കമോൺ ഇന്ത്യ; ഐഎസ്എൽ ആരവങ്ങൾക്ക് ഇന്ന് കിക്കോഫ്, ബ്ലാസ്റ്റേഴ്‌സ് കളത്തിലിറങ്ങും -ISL 2020 First Match Kerala Blasters vs ATK\nകോവിഡ് പ്രതിസന്ധിയെ തുടർന്ന് എല്ലാ സീസണിലും ഗ്യാലറികളെ ഇളക്കി മറിച്ചിരുന്ന ആരാധക കൂട്ടം ഇത്തവണ സ്റ്റേഡിയത്തിന് പുറത്താണ്\nNovember 20, 2020 8:20:45 am\nഫുട്‌ബോൾ ആരാധകർക്ക് ഇനി ആഘോഷരാവ്. ഇന്ത്യൻ പ്രീമിയർ ലീഗിന് പിന്നാലെ കായിക പ്രേമികളെ ഹരംകൊള്ളിക്കാൻ ഇന്ത്യൻ സൂപ്പർ ലീഗ് ഇന്ന് മുതൽ. ഐഎസ്എൽ ഏഴാം സീസണിലെ ആദ്യപോരാട്ടത്തില് കേരള ബ്ലാസ്‌റ്റേഴ്‌സ് – എടികെ മോഹന് ബഗാനെ നേരിടും. ഗോവയിലെ ബാംബോലിം ജി.എം.സി. സ്റ്റേഡിയത്തില് രാത്രി 7.30നാണ് ഉദ്ഘാടനം മല്‍സരം. എട്ടുമാസത്തെ ഇടവേളയ്ക്ക് ശേഷമാണ് രാജ്യം കായികമല്‍സരത്തിന് വേദിയാകുന്നത്. കോവിഡ് പ്രതിസന്ധിയെ തുടർന്നാണ് ഇത്തവണ എല്ലാ ഐഎസ്എൽ മത്സരങ്ങളും ഗോവയിൽ നടത്താൻ തീരുമാനിച്ചത്. തുടര്‍ച്ചയായ മൂന്നാം തവണയാണ് കേരള ബ്ലാസ്‌റ്റേഴ്‌സ് – എടികെ മോഹന് ബഗാൻ മത്സരത്തോടെ ഐഎസ്‌എൽ ആവേശത്തിനു തുടക്കമാകുന്നത്.\nകോവിഡ് പ്രതിസന്ധിയെ തുടർന്ന് എല്ലാ സീസണിലും ഗ്യാലറികളെ ഇളക്കി മറിച്ചിരുന്ന ആരാധക കൂട്ടം ഇത്തവണ സ്റ്റേഡിയത്തിന് പുറത്താണ്. കോവിഡ് വ്യാപനത്തിന്റെ പശ്ചാത്തലത്തിൽ അടച്ചിട്ട സ്റ്റേഡിയങ്ങളിൽ മത്സരങ്ങൾ നടത്താൻ സംഘാടകർ തീരുമാനിക്കുകയായിരുന്നു. എന്നാൽ ലോകമെമ്പാടുമുള്ള 82 രാജ്യങ്ങളിൽ ഐഎസ്എല്ലിന്റെ തത്സമയ സംപ്രേഷണം ഉണ്ടായിരിക്കും.\nമൂന്ന് വേദികളിലായാണ് മത്സരങ്ങൾ. ജിഎംസി സ്റ്റേഡിയം, തിലക് മൈതാൻ സ്റ്റേഡിയം, പണ്ഡിറ്റ് ജവഹർലാൽ നെഹ്റു സ്റ്റേഡിയം എന്നിവിടങ്ങളിൽ നടക്കുന്ന മത്സരങ്ങൾ ആരംഭിക്കുന്നത് ഇന്ത്യൻ സമയം 7.30നാണ്.\nRead Also: ‘ഇത് കളം വേറെയാണ്’; ബ്ലാസ്റ്റേഴ്സ് പരിശീലകൻ വികുനയ്ക്ക് മുന്നറിയിപ്പുമായി അന്റോണിയോ ഹബാസ്\nസ്റ്റാർ നെറ്റ്‌വർക്കാണ് ഐഎസ്എല്ലിന്റെ ഔദ്യോഗിക സംപ്രേഷണ പങ്കാളി. ഇന്ത്യയിൽ സ്റ്റാർ സ്പോർട്‌സ് 1 എസ്‌ഡി, സ്റ്റാർ സ്പോർട് 1 എച്ച്ഡി, സ്റ്റാർ സ്പോർട്‌സ്2എസ്‌ഡി, സ്റ്റാർ സ്പോർട്‌സ്2എച്ച്ഡി എന്നീ ചനലുകളിൽ ഇംഗ്ലീഷ് കമന്ററിയോടുകൂടി ഐഎസ്എൽ മത്സരങ്ങൾ കാണാം.\nWeb Title: Isl 2020 first match kerala blasters vs atk


Asset Value Archives - Newscom - Malayalam News\n-193 min. ago-ഊട്ടിയിലേക്കും ചെന്നൈയിലേക്കും ഇനി സ്വിഫ്റ്റ് ബസിൽ പോകാം; സർവീസുകൾ ഇന്നുമുതൽ\n-108 min. ago-കെ എസ് ആർ ടി സിയ്ക്ക് 455 കോടി അനുവദിക്കാൻ മന്ത്രിസഭ തീരുമാനം\n-103 min. ago-ഷിഗെല്ല; പ്രതിരോധ നടപടികള് ശക്തമാക്കി ആരോഗ്യവകുപ്പ്\n-88 min. ago-തണുപ്പിൽ താഴേക്ക് പൊന്ന്\nTag: Asset Value\nരാജ്യത്തുടനീളം കോടിക്കണക്കിനു ആരാധകരുള്ള നടനാണ് ഇളയദളപതി വിജയ്. വർഷത്തിൽ രണ്ടു സിനിമകൾ ആണ് ഇപ്പോൾ വിജയുടെ കണക്ക്. വിജയുടെ സിനിമകൾ എല്ലാം തന്നെ വൻ വിജയമാകാറുമുണ്ട്. ഇപ്പോൾ വിജയുടെ പുതിയ ചിത്രമായ ‘ബീസ്റ്റി’ന് താരം വാങ്ങുന്ന പ്രതിഫലത്തെ കുറിച്ചാണ് വാർത്തകൾ വരുന്നത്. പ്രതിഫലത്തിൽ രജനികാന്തിനെ വിജയ് കടത്തി വെട്ടിയെന്നാണ് റിപ്പോർട്ടുകൾ സൂചിപ്പിക്കുന്നത്. തമിഴ് വാർത്താ മാധ്യമങ്ങൾ…


പതിനായിരത്തിലേറെ റണ്‍സും 300 വിക്കറ്റും; ടി20യില് പൊള്ളാര്‍ഡിന് അപൂര്‍വ ഡബിള് | IPL 2021 MI vs PBKS Kieron Pollard first player to become 10000 runs and 300 wickets in T20 cricket\n2006ലാണ് കീറോണ് പൊള്ളാര്‍ഡിന്‍റെ ടി20 കരിയറില് തുടങ്ങുന്നത്. വിന്‍ഡീസിന് പുറമെ ലോകത്തെ വിവിധ ടി20 ലീഗുകളില് താരം കളിച്ചു.\nAbu Dhabi - United Arab Emirates, First Published Sep 28, 2021, 8:49 PM IST\nഅബുദാബി: ഐപിഎല് പതിനാലാം സീസണിനിടെ ടി20 ക്രിക്കറ്റില് ചരിത്രമെഴുതി മുംബൈ ഇന്ത്യന്‍സിന്‍റെ വിന്‍ഡീസ് ഓള്‍റൗണ്ടര് കീറോണ് പൊള്ളാര്‍ഡ്. ടി20യില് 300 വിക്കറ്റും 10000ത്തിലേറെ റണ്‍സുമുള്ള ഏക താരമെന്ന നേട്ടമാണ് പൊള്ളാര്‍ഡ് കീശയിലാക്കിയത്. പഞ്ചാബ് കിംഗ്‌സിനെതിരായ മത്സരത്തില് നായകന് കെ എല് രാഹുലിനെയും വിന്‍ഡീസ് സഹതാരം ക്രിസ് ഗെയ്‌ലിനെയും പുറത്താക്കി പൊള്ളാര്‍ഡ് 300 വിക്കറ്റ് തികയ്‌ക്കുകയായിരുന്നു.\n2006ലാണ് കീറോണ് പൊള്ളാര്‍ഡിന്‍റെ ടി20 കരിയറില് തുടങ്ങുന്നത്. വിന്‍ഡീസിന് പുറമെ ലോകത്തെ വിവിധ ടി20 ലീഗുകളില് താരം കളിച്ചു. ടി20 കരിയറില് 300 വിക്കറ്റും 11202 റണ്‍സുമാണ് പൊള്ളാര്‍ഡിന് നിലവിലുള്ളത്. 15 കിരീടങ്ങളും റെക്കോര്‍ഡിന് മാറ്റ് കൂട്ടുന്നു. ടി20യില് ക്രിസ് ഗെയ്‌ല്, കീറോണ് പൊള്ളാര്‍ഡ്, ഷൊയൈബ് മാലിക്, വിരാട് കോലി, ഡേവിഡ് വാര്‍ണര് എന്നിവര്‍ക്ക് മാത്രമേ പതിനായിരം റണ്‍സ് ക്ലബില് അംഗത്വമുള്ളൂ.\nപഞ്ചാബ് കിംഗ്‌സ് ഇന്നിംഗ്‌സിലെ ഏഴാം ഓവറിലാണ് ക്രിസ് ഗെയ്‌ലിനെയും കെ എല് രാഹുലിനെയും പൊള്ളാര്‍ഡ് പുറത്താക്കിയത്. രണ്ടാം പന്തില് ഗെയ്‌ലിനെ ഹര്‍ദിക് പാണ്ഡ്യയുടെ കൈകളിലും നാലാം പന്തില് രാഹുലിനെ ജസ്‌പ്രീത് ബുമ്രയുടെ കൈകളിലും എത്തിച്ചു. രാഹുല് 22 പന്തില് 21 ഉം ഗെയ്‌ല് നാല് പന്തില് ഒരു റണ്‍സുമാണ് നേടിയത്. ഇതോടെ പഞ്ചാബ് 41-3 എന്ന നിലയില് കനത്ത സമ്മര്‍ദത്തിലായിരുന്നു.\n300 T20 Wicket\nKieron Pollard 300 T20 Wicket\nPollard T20 Wicket Record


ഐഫോണില് 'ചാരപ്പണി' കൈയ്യോടെ പിടിക്കപ്പെട്ട് ടിക്ടോക്ക്; പ്രമുഖ ആപ്പുകളും സംശയത്തില് | TikTok caught spying on iPhone users in India and around the world\nഐഫോണില് 'ചാരപ്പണി' കൈയ്യോടെ പിടിക്കപ്പെട്ട് ടിക്ടോക്ക്; പ്രമുഖ ആപ്പുകളും സംശയത്തില്\nഅതേ സമയം ഇത്തരം നടപടി തങ്ങളുടെ ഫീച്ചറിലെ ചില പിഴവുകളാണെന്നും. ഇത് മുന്‍പ് തന്നെ ആപ്പ് അപ്ഡേഷനിലൂടെ പരിഹരിച്ചതാണെന്നും. ഒരിക്കലും ചാരപ്രവര്‍ത്തിയോ ഡാറ്റ ചോര്‍ത്തലോ നടത്തിയിട്ടില്ലെന്നുമാണ് ടിക്ടോക്കിന്‍റെ വാദം.\nApple Valley, First Published Jun 29, 2020, 7:54 AM IST\nദില്ലി: ഐഫോണ് ഉപയോക്താക്കള് ടൈപ്പ് ചെയ്യുന്നത് അടക്കം ഗൌരവകരമായതും, അല്ലാത്തതുമായ വിവരങ്ങള് എല്ലാം ടിക്ടോക്ക് ആപ്പ് മനസിലാക്കുന്നുവെന്ന് വെളിപ്പെടുത്തല്. ആപ്പിള് പുറത്തിറക്കിയ ഐഫോണ് ഒഎസ് പുതിയ പതിപ്പ് ഐഒഎസ് 14 ബീറ്റ ഉപയോഗിച്ച ഉപയോക്താക്കളാണ് ഇത് കണ്ടെത്തിയത്. ടിക്ടോക്കിന് പുറമേ മറ്റ് ചില ആപ്പുകളും ഇത്തരം സ്വഭാവം കാണിക്കുന്നുവെന്നും റിപ്പോര്‍ട്ടുണ്ട്.\nഐഫോണിലെ ഐഒഎസ് പിഴവില് നിന്നാണ് ചൈനീസ് ആപ്പ് ഇത്തരത്തില് ഒരു കാര്യം ചെയ്യുന്നത് എന്നാണ് റിപ്പോര്‍ട്ട്. അതേ സമയം ഇത്തരം നടപടി തങ്ങളുടെ ഫീച്ചറിലെ ചില പിഴവുകളാണെന്നും. ഇത് മുന്‍പ് തന്നെ ആപ്പ് അപ്ഡേഷനിലൂടെ പരിഹരിച്ചതാണെന്നും. ഒരിക്കലും ചാരപ്രവര്‍ത്തിയോ ഡാറ്റ ചോര്‍ത്തലോ നടത്തിയിട്ടില്ലെന്നുമാണ് ടിക്ടോക്കിന്‍റെ വാദം.\nഐഒഎസിലെ ക്ലിപ്പ്ബോര്‍ഡ് സംവിധാനത്തിലാണ് ഇപ്പോള് പ്രശ്നം. ഇത് പ്രകാരം ഒരു ആപ്പില് നിന്നും ചിത്രമോ, ഇമേജോ കോപ്പിചെയ്ത് അടുത്ത ആപ്പിലേക്ക് കൊണ്ടുപോകാം. ഇത് മാത്രമല്ല ഒരു ആപ്പിള് ഡിവൈസില് നിന്നും കോപ്പി ചെയ്ത് മറ്റൊരു ആപ്പിള് ഡിവൈസിലേക്ക് മാറ്റാം. അതായത് ഐഫോണില് ക്ലിപ്പ്ബോര്‍ഡില് കോപ്പി ചെയ്യുന്നത് മാക്കിലോ, ഐപാഡിലോ ഉപയോഗിക്കാം.\nഇത്രയും കാലം ഇത്തരത്തില് ഉപയോക്താവ് ക്ലിപ്പ്ബോര്‍ഡില് കോപ്പി ചെയ്യുന്ന വിവരങ്ങളും ചിത്രങ്ങളും ആപ്പുകള് ഉപയോക്താവ് അറിയാതെ മനസിലാക്കിയിരുന്നു എന്നാണ് ഇപ്പോള് വരുന്ന വിവരം. ഇത്രയും കാലം ഐഒഎസില് ക്ലിപ്പ്ബോര്‍ഡില് കോപ്പി ചെയ്യുന്ന വിവരങ്ങള് ആരൊക്കെ വായിക്കുന്നു എന്നത് സംബന്ധിച്ച് അലര്‍ട്ട് ഒന്നും ഉണ്ടായിരുന്നില്ല.\nഎന്നാല് പുതിയ ആപ്പിള് ഐഒഎസ് 14 ബീറ്റ അപ്ഡേഷനില് ഇത്തരം ക്ലിപ്പ്ബോര്‍ഡ് വിവരങ്ങള് ഏതൊക്കെ ആപ്പുകള് വായിക്കുന്നു എന്ന അലര്‍ട്ട് ലഭിച്ചു തുടങ്ങി. ഇതോടെയാണ് ടിക്ക്ടോക്ക് അടക്കം പല ആപ്പുകളുടെയും ചോര്‍ത്തല് സ്വഭാവം വ്യക്തമായത്. ഇത് സംബന്ധിച്ച് വിവിധ പോസ്റ്റുകളാണ് സോഷ്യല് മീഡിയയില് വരുന്നത്.\nഎന്നാല് പുതിയ ഫോര്‍ബ്സ് വാര്‍ത്തയുടെ പാശ്ചത്തലത്തില് ഉണ്ടായ ഏത് ആശങ്കയും പരിഹരിക്കുന്ന രീതിയില് ടിക്ടോക്ക് ആപ്പ് അപ്ഡേറ്റ് ചെയ്തിട്ടുണ്ടെന്നാണ് ടിക്ടോക്ക് അറിയിച്ചത്. അതേസമയം അക്യുവെതര്, ഗൂഗിള് ന്യൂസ്, കോള് ഫോര് ഡ്യൂട്ടി തുടങ്ങിയ പ്രമുഖ ആപ്പുകളും ഈ പ്രശ്നം ഉണ്ടാക്കുന്നുണ്ടെന്നും ഫോര്‍ബ്സ് ആര്‍ട്ടിക്കിള് പറയുന്നുണ്ട്.\nLast Updated Jun 29, 2020, 7:55 AM IST


മോഡിക്ക് കുട്ടിയുടെ കൗതുകം, വിളിച്ചത് ‘മോഹന്‍ജി’ എന്ന്, തിരുവനന്തപുരത്ത് മത്സരിക്കാനില്ല, രാഷ്ട്രീയത്തിലേക്കും ഇല്ലെന്ന് വ്യക്തമാക്കി മോഹന്‍ലാല് - The Newsrupt\nമോഡിക്ക് കുട്ടിയുടെ കൗതുകം, വിളിച്ചത് ‘മോഹന്‍ജി’ എന്ന്, തിരുവനന്തപുരത്ത് മത്സരിക്കാനില്ല, രാഷ്ട്രീയത്തിലേക്കും ഇല്ലെന്ന് വ്യക്തമാക്കി മോഹന്‍ലാല്\nPosted 31 Dec 2018 at 4:49 AM\nപ്രധാനമന്ത്രി നരേന്ദ്രമോഡി തന്നെ ‘മോഹന്‍ജി’ എന്നാണ് വിളിച്ചതെന്നും ഒരു കുട്ടിയുടെ കൗതുകത്തോടെയാണ് അദ്ദേഹം കാര്യങ്ങള് ചോദിച്ചറിഞ്ഞതെന്നും നടന് മോഹന്‍ലാല്. പ്രധാനമന്ത്രിയുമായുളള കൂടിക്കാഴ്ചയ്ക്കിടെ ഒരിക്കല്‍പ്പോലും രാഷ്ട്രീയം കടന്നുവന്നില്ലെന്നും മോഹന്‍ലാല് വനിതയ്ക്ക് നല്‍കിയ അഭിമുഖത്തില് വ്യക്തമാക്കുന്നു.\nപ്രധാനമന്ത്രിയെ കണ്ടുവന്നതോടെ ഞാന് തിരുവനന്തപുരത്ത് മത്സരിക്കും എന്നുവരെ ആരൊക്കെയോ പ്രഖ്യാപിച്ചു. രാഷ്ട്രീയത്തിലെ ആരൂടെ കൂടെ സമയം ചെലവഴിച്ചാലും പ്രചരിപ്പിക്കപ്പെടുന്ന കാര്യമാണിത്. അതോടെ ആ രാഷ്ട്രീയ പാര്‍ട്ടിയുടെ ആളായി മാറുമെന്നും മോഹന്‍ലാല് പറയുന്നു.\nഅദ്ദേഹം എന്നെ മോഹന്‍ജി എന്നാണ് വിളിച്ചത്. ഞങ്ങള് രാഷ്ട്രീയത്തെക്കുറിച്ച് സംസാരിച്ചിട്ടേയില്ല. കൗതുകത്തോടെ ഞാന് പറയുന്ന കാര്യങ്ങള് കേട്ടിരുന്നു.സിനിമയില് 41 വര്‍ഷമായെന്ന് പറഞ്ഞപ്പോള് അത് വലിയ അത്ഭുതമായി. ശ്രീകൃഷ്ണ ജയന്തി ദിവസമാണ് അദ്ദേഹത്തെ കാണുന്നത്. ആ വദിവസത്തെക്കുറിച്ച് ഓര്‍ക്കാതെയാണെങ്കിലും ഗുരുവായൂരിലെ മരപ്രഭുവിന്റെ രൂപമാണ് മോദിജിക്ക് സമ്മാനിച്ചത്.\n‘ബിജെപി ആണെന്നും അല്ലെന്നും പറയാം’, മോഹന്‍ലാല് പറഞ്ഞതിങ്ങനെ’; വിമാനയാത്രയ്ക്കിടെ നടനുമായി അഭിമുഖം നടത്തിയെന്ന് ഫേസ്ബുക്ക് യൂസര്\nകേരളത്തെക്കുറിച്ച് ഒരുപാട് സംസാരിച്ചു. എന്റെ സ്വപ്‌നമായ ഹോളിസ്റ്റിക് യോഗ സെന്ററിനെക്കുറിച്ച് പറഞ്ഞപ്പോള്, മോഹന്‍ജി ഞാന് യോഗയുടെ ഒരു ബിഗ് ഫാന് ആണെന്നായിരുന്നു മറുപടി. അതിനുളള സഹായങ്ങള് ചെയ്യാമെന്നും പറഞ്ഞു. ഒരിക്കല്‍പ്പോലും രാഷ്ട്രീയം കടന്നുവന്നില്ല. രാഷ്ട്രീയത്തെക്കുറിച്ച് എനിക്കൊരറിവും ഇല്ലാത്തത് കൊണ്ട് അതിനെക്കുറിച്ച് പറയാനൊന്നും ഇല്ലായിരുന്നു. ഒരു കുട്ടിയെ പോലെയാണ് ഞാനും അദ്ദേഹത്തോട് പെരുമാറിയത്.\nരാഷ്ട്രീയത്തിലേക്ക് താനില്ലെന്നും ഒരു രീതിയിലും താത്പര്യമില്ലാത്ത കാര്യമാണതെന്നും മോഹന്‍ലാല് വിശദമാക്കുന്നു. ഇപ്പോഴുളളത് പോലെ സ്വതന്ത്രനായി നടക്കാനാണിഷ്ടം. പലരും എന്നോട് രാഷ്ട്രീയത്തിലേക്ക് വരാനും ഇലക്ഷനില് നില്‍ക്കാനുമെല്ലാം പറഞ്ഞു. പക്ഷേ താനില്ലെന്നും അറിയാത്ത മേഖലയിലേക്ക് ഇറങ്ങിത്തിരിക്കാതിരിക്കുകയല്ലേ നല്ലതെന്നും മോഹന്‍ലാല് പറയുന്നു.\nNarendra ModiMohanlal2019 General Elections


കളിക്കളം | THRISSUR NAGARAM\nMar 14, 2017, 10:16 PM IST\nപഴമയിലേക്ക് ആഴ്ന്നുപോയ കുട്ടിയും കോലും ഒളിച്ചുകളിയും നൂറാം കോലും പരിചയപ്പെടുത്തുന്നു...\nകൂട്ടുകുടുംബങ്ങളിലെ കുട്ടികളുടെ സംഗമമായിരുന്നു മിക്കപ്പോഴും ഒളിച്ചുകളിയുടെ ഇടങ്ങൾ. അവധിക്കാലമായാൽ പ്രായമനുസരിച്ച് സംഘങ്ങളായി തിരിഞ്ഞ് കളിയോട് കളി. വീടിനകത്തും പുറത്തും കളിക്കുന്ന വിനോദമായിരുന്നു അന്നത്തെ ഒളിച്ചുകളി. സാറ്റ് കളിയെന്നും ചിലയിടങ്ങളിൽ ഇതിന് വിളിപ്പേര്. കണ്ണടച്ച് ഒരാൾ നിശ്ചിത സംഖ്യവരെ എണ്ണും. കൂടെയുള്ളവർ ഒളിക്കും. എണ്ണിത്തീർന്നാൽ ഒളിച്ചവരെ കണ്ടെത്തണം.\nചിലർ കട്ടിലിനടിയിലും പത്തായത്തിലുമൊക്ക ഒളിച്ചിരിക്കും. എല്ലാവരേയും കണ്ടെത്തിയാൽ ആദ്യം കണ്ടെത്തിയ ആൾ തുടർന്ന് എണ്ണണം. എല്ലാവരും കണ്ണുവെട്ടിച്ച് എണ്ണിയ സ്ഥലത്തെത്തി സാറ്റ് പറഞ്ഞാൽ എണ്ണിയ വ്യക്തി വീണ്ടും എണ്ണണമെന്നാണ് വ്യവസ്ഥ.\n# കെ. പ്രസാദ്\nഒരു വള്ളി മാത്രം മതി. അറ്റങ്ങൾ രണ്ട് കൈകളിലായി പിടിക്കണം. പിന്നെ മുന്നിലേക്ക് വീശി മേലോട്ട് ചാടി വള്ളി പുറകിലൂടെ കറക്കി തലയ്ക്ക് മുകളിലൂടെ എടുക്കണം. ഇത് നിർത്താതെ ആവർത്തിക്കും. കാഴ്ചക്കാർ എണ്ണം പിടിക്കണം. കാലിൽ കുടുങ്ങാതെ, നിർത്താതെ വേഗത്തിൽ കൂടുതൽ കറക്കുന്നവരാണ് വിജയി.\nരണ്ടുപേർ മുഖത്തോടുമുഖം നിന്ന് ഒരാൾ വള്ളി വീശിയും, രണ്ടുപേരും ഒരേ സമയം ചാടിക്കൊണ്ടും കളിക്കാറുണ്ട്. വള്ളിയുടെ രണ്ടറ്റത്തും ഒരോരുത്തർ പിടിക്കുകയും നടുവിൽ നിൽക്കുന്നയാൾ വള്ളിയിൽ തൊടാതെ അവരുടെ കറക്കൽ ശ്രദ്ധിച്ച് ചാടി വിജയിക്കുന്ന വിധത്തിലും ഇത് കളിക്കാറുണ്ട്. തടി കുറയ്ക്കാനും കാലുകളുടെ ബലം കൂട്ടാനും നല്ലൊരു വ്യായാമം കൂടിയായിരുന്നു വള്ളിച്ചാട്ടം. പെൺമേധാവിത്വമാണ് ഈ കളിയിൽ.\nശ്രദ്ധ, ഏകാഗ്രത, കൈവേഗം ഇതെല്ലാം ചേർന്ന സ്ത്രീകളുടെ മറ്റൊരു സ്വന്തം കളിയായിരുന്നു അമ്മാനാട്ടം. മച്ചിങ്ങ, പേരക്കായ, ചെറുനാരങ്ങ, ചെറിയ പന്ത്, കല്ല് എന്നിവയിലേതെങ്കിലും ഒന്നാണ് കളിയുപകരണം. രണ്ട് കായകൾ ഒരു കൈയിൽ പിടിച്ച് ഒരെണ്ണം മേലോട്ട് എറിയുന്നു. അത് കൈയിൽ എത്തുന്നതിനു മുമ്പ് അടുത്തത് മുകളിലോട്ട് വിടും. ഇത് ആവർത്തിച്ചുകൊണ്ടിരിക്കണം. രണ്ട് കൈകളും ഉപയോഗിച്ച് മൂന്ന് കായ്‌കൾകൊണ്ട് കളിക്കുന്ന പെൺകുട്ടികളും കൂട്ടത്തിലുണ്ടായിരുന്നു. നോക്കിനിൽക്കുന്നവർക്ക് അമ്മാനക്കായകൾ വായുവിൽ കറങ്ങുന്നത് മാത്രമായേ തോന്നൂ. കായ നിലത്തുവീഴാതെ ഏറ്റവും കൂടുതൽ സമയം കളിക്കുന്നയാളാണ് വിജയി.\n# പി.കെ. സിദ്ദിക്ക്\nഒരു മുഴം നീളമുള്ള മരക്കമ്പാണ് കോല്. രണ്ടര ഇഞ്ച് നീളമുള്ള ഒരു ചെറിയ മരക്കമ്പിനെ കുട്ടി എന്നും വിളിക്കും. ഇവ ഉപയോഗിച്ചുള്ള കളിയാണ് ‘കുട്ടിയും കോലും’.\nനിലത്ത് ഒരു ചെറിയ കുഴിയിൽ കുട്ടി വെച്ച് കോലുകൊണ്ട് അതിനെ തോണ്ടിത്തെറിപ്പിച്ചാണ് കളി തുടങ്ങുന്നത്. നിലത്തു തട്ടാതെ കുട്ടിയെ പിടിക്കുകയാണെങ്കിൽ കളിക്കാരൻ പുറത്താകും. കുട്ടിയെ പിടിച്ചെടുക്കാൻ സാധിച്ചില്ലെങ്കിൽ കളിക്കാരൻ കോല് കുഴിക്കു മുകളിൽ കുറുകെ വെയ്ക്കും.\nകുട്ടി വീണുകിടക്കുന്ന സ്ഥലത്തുനിന്നും എതിർഭാഗം കോലിനെ കുട്ടികൊണ്ട് എറിഞ്ഞു കൊള്ളിക്കും. കുട്ടി കോലിൽ കൊണ്ടാൽ കളിക്കാരൻ പുറത്താകും. ഈ രണ്ടു കടമ്പകളും താണ്ടി വേണം കളിക്കാരന് ആദ്യത്തെ പോയിന്റിനു വേണ്ടി കളിക്കാൻ. കുട്ടിയെ കോലുകൊണ്ട് അടിച്ചു തെറിപ്പിക്കുകയാണ് കളിയുടെ രീതി. എതിരാളിക്ക് ‘ക്യാച്ചെ’ടുത്ത് കളിക്കാരനെ പുറത്താക്കുവാൻ അവസരം ലഭിക്കുന്നു. തെറിച്ചുവീണ കുട്ടി എതിർവിഭാഗം എടുത്ത് കുഴി ലക്ഷ്യമാക്കി എറിയും. ഇത് അടിച്ചുതെറിപ്പിക്കാം.\nകുഴിയിൽനിന്നും എത്ര ദൂരത്തിൽ കുട്ടി വീണുവോ അത്രയും പോയിന്റ് കളിക്കാരനു ലഭിക്കും. ഒരു കോൽ പോലും അളക്കാനില്ലെങ്കിൽ കളിക്കാരൻ പുറത്ത്. എത്രാമത്തെ പോയിന്റിൽ നിൽക്കുന്നു എന്നതിനനുസരിച്ച് അടിക്കുന്ന രീതിയും മാറും.\n# പി.എം. റെജിമോൻ\nചിലയിടങ്ങളിൽ കിളിത്തട്ടെന്നും കിളിമാസെന്നും പറയുന്ന കളിയുമായി പ്രാദേശികമായ ചെറിയ വ്യത്യാസങ്ങളേ ഇതിനുള്ളൂ. രണ്ടു ടീമുകളായി തിരിഞ്ഞാണ് കളി. ടീമിലുള്ളവരുടെ എണ്ണമനുസരിച്ച് സമചതുരത്തിൽ കളങ്ങൾ വരയ്ക്കും. കളത്തിന് പുറത്തും അകത്തും ടീമുകൾ. പുറത്തു നിൽക്കുന്ന ടീമാണ് ഓരോ കളത്തിലെയും ഉപ്പ് എടുക്കാൻ പോകുന്നത്. തടയാൻ ഓരോ കളത്തിലും എതിർടീമിന്റെ ആളുകൾ അണിനിരക്കും.\nഇതിനുപുറമേ എല്ലാ കളത്തിലൂടെയും കടന്നുവരുന്ന നടുവരയിലൂടെ എതിർടീമിന്റെ ക്യാപ്‌റ്റൻ പക്ഷി (കിളി) യായി പാഞ്ഞുവരും. വേണമെങ്കിൽ നായകൻ എന്നുവിളിക്കാം. ഓരോ ഗെയിം കഴിയുമ്പോഴും കിളി മാറും.\nഉപ്പ് എടുക്കുന്ന ടീമിലെ അംഗങ്ങൾ ഓരോ കളത്തിലുമുള്ള കാവൽക്കാരെ വെട്ടിച്ചുവേണം ഉപ്പുമായി പുറത്തിറങ്ങുക. കളങ്ങൾക്കെല്ലാം പുറത്തെത്തിയശേഷം തിരികെ അതേപോലെ പ്രവേശിക്കണം. അവസാനം പക്ഷിയേയും വെട്ടിച്ച് ഉപ്പ് കളിതുടങ്ങിയ സ്ഥലത്ത് കൊണ്ടുവന്നിട്ടാൽ ആ ടീം ജയിക്കും.\nഉപ്പിടുന്നതിനായി വെട്ടിച്ച് കളം ചാടുന്നതിനിടയിൽ എതിർടീമിലെ കാവൽക്കാരനോ പക്ഷിയോ തൊട്ടാൽ അവരുടെ അവസരം നഷ്ടപ്പെടും. നിശ്ചിത സമയത്തിനുള്ളിൽ കൂടുതൽ ഉപ്പിടുന്ന ടീം ജയിക്കുന്നതോടെ കളി അവസാനിക്കും.\nസൈക്കിളിന്റെ ടയർ ഉരുട്ടിക്കളിക്കുന്നതാണ് വട്ടുരുട്ടുകളി. റബ്ബർ ചെരുപ്പിന്റെ അടിഭാഗത്തുനിന്ന്് ചക്രമായി മുറിച്ചെടുത്ത്് വണ്ടിയുണ്ടാക്കുന്നതും പഴയകാല കളികളാണ്.രണ്ടു മച്ചിങ്ങകൾക്കിടയിൽ ഈർക്കിലി നീട്ടിവെച്ച്്് ചരടുകെട്ടി വലിച്ചുകൊണ്ടു പോകുന്നതും വാഹന സങ്കല്പമായിരുന്നു. ഇവ ആൺകുട്ടികളുടെ മേൽക്കോയ്മയുള്ളതായിരുന്നു. പണ്ടൊക്കെ വാഹനമോടിച്ചിരുന്നത് പുരുഷന്മാർ മാത്രമായിരുന്നതുകൊണ്ടാകാം ഇത്.\nഒറ്റക്കാലിൽ ഒരടി വെച്ച് ചാടുന്നതാണ് കൊച്ചം കുത്ത്. വലിയ ചതുരക്കളത്തിലാണ് കളി. അഞ്ചോ പത്തോ പേർ കളിക്കാനുണ്ടാകും. ‘കൊച്ചംകുത്തി കളിവരവേ’ എന്നു പറഞ്ഞ് ഒരാൾ ഒറ്റകാലിൽ നിന്ന് മറുകാൽ ഉള്ളിലോട്ടുമടക്കി ചാടിചാടി മറ്റുള്ളവരെ തൊടണം. കളത്തിൽനിന്ന് ആരും പുറത്തുപോകാനും പാടില്ല.ആദ്യം തൊട്ടയാൾ പുറത്താകും. എല്ലാവരേയും തൊട്ടാൽ വിജയിയായി.\nആൺകുട്ടികൾ രണ്ടു ടീമായി, നല്ല വീറും വാശിയുമുള്ള കളിയാണിത്. ഓലപ്പന്തുകൊണ്ട് എതിരാളികളെ എറിഞ്ഞു തോൽപ്പിക്കുന്ന കളി.\nഇതിന് നല്ല സൗകര്യമുള്ള കളിസ്ഥലം വേണം. ചിതറിയോടുന്നവരിൽ എതിരാളികളെ പ്രത്യേകം തിരിച്ചറിഞ്ഞ്് അവരുടെ ദേഹത്തേക്ക്് നല്ല ശക്തിയോടെ പന്തെറിയും. ഏറുക്കൊള്ളാതെ സൂക്ഷ്മമായി രക്ഷപ്പെട്ടോടുന്നതിലാണ് കളിയുടെ ആവേശം.\nഏറ്റവും കൂടുതൽ പേരെ പന്തെറിഞ്ഞു വീഴ്ത്തിയ ടീം വിജയിയാകും.\nചെസ് കളിയുടെ ആദിരൂപമാകാം ഇത്. 16 കള്ളികളുള്ള കളത്തിൽ കരുക്കൾ വെച്ച് വെട്ടികളിക്കുന്നതാണിത്. ഇതിന് നല്ല ക്ഷമയും ബുദ്ധിയും വേണം.\nമുന്നിലേക്ക് നീങ്ങിവരുന്ന കരുക്കളെ സസൂക്ഷ്മം നിരീക്ഷിച്ച് വെട്ടി കളത്തിൽ നിന്ന് പുറത്താക്കും.\nഇത് കൂടുതലും പെൺകുട്ടികളാണ് കളിക്കുക. ചുരുങ്ങിയത് പത്ത്് പേരെങ്കിലും ഉണ്ടെങ്കിലേ കളിക്ക് ആവേശമുണ്ടാകൂ.\nഎല്ലാവരും വട്ടത്തിൽ ഇരിക്കണം. ഒരാൾ തുമ്പച്ചെടി കൂട്ടിക്കെട്ടി അത് വസ്ത്രത്തിനുള്ളിൽ മറച്ചുപിടിച്ച്് വട്ടം ചുറ്റും.\nആരും കാണാതെ ഏതെങ്കിലുമൊരാളുടെ പിന്നിൽ അത് അറിയാതെ വെക്കും. ഒരു തവണ ചുറ്റിവരുന്നതിനിടയിൽ അതയാൾ അറിഞ്ഞില്ലെങ്കിൽ തുമ്പയെടുത്ത് ദേഹമാസകലം നല്ല ‘കീച്ച്’ കിട്ടും,അങ്ങനെ അയാൾ കളിയിൽ നിന്ന്് പുറത്താവുകയും ചെയ്യും.\n# എം. അരുൺ കുമാർ\nനാട്ടിൻപുറങ്ങളിലെ വീട്ടമ്മമാരുടെ ഇഷ്ടവിനോദമാണ് തായംകളി. രണ്ടോ അതിലധികമോ അംഗങ്ങൾക്ക് ഒരുമിച്ചിരുന്ന് കളിക്കാമെന്നതാണ് പ്രത്യേകത. ചതുരക്കളങ്ങളിലൂടെ കരുക്കൾ നീക്കുന്നതാണ് തായംകളി.\nവളപ്പൊട്ടും കല്ലുമൊക്കെയാണ് കരുക്കളായി ഉപയോഗിക്കുക. കരിക്കട്ടകൊണ്ട് കളങ്ങൾ വരയ്ക്കും. അഞ്ച് കവടി കൈയിലിട്ട് കുലുക്കി നിലത്തേയ്ക്ക് വീശിവിതറുന്നു. കവടികൾ മലർന്നോ കമിഴ്‌ന്നോ വീഴുന്നതിനനുസരിച്ച് പോയിന്റുകൾ ലഭിക്കും. വീഴുന്ന പോയിന്റിനനുസരിച്ച് തങ്ങളുടെ കരുക്കൾ നീക്കുകയും ചെയ്യാം. ഇത്തരത്തിൽ കരുക്കൾ നീക്കി ഏറ്റവുമാദ്യം അവസാനത്തെ കളത്തിലെത്തുന്നയാൾ വിജയിയാകും.\n# എ.വി. പ്രകാശ്\nഈർക്കിലുകൾ ഉപയോഗിച്ചുള്ള കുട്ടികളുടെ നാടൻകളി- നൂറാംകോൽ.\nരണ്ടോ അതിലധികമോ പേർ തറയിലിരുന്നാണ് കളിക്കുക. കാറ്റടിക്കാത്ത സ്ഥലമാണ് കളിക്കാൻ അനുയോജ്യം. മുറിക്കകത്തും കോലായിലുമാകും മിക്കപ്പോഴും കളി.\nവ്യത്യസ്ത നീളമുള്ള ഈർക്കിലാണ് കളിക്കാൻ വേണ്ടത്. നാലിഞ്ച് നീളത്തിലുള്ള പത്ത്, ആറിഞ്ചിന്റെ രണ്ട്, പത്തിഞ്ചിന്റെ ഒന്ന്. ഓരോ തരം ഈർക്കിലിനും വ്യത്യസ്ത ‘വില’യാണുള്ളത്. ചെറിയ ഈർക്കിലിനു പത്തും ഇടത്തരത്തിനു അമ്പതും ഏറ്റവും വലുതിന് നൂറുമാണ് വില.\nഈർക്കിലുകൾ പകുത്ത് കുരിശുരൂപത്തിൽ പിടിച്ച് നിലത്തേക്ക് ചെറിയ ശക്തിയിൽ ഇടും. ഏറ്റവും വലിയ ഈർക്കിലിനു മുകളിൽ ഒരു ഈർക്കിലെങ്കിലും വന്നില്ലെങ്കിൽ ആ കളിക്കാരൻ അവസരം അടുത്താൾക്ക് കൈമാറണം. പുറത്തേക്ക് ഒറ്റയായി തെറിച്ചു വീണ ഈർക്കിലുകൾ ആദ്യം കൈക്കലാക്കുന്നു. അതിൽ ഏതെങ്കിലും ഒന്നുപയോഗിച്ച് മറ്റു ഈർക്കിലുകൾ അനങ്ങാതെ ഒരോന്നും പുറത്തെടുക്കണം.\nകൂടെയുള്ള കളിക്കാർ ഈർക്കിൽ അനങ്ങുന്നുണ്ടോ എന്നു നിരീക്ഷിക്കും. അനങ്ങിയാൽ കളിനിർത്തി അടുത്തയാൾക്കു കളിക്കാം. സ്വന്തമാക്കിയ ഈർക്കിലിന്റെ വില കൂട്ടി വെയ്ക്കും. മുഴുവൻ ഈർക്കിലുകളും എടുക്കാനായാൽ വില മുന്നൂറായി. എല്ലാ ഈർക്കിലും അനങ്ങാതെ എടുത്താൽ തുടർന്നു കളിക്കാം.\nസംഘമായാണ് കളിയെങ്കിലും ഒറ്റയ്ക്കുള്ള മികവാണ് ട്രങ്ക് കളിയുടെ സവിശേഷത. ഒരു തുണിപ്പന്തും കുറച്ച് പരന്ന ചതുരൻ കല്ലുകളാണ് കളിയുപകരണങ്ങൾ. ആറ് പേരാണ് കളിക്കുക.\nചതുരൻ കല്ലുകൾ ഒന്നിനുമീതെ ഒന്നായി അട്ടിയിട്ട് വെയ്ക്കും. തിരഞ്ഞെടുത്ത ആൾ നിശ്ചിത ദൂരത്തുനിന്ന് തുണിപ്പന്തെറിഞ്ഞ് കല്ലുകൾ വീഴ്ത്തണം. ആദ്യത്തെ ആൾക്ക് വീഴ്ത്താൻ കഴിഞ്ഞില്ലെങ്കിൽ അടുത്തയാൾ. പന്ത് കൊള്ളുന്നതു വരെ ഏറ് തുടരും.\nകല്ല് വീണാൽ കളി തുടങ്ങുകയായി. കല്ലിന് മുകളിലേക്ക് പന്ത് എറിയുന്നതു കാത്ത് മറ്റുള്ളവർ വശങ്ങളിൽ നിൽക്കുന്നുണ്ടാകും.\nകല്ലിൽ തട്ടി പന്ത് തെറിച്ചാൽ തട്ടിയിട്ടയാളാണ് കല്ലുകൾ പഴയ സ്ഥിതിയിൽ അടുക്കിവെയ്‌ക്കേണ്ടത്.\nഈ സമയം കല്ലിൽ തട്ടി തെറിച്ച പന്ത് മറ്റുള്ളവർ കൈക്കലാക്കും. കല്ല് അടുക്കിവെയ്ക്കുമ്പോൾ പന്ത് ശരീരത്തിൽ കൊള്ളാൻ പാടില്ലെന്നാണ് നിയമം.\nകല്ല് അടുക്കിവെയ്ക്കുന്നയാൾക്കു നേരേ മറ്റുള്ളവർ പന്ത് എറിഞ്ഞുകൊള്ളിക്കാൻ ശ്രമിക്കും.\nഏറിൽനിന്ന് ഒഴിഞ്ഞു മാറി ഓരോ കല്ലും അടുക്കി പഴയ രീതിയിൽ വെയ്ക്കണം.\nശരീരത്തിൽ കൊണ്ടാൽ പുറത്താകും. പിന്നെ അവസരമില്ല.\nപന്തെറിഞ്ഞ് കല്ല് വീഴ്ത്തുകയും കൃത്യമായി അടുക്കിവെയ്ക്കുകയും ചെയ്തയാൾക്ക് ഒരു ട്രങ്കായി. കൂടുതൽ ട്രങ്ക് ലഭിക്കുന്നയാളാണ് വിജയി.\nശിവന്റെ ഓർമയിൽ പെട്ടിയും വാടയും കുഴിയും\n# വി.ജി. ഹരികുമാർ\nചോദിച്ചപ്പൊഴേ വലപ്പാട്ടെ നടൂപ്പറമ്പിൽ ശിവരാമൻ കുട്ടിക്കാലത്തേക്ക് തിരിച്ചുപോയി. എന്നിട്ട് കശുവണ്ടി ഉപയോഗിച്ച് പെട്ടിയും വാടയും കുഴിയും കളിച്ചതിനെപ്പറ്റി പറയാൻ തുടങ്ങി.\nതീരദേശം പണ്ട് കശുമാവിൻ തോപ്പുകൾ നിറഞ്ഞതായിരുന്നു. ഒഴിഞ്ഞ പറമ്പുകളും നാട്ടു വഴികളും വലപ്പാട് ചന്തയുമൊക്കെ അന്നത്തെ കളിക്കളങ്ങളായിരുന്നുവെന്ന് ശിവൻ ഓർത്തു.\n‘വാട’ അല്പം റിസ്‌കുള്ള കളിയാണ്. ചെറിയ വരമ്പുണ്ടാക്കി എത്രപേർ കളിക്കുന്നുണ്ടോ അത്രയും കശുവണ്ടികൾ കുത്തിനിർത്തണം. നിശ്ചിത ദൂരത്തുനിന്ന് കശുവണ്ടി എറിഞ്ഞ് തെറിപ്പിക്കണം. കൂടുതൽ ദൂരേക്ക് എറിഞ്ഞു വീഴ്ത്തുന്നയാൾക്കാണ് ആദ്യം കളിക്കാൻ അവസരം. വരമ്പിലുള്ള കശുവണ്ടികൾ അരച്ചാൺ ദൂരേക്ക് ഏറ്റവും കൂടുതൽ തെറിപ്പിക്കുന്നവർക്ക് മുഴുവൻ കശുവണ്ടിയും ലഭിക്കും.\nപെട്ടിയാണ് മറ്റൊരു കളി. മണ്ണിൽ പെട്ടി വരച്ച് കളിക്കാർ നിശ്ചിത എണ്ണം കശുവണ്ടി അതിൽ ഇടും. നിശ്ചിത ദൂരത്തുനിന്ന്, മറ്റ് കളിക്കാർ കാണിക്കുന്ന കശുവണ്ടി എറിഞ്ഞ് കളത്തിനു പുറത്തേക്ക് തെറിപ്പിക്കണം. ഒരു ചാൺ അകലേക്ക് തെറിപ്പിച്ചാൽ ആ കശുവണ്ടി കളിക്കാരന് സ്വന്തം.\nകുഴിയും മറ്റൊരു കളിയാണ്.അധികം താഴ്ചയില്ലാത്ത കുഴിയിലേക്ക് കശുവണ്ടി നിറക്കലാണ് ഇക്കളി.\nമൂന്ന് കശുവണ്ടി കുഴിയിൽ ഒന്നിച്ച് വീണാൽ മുഴുവൻ കശുവണ്ടിയും കളിക്കാരനെടുക്കാം. ഒന്നേ വീണുള്ളുവെങ്കിൽ അത് മാത്രമേ കിട്ടൂ. കുഴിക്കു പുറത്ത് വീണവയിൽ സഹകളിക്കാർ പറയുന്ന കശുവണ്ടി എറിഞ്ഞ് തെറിപ്പിച്ചാൽ അതും കിട്ടും.\nവലപ്പാട് ചന്തയിൽ കശുവണ്ടി കളിക്കാൻ ചാമക്കാലയിൽനിന്നും കൂരിക്കുഴിയിൽ നിന്നുമെല്ലാം കളിക്കാരെത്താറുണ്ടെന്നും ശിവരാമൻ പറയുന്നു.


മുഖം തിരിച്ചറിയുന്ന സെന്‍സര്, ഭദ്രതയുള്ള പണമിടപാടുകള്; ഏറ്റവും\nമുഖം തിരിച്ചറിയുന്ന സെന്‍സര്, ഭദ്രതയുള്ള പണമിടപാടുകള്; ഏറ്റവും സുരക്ഷിതമായ മൊബൈല്‍ഫോണാവാന് ഐഫോണ് 8\nJuly 4, 2017, 3:25 pm\nമുഖം തിരിച്ചറിഞ്ഞ് അണ്‍ലോക്ക് ചെയ്യുന്നതിനുള്ള സംവിധാനവുമായിട്ടാണ് പുതിയ ഐഫോണ് 8 എത്തുന്നതെന്ന് മുന്നേ വന്ന റിപ്പോര്‍ട്ടുകളില് സൂചനയുണ്ടായിരുന്നു. ഇക്കാര്യം ഏറെക്കുറെ സ്ഥിതീകരിച്ച രീതിയിലാണ് ആപ്പിളിന്റെ പുതിയ ഫോണിനെക്കുറിച്ച് ബ്ലൂംബര്‍ഗിന്റെ റിപ്പോര്‍ട്ട് വന്നിരിക്കുന്നത്. ആപ്പിളിന്റെ ഈ ഫേഷ്യല് റെക്കഗ്‌നിഷന് ടെക്‌നോളജിയെക്കുറിച്ച് ഇതില് വിശദമായി പ്രതിപാദിക്കുന്നുണ്ട്.\nഈ ഫീച്ചര് ഇപ്പോള് പരീക്ഷണഘട്ടത്തിലാണ്. ഐഫോണ് 8 അണ്‍ലോക്ക് ചെയ്യുന്നതിനു മാത്രമല്ല പെയ്‌മെന്റുകള് നടത്തുന്നതിനും സുരക്ഷിതമായി മാത്രം കൈകാര്യം ചെയ്യേണ്ട മറ്റു ആപ്പുകള് ഉപയോഗിക്കുമ്പോഴുമെല്ലാം ഈ സൗകര്യം ഏറെ ഉപകാരപ്പെടും. പുതിയ 3D സെന്‍സര് ആണ് ഇതില് ഉപയോഗിച്ചിരിക്കുന്നത്.\nഇതുകൂടാതെ കണ്ണുകള് സ്‌കാന് ചെയ്ത് ആളെ തിരിച്ചറിയുന്നതിനുള്ള സിസ്റ്റം കൂടി പരീക്ഷിച്ചു കൊണ്ടിരിക്കുകയാണ് ആപ്പിള് ഇപ്പോള്. ഈ വര്‍ഷം അവസാനം ഇറങ്ങുന്ന ഐഫോണ് 8ല് ഇതുകൂടി പരീക്ഷിക്കുമെന്ന് കരുതുന്നു.\nമികച്ച വേഗതയും കൃത്യതയുമായിരിക്കും ഇതിന്റെ സെന്‍സറിന്റെ എടുത്തുപറയാവുന്ന സവിശേഷത. മില്ലിസെക്കന്റുകള്‍ക്കുള്ളില് ഇത് ഉപയോഗിക്കുന്ന ആളിന്റെ മുഖം തിരിച്ചറിഞ്ഞ് അണ്‍ലോക്ക് ചെയ്യും. പരീക്ഷണം വിജയകരമല്ല എന്നുണ്ടെങ്കില് ഇത് ചിലപ്പോള് പുതിയ ഫോണില് ഉണ്ടായില്ല എന്നു വരും എന്നും ഈ റിപ്പോര്‍ട്ടില് പറയുന്നുണ്ട്.\nഫിംഗര്‍പ്രിന്റ് സെന്‍സര് സിസ്റ്റത്തിനെക്കാള് സുരക്ഷിതമാണ് ഇതെന്നും റിപ്പോര്‍ട്ടില് പറയുന്നു. വിപണിയിലെ പ്രധാന എതിരാളികളായ സാംസംഗിന്റെ ഫോണുകളില് ഐറിസ് സ്‌കാനര് നിലവില് ഉണ്ട്. ഈയിടെ പ്രിന്റ് ചെയ്ത ഫോട്ടോ ഉപയോഗിച്ച് ഐറിസ് സ്‌കാനര് അണ്‍ലോക്ക് ചെയ്ത വാര്‍ത്ത വിവാദമായിരുന്നു. ഇതോടെ ഐറിസ് സ്‌കാനര് പോലെയുള്ളവ എത്രത്തോളം സുരക്ഷിതമാണ് എന്ന ചോദ്യമുയര്‍ന്നിരുന്നു. എന്നാല് ആപ്പിളിന്റേത് 3-D സെന്‍സര് ടെക്‌നോളജി ആയതിനാല് ഫോട്ടോ ഉപയോഗിച്ച് ഇങ്ങനെയൊന്നും അണ്‍ലോക്ക് ചെയ്യാനാവില്ല.\nമികച്ച സെന്‍സറുകള് കൂടാതെ ആര്‍ട്ടിഫിഷ്യല് ഇന്റലിജന്‍സ് ടാസ്‌കുകള്‍ക്കായിട്ടുള്ള പ്രത്യേക ക്രമീകരണങ്ങളും ഇതില് ഉണ്ടാവുമെന്ന് റിപ്പോര്‍ട്ടില് പറയുന്നു. ഇതിലുപയോഗിക്കുന്ന ആപ്പിള് ന്യൂട്രല് എഞ്ചിന് എന്ന് പേരുള്ള ആര്‍ട്ടിഫിഷ്യല് ഇന്റലിജന്‍സ് ചിപ്പ് നല്ല ബാറ്ററി പെര്‍ഫോമന്‍സ് നല്‍കാന് സഹായിക്കും. ഇങ്ങനെയുള്ള കാര്യങ്ങള്‍ക്കായി ഇതിന്റെ എ-സീരീസ് പ്രോസസര് ഉപയോഗിക്കില്ല.\nകുറച്ചുകൂടി വേഗതയുള്ള സ്‌ക്രീനിനായി ആപ്പിള് ഐപാഡ് ടാബ്ലറ്റുകളില് ഉപയോഗിക്കുന്ന തരം പ്രോമോഷന് ഡിസ്‌പ്ലേ തന്നെയാവും ഇതിലും ഉപയോഗിക്കുക. 120Hz വേഗതയുള്ള ചലനമാണ് ഈ സ്‌ക്രീനില് സാധ്യമാവുക. സാധാരണ സ്‌ക്രീനുകളില് ഇത് 60Hz ആണ്.


ഭാര്യയുടെ നഗ്ന ചിത്രങ്ങളും ഫോണ് നമ്പറും അശ്ലീല വെബ് സൈറ്റുകളില് പ്രചരിപ്പിച്ച ഭര്‍ത്താവ് അറസ്റ്റില്,husband arrested who share wife nude pickeralaonlinenews.com | Malayalam news, kerala news, onlinenews,\nഭാര്യയുടെ നഗ്ന ചിത്രങ്ങളും ഫോണ് നമ്പറും അശ്ലീല വെബ് സൈറ്റുകളില് പ...\nഭാര്യയുടെ നഗ്ന ചിത്രങ്ങളും ഫോണ് നമ്പറും അശ്ലീല വെബ് സൈറ്റുകളില് പ്രചരിപ്പിച്ച ഭര്‍ത്താവ് അറസ്റ്റില്\nPublished: Monday 19 November 2018 10:38:38 AM\nഭാര്യയുടെ നഗ്ന ചിത്രങ്ങളും ഫോണ് നമ്പറും അശ്ലീല വെബ് സൈറ്റുകളില് പോസ്റ്റ് ചെയ്ത ഭര്‍ത്താവ് അറസ്റ്റില്. നോയിഡയിലെ സ്വകാര്യസ്ഥാപനത്തില് അസോസിയേറ്റ് റിക്രൂട്ട്‌മെന്റ് കണ്‍സള്‍ട്ടന്റായി ജോലിചെയ്യുന്ന 38കാരനെയാണ് നോയിഡ സെക്ടര് 20 പോലീസ് കഴിഞ്ഞദിവസം പിടികൂടിയത്. ഇയാളില് നിന്ന് മൊബൈല് ഫോണുകളും സിം കാര്‍ഡുകളും പിടിച്ചെടുത്തു.\nനവംബര് 13 ന് ആണ് യുവതി പരാതി നല്‍കിയത്. തന്റെ ഫോണിലേക്ക് നിരന്തരമായി അശ്ലീല ചിത്രങ്ങളും വീഡിയോകളും അയയ്ക്കുന്നുവെന്നും തന്റെ അശ്ലീല ചിത്രങ്ങള് പ്രചരിക്കുന്നുവെന്നുമാണ് പരാതി നല്‍കിയത്. തുടര്‍ന്ന് പോലീസ് കേസ് രജിസ്റ്റര് ചെയ്തതോടെ ഭര്‍ത്താവ് ഒളിവില് പോയി. പ്രതിയെ കണഅടെത്താനായില്ല. കഴിഞ്ഞ ദിവസം ഇയാള് വീട്ടിലെത്തിയെന്ന രഹസ്യ വിവരം കിട്ടിയതോടെ പോലീസെത്തി പിടികൂടുകയായിരുന്നു.\nപ്രതിയില്‍നിന്ന് രണ്ട് സിംകാര്‍ഡുകളും രണ്ട് മൊബൈല് ഫോണുകളും പിടിച്ചെടുത്തതായി പോലീസ് അറിയിച്ചു. ഇതില് ഒരു ഫോണും സിംകാര്‍ഡുമാണ് അശ്ലീലചിത്രങ്ങള് പ്രചരിപ്പിക്കാന് ഉപയോഗിച്ചത്. 2011 ല് പ്രണയിച്ച് വിവാഹിതരായ ഇരുവരും പത്തുമാസമായി ഒരുമിച്ചല്ല താമസം. ഇതിനിടെയാണ് ചിത്രങഅങള് പ്രചരിപ്പിച്ചത്. പ്രതിയെ കോടതിയില് ഹാജരാക്കും.\nRead more topics: husband ,nude pic\nhusband arrested who share wife nude pic\nപെരുംചെല്ലൂരിന്റെ മണ്ണിൽ സംഗീതത്തിന്റെ മോഹനാനുഭവം പകർന്ന് ജി. എസ്. ബാലമുരളി\nആയിരം പാവപ്പെട്ടവര്‍ക്ക് ഒറ്റ ദിവസം കൊണ്ട് ഭക്ഷണം നല്‍കി റെക്കോര്‍ഡിട്ടു ; യുവാവന് സോഷ്യല്‍മീഡിയയുടെ കൈയ്യടി\nതടസ്സങ്ങള് മാറ്റി പാക്കിസ്ഥാന് മുകളിലൂടെ പറന്ന് സുഷമ സ്വരാജ് ; അടുത്ത മാസം മോദിയും യാത്ര ചെയ്യും\nഉച്ച ഭക്ഷണം ഉപേക്ഷിച്ചു, ജയിലില് ആരോടും മിണ്ടാട്ടമില്ല ; തോല്‍വിയില് ആകെ തകര്‍ന്ന് ലാലു പ്രസാദ് യാദവ്\nതീരുമാനത്തില് ഉറച്ച് രാഹുല് ഗാന്ധി; രാജിവെയ്ക്കരുതെന്ന് അഭ്യര്‍ത്ഥിച്ച് മുതിര്‍ന്ന നേതാക്കള്


Kavya Madhavan and Dileep inamarriage function, latest photo went trending| കാവ്യ മാധവനും ദിലീപും തിളങ്ങിയ ചടങ്ങ്, പൊതുവേദിയില് നിറഞ്ഞുനിന്ന് താരദമ്പതികള്, ചിത്രം വൈറല് - Malayalam Filmibeat\n| Updated: Friday, October 30, 2020, 15:52 [IST]\nമലയാള സിനിമയിലെ ജനപ്രിയ നായകനായാണ് ദിലീപിിനെ വിശേഷിപ്പിക്കാറുള്ളത്. ക്യാമറക്ക് പിന്നില് പ്രവര്‍ത്തിച്ചതിന് ശേഷമായാണ് താരം മുന്നിലേക്ക് എത്തിയത്. മുന്‍നിര സംവിധായകര്‍ക്കൊപ്പമെല്ലാം പ്രവര്‍ത്തിക്കാനുള്ള അവസരവും ദിലീപിന് ലഭിച്ചിരുന്നു. 13 വര്‍ഷത്തിന് ശേഷം സി ഐഡി മൂസ വീണ്ടും വരുന്നുണ്ടെന്ന് പറഞ്ഞായിരുന്നു താരമെത്തിയത്. പിറന്നാളാഘോഷത്തിന് പിന്നാലെയായാണ് താരം ഇതേക്കുറിച്ചുള്ള വിശേഷം പങ്കുവെച്ചത്. സുപ്രധാനമായ പ്രഖ്യാപനം വരുന്നുണ്ടെന്നുള്ള വിവരങ്ങള് പുറത്തുവന്നപ്പോള് മുതല് ആരാധകര് കാത്തിരിപ്പിലായിരുന്നു.\nഅടുത്തിടെയായിരുന്നു ദിലീപ് 53ാം പിറന്നാള് ആഘോഷിച്ചത്. പിറന്നാളാഘോഷത്തിന്റെ ചിത്രങ്ങള് സോഷ്യല് മീഡിയയിലൂടെ വൈറലായിരുന്നു. മഹലാക്ഷമിയുടെ പിറന്നാളിന് പിന്നാലെയായാണ് ദിലീപും പിറന്നാളാഘോഷിച്ചത്. കാവ്യ മാധവനായിരുന്നു പിറന്നാളിന് സര്‍പ്രൈസൊരുക്കിയത്. പിറന്നാള് ദിനത്തിലെ ചിത്രം വൈറലായി മാറിയതിന് പിന്നാലെയായാണ് വേറൊരു ഫോട്ടോ കൂടി പുറത്തുവന്നത്.\nചന്ദ്രനുദിക്കുന്ന ദിക്കില് എന്ന ചിത്രത്തിലായിരുന്നു ദിലീപും കാവ്യ മാധവനും ആദ്യമായി ഒരുമിച്ച് അഭിനയിച്ചത്. സ്‌ക്രീനില് മികച്ച പ്രണയം കാഴ്ച വെച്ച ഇരുവരും വര്‍ഷങ്ങള്‍ക്ക് ശേഷം അത് ജീവിതത്തിലേക്കും പകര്‍ത്തുകയായിരുന്നു. ഇരുവരും ഒരുമിച്ച് അഭിനയിച്ച മിക്ക സിനിമകളും വന്‍വിജയമായി മാറിയിരുന്നു. സിനിമയ്ക്ക് പുറമേ സ്റ്റേജ് പരിപാടികളിലും ഇരുവരും സജീവമായി പങ്കെടുക്കാറുണ്ടായിരുന്നു. വിവാഹ ശേഷം കാവ്യ മാധവന് അഭിനയരംഗത്തുനിന്നും ഇടവേളയെടുക്കുകയായിരുന്നു.\nദിലീപിന്റെ മാത്രമല്ല കാവ്യ മാധവന്‌റെയും രണ്ടാമത്തെ വിവാഹമായിരുന്നു ഇത്്. ആദ്യ വിവാഹത്തില് നിന്നും മോചനം നേടിയതിന് പിന്നാലെയായാണ് ഇരുവരും രണ്ടാമതായി വിവാഹം ചെയ്തത്. ദിലീപുമായുള്ള വിവാഹത്തെക്കുറിച്ച് പറഞ്ഞപ്പോള് തുടക്കത്തില് വീട്ടില് നിന്നും എതിര്‍പ്പായിരുന്നുവെന്നായിരുന്നു കാവ്യ മാധവന് പറഞ്ഞത്. വിവാഹശേഷം അഭിനയ രംഗത്തുനിന്നും വിട്ടുനില്‍ക്കുകയാണ് കാവ്യ മാധവന്. കുടുംബ കാര്യങ്ങളുമായി മുന്നേറാനാണ് തന്റെ താല്‍പര്യമെന്നായിരുന്നു കാവ്യ മാധവന് പറഞ്ഞത്.\nKavya Madhavan and Dileep inamarriage function, latest photo went trending


തകര്‍ന്നടിഞ്ഞ് ഇന്ത്യന് ബാറ്റിംങ് നിര; 217 റണ്‍സിന് പുറത്ത് – Chandrika Daily\nBy web desk3Sunday June 20, 2021 19:55 pm\n22 ഓവറില് 31 റണ്‍സ് മാത്രം വഴങ്ങി അഞ്ചു വിക്കറ്റ് വീഴ്ത്തിയ കൈല് ജാമിസനാണ് കിവീസിനായി തിളങ്ങിയത്\nസതാംപ്ടണ്: ന്യൂസീലന്‍ഡിനെതിരായ ലോക ടെസ്റ്റ് ചാമ്പ്യന്‍ഷിപ്പ് ഫൈനലിന്റെ ഒന്നാം ഇന്നിങ്‌സില് ഇന്ത്യ 217 റണ്‍സിന് പുറത്ത്.\nമറുപടി ബാറ്റിങ്ങില് കരുതലോടെയാണ് കിവീസ് ക്രീസില് നിലയുറപ്പിക്കുന്നത്. പത്തോവര് കഴിഞ്ഞപ്പോള് വിക്കറ്റ് കളയാതെ പത്തൊന്‍പത് റണ്‍സ് നേടി നില്‍ക്കുകയാണ് ന്യൂസീലന്‍ഡ്. പത്തോവര് കഴിഞ്ഞപ്പോള് മഴ വന്ന് കളി മുടങ്ങിയിരിക്കുകയാണ്.\n22 ഓവറില് 31 റണ്‍സ് മാത്രം വഴങ്ങി അഞ്ചു വിക്കറ്റ് വീഴ്ത്തിയ കൈല് ജാമിസനാണ് കിവീസിനായി തിളങ്ങിയത്. 93ാം ഓവറില് രവീന്ദ്ര ജഡേജയെ (15) പുറത്താക്കി ട്രെന്‍ഡ് ബോള്‍ട്ടാണ് ഇന്ത്യന് ഇന്നിങ്‌സ് അവസാനിപ്പിച്ചത്. 117 പന്തുകള് നേരിട്ട് അഞ്ചു ഫോറടക്കം 49 റണ്‍സെടുത്ത അജിങ്ക്യ രഹാനെയാണ് ഇന്ത്യന് നിരയിലെ ടോപ് സ്‌കോറര്.\nക്യാപ്റ്റന് വിരാട് കോലി, രഹാനെ, ഋഷഭ് പന്ത്, ആര്. അശ്വിന്, ഇഷാന്ത് ശര്‍മ, ജസ്പ്രീത് ബുംറ എന്നിവരാണ് മൂന്നാം ദിനം പുറത്തായ മറ്റ് ഇന്ത്യന് താരങ്ങള്.\nആദ്യ ദിനം മഴയില് ഒലിച്ചുപോയപ്പോള് രണ്ടാം ദിനത്തില് 64.4 ഓവറാണ് മത്സരം നടന്നത്. ഓപ്പണര്‍മാരായ രോഹിത് ശര്‍മ, ശുഭ്മാന് ഗില്, ചേതേശ്വര് പൂജാര എന്നിവര് ആദ്യ ദിവസം തന്നെ പുറത്തായിരുന്നു.


തന്തവ് ട്രെയിലർ: രാഷ്ട്രീയത്തിന്റെ അതിലോലമായതും അപകടകരവുമായ നൃത്തം | Puthen Vartha\nHome » Top News » തന്തവ് ട്രെയിലർ: രാഷ്ട്രീയത്തിന്റെ അതിലോലമായതും അപകടകരവുമായ നൃത്തം\nന്റെ ട്രെയിലർ സെയ്ഫ് അലി ഖാൻആമസോൺ പ്രൈം വീഡിയോ വെബ് സീരീസ് തണ്ടവ് തീർന്നു. അലി അബ്ബാസ് സഫർ സംവിധാനം ചെയ്ത രാഷ്ട്രീയ നാടകത്തിൽ മുഹമ്മദ് സീഷൻ അയ്യൂബ്, ഡിംപിൾ കപാഡിയ, കൃതിക കമ്ര, ഗ au ഹാർ ഖാൻ, സാറാ ജെയ്ൻ ഡയസ്, സുനിൽ ഗ്രോവർ, ഡിനോ മോറിയ, അനുപ് സോണി, കുമുദ് മിശ്ര, സന്ധ്യ മൃദുൽ എന്നിവരും അഭിനയിക്കുന്നു.\nഉയർന്ന കസേരയിൽ ഇരിക്കാനുള്ള പോരാട്ടത്തിൽ വിവിധ പശ്ചാത്തലത്തിലുള്ള ആളുകൾ എങ്ങനെ ഇടപെടുന്നുവെന്ന് നന്നായി മുറിച്ച ട്രെയിലർ കാണിക്കുന്നു. ഒരു രാഷ്ട്രീയ കുടുംബത്തിൽ പെട്ട സെയ്ഫിന്റെ സമർ പ്രതാപ് സിംഗ് പ്രധാനമന്ത്രിയാകുമെന്ന പ്രതീക്ഷയിലാണ്. ഗ്രോവർ തന്റെ തന്ത്രശാലിയായ, എല്ലാം അറിയുന്ന സഹായിയായി അഭിനയിക്കുന്നു. അയ്യൂബ് ഒരു വിദ്യാർത്ഥി നേതാവാണ്. അതേസമയം, കപാഡിയയുടെയും മിശ്രയുടെയും കഥാപാത്രങ്ങൾ സാധ്യമായ ഏത് വിധത്തിലും ‚സിംഹാസനം‘ കയറാൻ ആഗ്രഹിക്കുന്നു.\nപ്രവചനാതീതമായ രീതിയിൽ നാടകം കെട്ടിപ്പടുക്കുമ്പോൾ ഈ ആളുകളുടെ ജീവിതം എങ്ങനെ പരസ്പരം ബന്ധപ്പെട്ടിരിക്കുന്നുവെന്ന് ട്രെയിലർ കാണിക്കുന്നു. അഭിനേതാക്കൾ നന്നായി അഭിനയിക്കുന്നു. ആർട്ടിക്കിൾ 15 എഴുത്തുകാരൻ ഗ aura രവ് സോളങ്കിയാണ് തിരക്കഥ എഴുതിയത്, അതിനാൽ എനിക്ക് വലിയ പ്രതീക്ഷകളുണ്ട്. അവസാനം, ഇതെല്ലാം അലി അബ്ബാസ് സഫറിന്റെ ദിശയിലേക്ക് തിളച്ചുമറിയും. വാണിജ്യ സിനിമ നിർമ്മിക്കുന്നതിൽ അറിയപ്പെടുന്ന അദ്ദേഹം വെബ് സീരീസ് എങ്ങനെ കൈകാര്യം ചെയ്തുവെന്ന് കാണാൻ രസകരമായിരിക്കും.\nതന്തവിലെ തന്റെ കഥാപാത്രത്തെക്കുറിച്ച് സെയ്ഫ് അലി ഖാൻ പ്രസ്താവനയിൽ പറഞ്ഞു, “ഇന്ത്യയിലെ വിനോദ വ്യവസായം ഒരു നവോത്ഥാനത്തിലൂടെയാണ് കടന്നുപോകുന്നത്, തണ്ടവ് പോലുള്ള കഥകൾ ഈ മാറ്റത്തിന്റെ മുൻനിരയിലാണ്. ഒരു നടനെന്ന നിലയിൽ, എന്നെ സംബന്ധിച്ചിടത്തോളം നല്ലൊരു നാടക രചനയും ചാരനിറത്തിലുള്ള കഥാപാത്രങ്ങൾ ഉൾക്കൊള്ളുന്ന ശ്രദ്ധേയമായ സൃഷ്ടിയും എല്ലായ്പ്പോഴും ആവേശകരമാണ്. സമർ എന്ന എന്റെ കഥാപാത്രത്തിന്റെ സങ്കീർണ്ണതകളെക്കുറിച്ച് വായിക്കുകയും തന്തവിന്റെ ലോകത്തേക്ക് കൂടുതൽ ആഴത്തിൽ നീങ്ങുകയും ചെയ്തപ്പോൾ, ഈ കഥാപാത്രം ചെയ്യണമെന്ന് എനിക്കറിയാം. ”\nവെബ് സീരീസിന്റെ syn ദ്യോഗിക സംഗ്രഹം ഇപ്രകാരമാണ്, “ലോക്സഭാ തിരഞ്ഞെടുപ്പിൽ തന്റെ പാർട്ടി വിജയിച്ചതിനുശേഷം പ്രധാനമന്ത്രിയുടെ കസേര അവകാശമാക്കാൻ താൻ തയ്യാറാണെന്ന് ഒരു പ്രീമിയർ രാഷ്ട്രീയ പാർട്ടിയുടെ കരിസ്മാറ്റിക് നേതാവ് സമർ പ്രതാപ് (സെയ്ഫ് അലി ഖാൻ) കരുതുന്നു. സമറിന്റെ പിതാവും പാർട്ടി ഗോത്രപിതാവും രാജ്യത്തിന്റെ പ്രധാനമന്ത്രിയുമായ ദേവ്കി നന്ദൻ (ടിഗ്മാൻഷു ദുലിയ) ഇതുവരെ വിരമിക്കാൻ തയ്യാറല്ല. അനുരാധ, ദേവ്‌കിയുടെ അടുത്ത അനുയായി (ഡിംപിൾ കപാഡിയ), പാർട്ടി മുതിർന്ന നേതാവ് ഗോപാൽ ദാസ് (കുമുദ് മിശ്ര) എന്നിവരാണ് കസേരയിൽ ഇരിക്കാൻ യോഗ്യരെന്ന് കരുതുന്ന മറ്റ് നിരവധി നേതാക്കൾ. എന്നാൽ കസേര ഒരിക്കലും എളുപ്പത്തിൽ വരുന്നില്ല. ഒരു കാമ്പസ് ആക്ടിവിസ്റ്റ് ശിവ (സീഷൻ അയ്യൂബ്) യുമായി ഒരു സമാന്തര കഥ അവതരിപ്പിക്കുന്നു, അദ്ദേഹം ഒരു രാഷ്ട്രീയ പരിപാടിയിൽ തിളങ്ങുമ്പോൾ ഒറ്റരാത്രികൊണ്ട് യുവാവായി മാറുന്നു. മാറ്റം വരുത്താനും യുവാക്കളെ സ്വാധീനിക്കാനും പവർ സ്തംഭങ്ങളെ അട്ടിമറിക്കാനും ശിവ ആഗ്രഹിക്കുന്നു. ശിവന് ശക്തിയുടെ ആദ്യ രുചി ലഭിക്കുന്നു. ദേശീയ രാഷ്ട്രീയം കാമ്പസ് ആക്ടിവിസവുമായി പൊരുത്തപ്പെടുന്നതിനാൽ ശിവന്റെയും സമറിന്റെയും ജീവിതം പരസ്പരം കൂടിച്ചേരുന്നു. എല്ലാ ബന്ധങ്ങളിലും അന്തർലീനമായ വഞ്ചന, കൃത്രിമം, അത്യാഗ്രഹം, അഭിലാഷം, അക്രമം എന്നിവ തുറന്നുകാട്ടുന്നതിനാലാണ് രാഷ്ട്രീയത്തിന്റെ നൃത്തം.\nതണ്ടവ് ജനുവരി 15 ന് ആമസോൺ പ്രൈം വീഡിയോയിൽ പ്രദർശിപ്പിക്കും.


എ. പ്രദീപ്കുമാറിന് പകരമാണ് രഞ്ജിത്തിനെ പരിഗണിക്കുന്നത്. ജില്ലയിൽ സി.പി.എമ്മിന്‍റെ അഞ്ചു സിറ്റിംഗ് എം.എൽ.എമാരും മത്സര രംഗത്തുണ്ടാകില്ലെന്നാണ് സൂചന.\n2 March 2021 2:01 AM GMT\nകോഴിക്കോട് നോർത്തിൽ സംവിധായകൻ രഞ്ജിത്ത് എൽ.ഡി.എഫ് സ്ഥാനാർഥിയായേക്കും. സിറ്റിംഗ് എം.എൽ.എ എ. പ്രദീപ്കുമാറിന് പകരമാണ് രഞ്ജിത്തിനെ പരിഗണിക്കുന്നത്. ജില്ലയിൽ സി.പി.എമ്മിന്‍റെ അഞ്ചു സിറ്റിംഗ് എം.എൽ.എമാരും മത്സര രംഗത്തുണ്ടാകില്ലെന്നാണ് സൂചന.\nഎം.എൽ.എ ആയി മൂന്നു ടേം പൂർത്തിയാക്കിയ എ. പ്രദീപ് കുമാറിന് പകരം സംവിധായകൻ രഞ്ജിത്തിനെ മത്സരിപ്പിക്കാൻ സി.പി.എം നേരത്തെ ആലോചിച്ചിരുന്നെങ്കിലും അനുകൂല മറുപടിയായിരുന്നില്ല ഉണ്ടായിരുന്നത്. എന്നാൽ മത്സരിക്കാൻ സന്നദ്ധനാണെന്നു രഞ്ജിത്ത് കഴിഞ്ഞ ദിവസം പാർട്ടി നേതൃത്വത്തെ അറിയിച്ചു. ഇതോടെ നോർത്തിൽ രഞ്ജിത്തിന്‍റെ പേര് തന്നെ നിർദേശിക്കാൻ പാർട്ടി ജില്ലാ നേതൃത്വം തീരുമാനിച്ചതായാണ് വിവരം.\nമന്ത്രി ടി.പി രാമകൃഷ്ണനെ വീണ്ടും പേരാമ്പ്രയിൽ മത്സരിപ്പിക്കാൻ ഏകദേശ ധാരണ ആയിട്ടുണ്ട്. പ്രദീപ് കുമാർ ഉൾപ്പെടെ അഞ്ചു എം.എൽ.എമാർ മത്സരരംഗത്ത് ഉണ്ടാവില്ലെന്നാണ് സൂചന. വി.കെ.സി മമ്മദ് കോയ, ജോർജ് എം. തോമസ്, കെ. ദാസൻ, പുരുഷൻ കടലുണ്ടി എന്നിവർ ഇക്കുറി മത്സരിക്കില്ല. ബേപ്പൂരിൽ വി.കെ.സിക്കു പകരം ഡി.വൈ.എഫ്.ഐ അഖിലേന്ത്യാ അധ്യക്ഷൻ മുഹമ്മദ് റിയാസിന്‍റെ പേരിനാണ് മുൻഗണന.\nകൊയിലാണ്ടിയിൽ സി.പി.എം ജില്ലാ കമ്മിറ്റി അംഗം എം മെഹബൂബ്, തിരുവമ്പാടിയിൽ പുതുപ്പാടി മുൻ പഞ്ചായത്ത് പ്രസിഡന്റ് ഗിരീഷ് ജോൺ എന്നിവരുടെ പേരും പരിഗണനയിലാണ്. എസ്.എഫ്.ഐ സംസ്ഥാന സെക്രട്ടറി സച്ചിൻ ദേവിനെ പുരുഷൻ കടലുണ്ടിക്ക് പകരം ബാലുശ്ശേരിയിൽ മത്സരിപ്പിക്കാനാണ് ധാരണ. നാളെ ചേരുന്ന ജില്ലാ സെക്രെട്ടറിയറ്റ് യോഗത്തിൽ ഇത് സംബന്ധിച്ചു വിശദമായ ചർച്ചയുണ്ടാകും..\nTAGS :Director Ranjith Kozhikode north constituency


യമുനയില് മാലിന്യം തള്ളി, കിട്ടിയത് രണ്ടര ലക്ഷം രൂപ പിഴയും തടവും | Yamuna River Pollution| Jailed for 2.5 years| Niyamavedhi| Law Issues| Major Court Orders\nJan 10, 2018, 03:21 PM IST\nപുണ്യനദിയായ യമുനയിലേക്ക് മാലിന്യം തള്ളിവിട്ട ഒരു കച്ചവടക്കാരന് കോടതി രണ്ട് വര്‍ഷം തടവും 2.5 ലക്ഷം രൂപ പിഴയും വിധിച്ചു. തുക പ്രധാനമന്ത്രിയുടെ ദുരിതാശ്വാസനിധിയിലേക്ക് കൈമാറാന് കോടതി ഉത്തരവിട്ടു. ഡല്‍ഹിയില് മധുരപലഹാരങ്ങള് ഉണ്ടാക്കി വിതരണം ചെയ്തുവരുന്ന വി.കെ. ബന്‍സാലിനാണ് കോടതിയുടെ കര്‍ശന നടപടി നേരിടേണ്ടിവന്നത്.\nനദികള് ജീവന്റെ സ്രോതസ്സുകളാണ്. അവയ്ക്ക് സാംസ്‌കാരികവും ആത്മീയവുമായ പ്രാധാന്യമുണ്ട്. മനുഷ്യസംസ്‌കാരങ്ങള് തന്നെ പിറവിയെടുതത്ത് നദീതടങ്ങളിലാണെന്ന് വിധിയില് ഡല്‍ഹി പ്രത്യേക കോടതി ഓര്‍മ്മിപ്പിച്ചു. നദികളും ജലസ്രോതസ്സുകളും സംരക്ഷിക്കാന് ഓരോ പൗരനും ഭരണഘടനാപരമായ ബാധ്യതയുണ്ട്. കാലാകാലങ്ങളിലായി പൗരന്മാരെയും സമൂഹത്തെയും ഓര്‍മ്മിപ്പിച്ചുകൊണ്ട് എത്രയോ വിധികള് സുപ്രീം കോടതി എഴുതിയിട്ടുണ്ട്. അതിന്റെ മൂല്യങ്ങള് പാടേ കീഴ്മേല്‍മറിച്ചുകൊണ്ടാണ് നമ്മുടെ നാട്ടിലെ വ്യവസായ സ്ഥാപനങ്ങളും ചെറുകിട കച്ചവടക്കാരും പ്രവര്‍ത്തിക്കുന്നതെന്ന് കോടതി പറഞ്ഞു.\nഇവിടെ കുറ്റകൃത്യം ചെയ്തത് ഒരു ചെറുകിട കച്ചവടക്കാരനാണ്. ജല മലിനീകരണം തടയാനുള്ള നടപടികള് മലിനീകരണ നിയന്ത്രണ ബോര്‍ഡ് സ്വീകരിച്ചുവരുന്നു. ചെറുകിട വ്യവസായ സ്ഥാപനമായാലും പ്രവര്‍ത്തിക്കുന്നതിന് മുമ്പ് മലിനീകരണം നിയന്ത്രണ ബോര്‍ഡിന്റെ അനുമതി ആവശ്യമാണ്. ഇവിടെ അതൊക്കെ ലംഘിച്ചുകൊണ്ടാണ് മധുരപലഹാര നിര്‍മ്മാണ സ്ഥാപനം പ്രവര്‍ത്തിക്കുന്നത്. മാലിന്യങ്ങള് സംസ്‌കരിക്കാതെ യമുനയിലേക്ക് തള്ളിവിടുന്നത് നിയമലംഘനമാണ്. അത് അനുവദിച്ചുകൂട എന്ന് ഓര്‍മ്മിപ്പിച്ചുകൊണ്ടാണ് കോടതി വിധി.\nയമുനാനദിയെ സംരക്ഷിക്കേണ്ടതാണ്. മലിനപ്പെടുത്താനുള്ളതല്ല. ഇങ്ങനെ നിയമലംഘനം നടത്തുന്നവരെ കുറ്റകൃത്യത്തിന് അനുസൃതമായ രീതിയില് ശിക്ഷിക്കേണ്ടിയിരിക്കുന്നുവെന്നാണ് കോടതി പറഞ്ഞത്. കേസ് വിചാരണ ചെയ്ത മജിസ്ട്രേറ്റ് കോടതി ഒരു ലക്ഷം രൂപ മാത്രമാണ് പ്രതിക്ക് പിഴ വിധിച്ചത്. എന്നാല് പ്രത്യേക കോടതി അത് രണ്ടര ലക്ഷമായി ഉയര്‍ത്തി.\nസമൂഹത്തെ സംരക്ഷിക്കാന് മലിനീകരണം സൃഷ്ടിക്കുന്നവരെ ശിക്ഷിച്ചേ തീരൂ. മറ്റുള്ളവര്‍ക്ക് അതൊരു പാഠമാകണമെന്നും കോടതി പറഞ്ഞു.\nഓരോ മൂന്ന് മിനിറ്റിലും റോഡ് അപകടങ്ങളില്‍പ്പെട്ട് ഇന്ത്യയില് ഒരാള് വീതം ..


വിദേശത്ത് പരന്പര തോറ്റ കോഹ്‌ലിപ്പടയ്ക്ക് ആശ്വാസവുമായി ധോണി |\nFriday, January 19, 2018 7:05 PM IST\nന്യൂഡൽഹി: ദക്ഷിണാഫ്രിക്കയിൽ പരന്പര നഷ്ടപ്പെടുത്തിയ ഇന്ത്യൻ ടെസ്റ്റ് ടീമിന് ആശ്വാസവുമായി മുൻ നായകൻ എം.എസ്.ധോണി. പരന്പരയിൽ പരാജയപ്പെട്ടാലും കരകയറാൻ ഇന്ത്യൻ ടീമിന് കഴിവുണ്ടെന്നും 20 വിക്കറ്റ് വീഴ്ത്തുന്ന പേസ് ബൗളർമാർ ഇന്ത്യക്ക് മുതൽക്കൂട്ടാണെന്നും ധോണി പറഞ്ഞു.\nടെസ്റ്റ് മത്സരം വിജയിക്കാൻ എതിരാളികളുടെ 20 വിക്കറ്റ് വീഴ്ത്തണം. നമ്മൾ 20 വിക്കറ്റ് വീഴ്ത്തിയിരുന്നു. 20 വിക്കറ്റ് നേടാൻ കഴിഞ്ഞില്ലെങ്കിൽ അടുത്ത സാധ്യത മത്സരം സമനിലയിൽ എത്തിക്കുകയെന്നതാണ്. റണ്‍സ് വിട്ടുകൊടുക്കാതിരുന്നാൽ മത്സരം സമനിലയിലെത്തിക്കാം. മൂന്നാമത്തെ സാധ്യത എന്നത് ഒരു സാധ്യതയല്ല, അത് വിജയം മാത്രമാണ്- ധോണി പറഞ്ഞു. സ്വദേശത്തോ, വിദേശത്തോ, എവിടെയായാലും എതിർ ടീമിന്‍റെ 20 വിക്കറ്റ് എടുക്കാൻ കഴിഞ്ഞില്ലെങ്കിൽ വിജയിക്കാൻ കഴിയില്ലെന്നും ധോണി കൂട്ടിച്ചേർത്തു.\n20 വിക്കറ്റുകൾ വീഴ്ത്തിക്കഴിഞ്ഞാൽ ടീം വിജയത്തിന് പ്രാപ്തരായി. ഇതിനൊപ്പം ബാറ്റ്സ്മാൻമാർ റണ്‍സ് കൂടി കൂടി സ്കോർ ചെയ്തു തുടങ്ങിയാൽ ടീമിന് വിജയത്തിലേക്ക് എത്താൻ കഴിയുമെന്നും ധോണി പറഞ്ഞു.


തിരിച്ചറിവുകൾ: പ്രതികരണങ്ങളെ ഭീഷണിപ്പെടുത്തണോ....?\nNoushad Vadakkel 2013, ജൂൺ 25 9:52 PM\nനമുക്ക് ആർക്കെതിരെയും എന്തും പറയാം , നമ്മളെ ആരും ഒന്നും പറയരുത് എന്ന പോളിസി ആര്ക്കും ചേര്ന്നതല്ല . പ്രതിരോധിക്കാനും വിമര്ഷിക്കാനും ആര്ക്കും സ്വാതന്ത്ര്യമില്ലെങ്കിൽ വാർത്തകൾ ഒരു പെപറിൽ എഴുതി മുറി അടച്ചിരുന്നു ആരും കേൾക്കാതെ വായിക്കുന്നതാവും നല്ലത് . ചാനലിൽ വന്നാൽ പ്രതിരോധിക്കും വിമര്ഷിക്കും . അത് ഒരു പൌരന്റെ അവകാശമാണ് . കൂടാതെ ഫേസ് ബുക്ക് പോലുള്ള ഇടങ്ങളിൽ ഇത്തരത്തിൽ ഇടപെട്ടവർ എക്കാലത്തും പരിഹാസ്യരായിട്ടെ ഉള്ളൂ ..


ഒക്കലഹോമയില് കോവിഡ് വ്യാപന തീവ്രത; ശനിയാഴ്ച സ്ഥിരീകരിച്ചത് 14,000 പേര്‍ക്ക് – The End Time News\nഒക്കലഹോമ: ഒക്കലഹോമയില് കോവിഡ് 19 വ്യാപനം വര്‍ധിക്കുന്നതോടൊപ്പം ഒമിക്രോണ് വേരിയന്റ് വ്യാപനവും ശക്തിപ്രാപിക്കുന്നു. ജനുവരി 15-നു ശനിയാഴ്ച 14,000 പുതിയ കേസുകളാണ് ഇവിടെ സ്ഥിരീകരിച്ചത്. ഒക്കലഹോമ ഡിപ്പാര്‍ട്ട്‌മെന്റ് ഓഫ് ഹെല്‍ത്ത് ഇതുവരെ വാരാന്ത്യ കോവിഡ് കേസുകളുടെ എണ്ണം പുറുത്തുവിടാറില്ല.\nഎന്നാല് കോവിഡ് കേസുകളുടെ എണ്ണം ക്രമാതീതമായി വര്‍ധിക്കുന്ന സാഹചര്യത്തിലാണ് കണക്കുകള് പരസ്യമാക്കാന് തീരുമാനിച്ചത്. 2020 -ല് പാന്‍ഡമിക് ആരംഭിച്ചതുമുതല് ഇതുവരെ ഒക്കലഹോമയില് 811389 കോവിഡ് കേസുകളാണ് റിപ്പോര്‍ട്ട് ചെയ്യപ്പെട്ടിട്ടുള്ളത്. 2020 മാര്‍ച്ച് മുതല് കോവിഡ് രോഗം മൂലം മരിച്ചവരുടെ എണ്ണം 12775 ആയിട്ടുണ്ട്. കഴിഞ്ഞ മൂന്നു ദിവസത്തിനുള്ളില് കോവിഡ് 19 മൂലം ആശുപത്രിയില് പ്രവേശിപ്പിക്കപ്പെടുന്നവരുടെ ശരാശരി എണ്ണം 1466 ആണ്. ഇതില് 47 കുട്ടികളും ഉള്‍പ്പെടുന്നു. 2.65 മില്യന് ഒക്കലഹോമക്കാര്‍ക്കാണ് ഇതിനകം കോവിഡ് 19 വാക്‌സിന് ലഭിച്ചു. 2.13 മില്യന് പേര്‍ക്ക് പൂര്‍ണ്ണ വാക്‌സിനേഷനും ലഭിച്ചിട്ടുണ്ട്.\nസ്വയം സുരക്ഷിതത്വവും, മറ്റുള്ളവരുടെ സുരക്ഷിതത്വവും പാലിക്കപ്പെടണമെങ്കില് കോവിഡ് പ്രതിരോധ നടപടികള് സ്വയം സ്വീകരിക്കാന് തയാറാകണമെന്നാണ് അധികൃതര് നല്‍കിയിട്ടുള്ള നിര്‍ദേശം.\nRelated Topics:Covid in OklahomaFeatured


ഏറ്റവും കൂടുതല് ഫണ്ടിംഗ് ഡീലുകള് നടക്കുന്ന സ്റ്റാര്‍ട്ടപ്പ് മേഖലകള്\nNews desk Channeliam3weeks ago\nമികച്ച എന്‍ട്രപ്രണേഴ്‌സ്, ആശയങ്ങള്, ഇന്‍വെസ്റ്റേഴ്‌സ്, വെന്‍ച്വര് കാപ്പിറ്റലിസ്റ്റ്‌സ്\n-ഇന്ത്യയിലെ സ്റ്റാര്‍ട്ടപ്പ് ഇക്കോസിസ്റ്റം കടന്നുപോകുന്നത് സുവര്‍ണകാലഘട്ടത്തിലൂടെയാണ്. 2018ല് 743 ഡീലുകള് സക്‌സസ്ഫുള്ളായതോടെ സ്റ്റാര്‍ട്ടപ്പുകള് കൈവരിച്ചത് 11 ബില്യണ് ഡോളറാണ്. ഇതില് ഇ-കൊമേഴ്‌സ്, കണ്‍സ്യൂമര് സര്‍വീസസ്(ഹൈപ്പര്‍ലോക്കല്), ഫിന്‍ടെക് സ്റ്റാര്‍ട്ടപ്പ് മേഖലകളിലാണ് ഏറ്റവും കൂടുതല് ഫണ്ടിംഗ് ഡീലുകള് നടക്കുന്നത്.\nഇ-കൊമേഴ്‌സും കണ്‍സ്യൂമറും ഫിന്‍ടെക്കും\nBigbasket, Myntra, Jabong, തുടങ്ങിയവയാണ് ഇ-കൊമേഴ്‌സ് സെക്ടറില് ഫണ്ട് നേടിയ പ്രമുഖ സ്റ്റാര്‍ട്ടപ്പുകള്. pepperfry, swiggy, zomato, ola എന്നിവ കണ്‍സ്യൂമര് സ്റ്റാര്‍ട്ടപ്പുകളില് ഫണ്ടിംഗ് നേടിയവയില് ഉള്‍പ്പെടും. Paytm, Policybazaar, Pinelabs, Mobikwik തുടങ്ങിയവയാണ് ഫണ്ടിംഗ് നേടിയ പ്രമുഖ ഫിന്‍ടെക് സ്റ്റാര്‍ട്ടപ്പുകള്.\nനിക്ഷേപങ്ങള് നേടി സ്റ്റാര്‍ട്ടപ്പുകള്\n2018ല് മാത്രം ഇ-കൊമേഴ്സ്, കണ്‍സ്യൂമര് ഇന്റര്‍നെറ്റ് കമ്പനികള്7ബില്യണ് ഡോളര് നിക്ഷേപമാണ് നേടിയത്. ഹൈപ്പര്‍ലോക്കല് സെക്ടര് 15 ഡീലുകളില് നിന്ന് 1637 മില്യണ് ഡോളര് സമാഹരിച്ചു. ഫിന്‍ടെക് സ്റ്റാര്‍ട്ടപ്പുകളില് 23 ഡീലുകള് സക്‌സസ്ഫുള്ളായി, നേടിയത് 348 മില്യണ് ഡോളറാണ്.\nവളര്‍ച്ചയുടെ പാതയില് ഇന്ത്യന് സ്റ്റാര്‍ട്ടപ്പ് ഇക്കോസിസ്റ്റം\nകേന്ദ്രസര്‍ക്കാരിന്റെ ഡിജിറ്റല് ഇന്ത്യ പ്രോഗ്രാം ഇ-കൊമേഴ്സ് സെക്ടറിന്റെ വളര്‍ച്ചയ്ക്ക് സഹായിച്ചു. ഏഷ്യയിലെ മുന്‍നിര ഫിന്‍ടെക് സ്റ്റാര്‍ട്ടപ്പ് ഹബ്ബായിരുന്ന ചൈനയെ 2019 ആദ്യ ക്വാര്‍ട്ടറില് തന്നെ ഇന്ത്യ മറികടന്നു. ഇന്ത്യയിലെ ഫിന്‍ടെക് സ്റ്റാര്‍ട്ടപ്പുകള്‍ക്ക് 2019 ഫസ്റ്റ് ക്വാര്‍ട്ടറില് മാത്രം 286 മില്യണ് ഡോളര് വെന്‍ച്വര് കാപ്പിറ്റല് ഇന്‍വെസ്റ്റ്‌മെന്റ് കിട്ടി. Google, Amazon എന്നീ ഗ്ലോബല് കമ്പനികളുടെ ഫിന്‍ടെക് സെക്ടറിലേക്കുള്ള കടന്നുവരവ് ഫണ്ടിംഗിന് ഉണര്‍വ്വ് നല്‍കിയിട്ടുണ്ട്.\nമികച്ച സ്റ്റാര്‍ട്ടപ്പ് ഡെസ്റ്റിനേഷനാകാന് കേരളം, ഇന്‍ക്ലൂസീവ് എക്കോസിസ്റ്റം ലക്ഷ്യമിടുന്നു\nIndu Menon’s Kara reinvents humble ‘thorthu’ from Kerala to international markets\nWorld’s first five-seater self-flying air taxi to go on air\nRajasthan Govt supports state startups through funding program iStart\nAI-based crowd-sourcing platform My Mobiforce raises $200K from angel investors\n3.5 കോടി രൂപ നിക്ഷേപം നേടി ഹെല്‍ത്ത് ടെക് സ്റ്റാര്‍ട്ടപ്പ് Biofourmis\nOnline shopping site Snapdeal to buy its rival ShopClues in all-stock deal\n6 കോടി രൂപ നിക്ഷേപം നേടി എത്തിനിക് വെയര് സ്റ്റാര്‍ട്ടപ്പ് Craftsvilla\nബംഗലൂരു കേന്ദ്രമായ ഹോം ഫര്‍ണ്ണിഷിങ് സ്റ്റാര്‍ട്ടപ്പിന് നിക്ഷേപം\nഇരട്ടക്കുട്ടികളുടെ അച്ഛന്, കരുതലോടെ ഒരു സ്റ്റാര്‍ട്ടപ്\nഫീമെയില് sexuality ചര്‍ച്ചയ്ക്ക് വെച്ച് ഒരു സ്റ്റാര്‍ട്ടപ് ഒപ്പം AI തിരുത്തുന്ന ധാരണകളും


ജൂണ് മാസത്തിലെ പാപ്പായുടെ പ്രാര്‍ത്ഥനാ നിയോഗം; കോവിഡ് മഹാമാരിയില് വലയുന്ന ലോകത്തിനുവേണ്ടി | Catholic Church News Malayalam\nHome News ജൂണ് മാസത്തിലെ പാപ്പായുടെ പ്രാര്‍ത്ഥനാ നിയോഗം; കോവിഡ് മഹാമാരിയില് വലയുന്ന ലോകത്തിനുവേണ്ടി\nജൂണ് മാസത്തിലെ പാപ്പായുടെ പ്രാര്‍ത്ഥനാ നിയോഗം; കോവിഡ് മഹാമാരിയില് വലയുന്ന ലോകത്തിനുവേണ്ടി\nഈ വര്‍ഷം ജൂണിലെ പാപ്പായുടെ പ്രാര്‍ത്ഥനാ നിയോഗം കോവിഡ് 19 എന്ന മഹാമാരിയാല് വലയുന്ന ലോകത്തിനുവേണ്ടിയുള്ള സഹാനുഭൂതിയാണ്. ഈ മഹാമാരിയാല് ക്ലേശിക്കുന്ന ലോകത്തിലെ സകല ജനതയ്ക്കും വേണ്ടി എല്ലാവരും പ്രാര്‍ത്ഥിക്കണമെന്ന് പാപ്പാ അഭ്യര്‍ത്ഥിച്ചു. വീഡിയോ സന്ദേശത്തിലൂടെയാണ് പാപ്പാ പ്രാര്‍ത്ഥനാ നിയോഗം അറിയിച്ചത്.\n‘പല തരത്തിലുള്ള നിസ്സഹായതകളിലൂടെയാണ് ലോകം കടന്നു പോകുന്നത്. എന്നാല് ഓരോ ജീവിതങ്ങളെയും മാറ്റിമറിയ്ക്കാന് സാധിക്കുന്ന സഹാനുഭൂതിയും കരുണയും പരസ്പരം നല്‍കിയാല് അവയെ എല്ലാം അതിജീവിച്ച് മുന്നേറാന് എല്ലാവര്‍ക്കും കഴിയും. അത് ഈശോയുടെ തിരുഹൃദയത്തിലേയ്ക്ക് എല്ലാവരേയും അടുപ്പിക്കുകയും ചെയ്യും’. പാപ്പാ സന്ദേശത്തില് പറഞ്ഞു.


Manju Satheesh about her acting career - Malayalam Filmibeat\nനസ്രിയയുടെ അമ്മയായി അഭിനയിച്ച ഈ സീരിയല് നടിയോട് പലരും ചോദിച്ചു!\n| Published: Monday, February 6, 2017, 17:07 [IST]\nസീരിയലിലൂടെ കുടുംബ പ്രേക്ഷകരുടെ ശ്രദ്ധ നേടിയ നടിയാണ് മഞ്ജു സതീഷ്. അഭിനയിച്ചവയില് അധികവും വില്ലത്തി വേഷങ്ങളാണ്. സിനിമയിലും ചെറിയ ചെറിയ വേഷങ്ങള് ചെയ്തിട്ടുണ്ട്. ജൂഡ് ആന്റണി ജോസഫിന്റെ ആദ്യ സംവിധാന സംരംഭമായ ഓം ശാന്തി ഓശാനയിലും മഞ്ജു ഒരു വേഷം ചെയ്തിരുന്നു. നസ്രിയുടെ അമ്മ വേഷം. ആനി എന്നായിരുന്നു കഥാപാത്രത്തിന്റെ പേര്.\nഅടുത്തിടെ സിനിമാ വാരികയ്ക്ക് നല്‍കിയ അഭിമുഖത്തില് നടി ഓം ശാന്തി ഓശാനയിലെ വേഷത്തെ കുറിച്ച് പറയുകയുണ്ടായി. ഓം ശാന്തി ഓശാനയില് ഒരു ചെറിയ വേഷം ചെയ്തിരുന്നു. ഇപ്പോഴും ആളുകള് കാണുമ്പോള് ആ വേഷത്തെ സംസാരിക്കാറുണ്ട്. അഭിമുഖത്തില് മഞ്ജു സതീഷ് പറഞ്ഞത്. തുടര്‍ന്ന് വായിക്കൂ....\nകുട്ടികള് എന്നെ വിളിച്ചു\nഒരു വീട്ടില് പോയപ്പോള് അവിടുത്തെ കുട്ടികള് എന്നെ വിളിച്ചത് ഓംശു മമ്മി എന്നാണ് വിളിച്ചത്. കുട്ടികള് പോലും ഇപ്പോഴും ആ കഥാപാത്രത്തെ ഓര്‍മ്മിക്കുന്നതില് ഒരുപാട് സന്തോഷം തോന്നുന്നുണ്ട്.\nസിനിമയിലും സീരിയലിലുമായി കുറച്ച് നല്ല വേഷങ്ങള് ചെയ്യുന്നതിനിടെയാണ് വിവാഹം. വിവാഹത്തിന് ശേഷം അഭിനയ ജീവിതത്തില് നിന്ന് ചെറിയ ഇടവേള എടുത്തു. തിരിച്ചത്തിയപ്പോഴും നല്ല വേഷങ്ങളാണ് ലഭിച്ചത്. മഞ്ഞുരുകും കാലം, ചിന്താവിഷ്ടയായ സീത എന്നീ സീരിയലുകളില് ചെറിയ വില്ലത്തി വേഷങ്ങളൊക്കെയാണ് ചെയ്തുക്കൊണ്ടിരിക്കുന്നത്. മഞ്ജു പറയുന്നു.\nവിവാഹത്തിന് മുമ്പ് ഞാന് ചെയ്തുക്കൊണ്ടിരുന്നത് നായിക പ്രാധാന്യമുള്ള വേഷങ്ങള് ഒന്നുമായിരുന്നില്ല. അതുക്കൊണ്ട് തന്നെ അമ്മ വേഷങ്ങള് ചെയ്യാന് മടിച്ച് നില്‍ക്കാറില്ലെന്ന് മഞ്ജു പറയുന്നു.\nഞാന് ചെയ്താല് ശരിയാകുമോ\nബാലാമണി എന്ന സീരിയലിലാണ് ഞാന് ആദ്യമായി വില്ലത്തി വേഷം ചെയ്യുന്നത്. ആ സീരിയലിലെ വേഷം എല്ലാവര്‍ക്കും ഇഷ്ടമായി. പിന്നീടാണ് മഞ്ഞുരുകും കാലം എന്ന ചിത്രത്തിലേക്ക് വിളിക്കുന്നത്. രത്‌നമ്മയുടെ റോള് ചെയ്തിരുന്ന ലാവണ്യ മാറിയപ്പോഴാണ് എന്നെ വിളിച്ചത്. ആ ക്യാരക്ടര് ഞാന് ചെയ്താല് പ്രശ്‌നമാകുമോ എന്ന് എനിക്ക് സംശയമായിരുന്നു. എന്തായാലും പ്രേക്ഷകര്‍ക്ക് കഥാപാത്രത്തെ കുറിച്ച് നല്ല അഭിപ്രായമായിരുന്നു.\nManju Satheesh about her acting career.\nStory first published: Monday, February 6, 2017, 17:07 [IST]


AMMA dispute remains unsettled as actresses discuss their issues with executive committee | നടിമാരുമായുള്ള ചർച്ച പോസീറ്റീവാണെന്നും രണ്ട് ദിവസത്തിനകം തീരുമാനം ഉണ്ടാകുമെന്നും മോഹൻലാൽ; എല്ലാവരും തല്ലിപിരിയേണ്ട അവസ്ഥ എത്തിയാൽ രാജി വെയ്ക്കുന്ന കാര്യം പരിഗണിക്കും; ചർച്ചകൾ തുടരുകയാണെന്ന് പാർവതി; തർക്ക വിഷയങ്ങൾ ജനറൽ ബോഡിയിൽ വോട്ടിനിട്ട് തീരുമാനമെടുക്കാൻ സാധ്യത; നടിമാർ ഉന്നയിച്ച ആവശ്യങ്ങളിൽ തീരുമാനമാകാതെ എഎംഎംഎ എക്‌സിക്യൂട്ടീവ് യോഗം - MarunadanMalayali.com\nAugust 07, 2018 | 10:53 PM IST | Permalink\nകൊച്ചി: പാർവതിയും രേവതിയും പത്മപ്രിയയും ഉന്നയിച്ച ആവശ്യങ്ങളിൽ തീരുമാനമാകാതെ താരസംഘടനയായ എഎംഎംഎയുടെ എക്‌സിക്യൂട്ടീവ് യോഗം കൊച്ചിയിൽ പിരിഞ്ഞു. നടിമാരുമായുള്ള ചർച്ച പോസീറ്റീവാണെന്നും, രണ്ട് ദിവസത്തിനകം തീരുമാനം ഉണ്ടാകുമെന്ന് മോഹൻലാലും, ചർച്ചകൾ തുടരുകയാണെന്ന് പാർവതിയും മാധ്യമങ്ങളോട് പറഞ്ഞു. ഇതോടെ വീണ്ടും ജനറൽബോഡി വിളിച്ച് ചേർത്ത് വിഷയങ്ങൾ ചർച്ചചെയ്യാനുള്ള സാധ്യതയാണ് തെളിയുന്നത്. തർക്ക വിഷയങ്ങൾ ജനറൽ ബോഡിയിൽ വോട്ടിനിട്ട് തീരുമാനമെടുക്കാനുള്ള സാധ്യതയും എക്‌സിക്യുട്ടിവ് യോഗം പരിശോധിച്ചു. ഡബ്ലൂ.സി.സി അംഗങ്ങളെന്ന നിലയിലല്ല തങ്ങൾ എഎംഎംഎ യോഗത്തിൽ പങ്കെടുത്തതെന്നും നടിമാർ കൂട്ടിച്ചേർത്തു. നടിയെ ആക്രമിക്കപ്പെട്ട കേസിൽ കക്ഷി ചേരാൻ എ.എം.എം.എ എക്‌സിക്യുട്ടീവ് അംഗങ്ങളായ രചന നാരായണൻകുട്ടിയും, ഹണിറോസും നൽകിയ അപേക്ഷ പിൻവലിക്കുന്ന കാര്യം ആലോചിച്ച് തീരുമാനമെടുക്കുമെന്ന് എക്‌സിക്യൂട്ടീവ് വ്യക്തമാക്കി.\nഎഎംഎംഎ യുടെ ആവശ്യപ്രകാരം അല്ല ഇത്തരത്തിൽ അപേക്ഷ നൽകിയതെന്നും ജനറൽ സെക്രട്ടറി ഇടവേള ബാബൂ വിശദീകരിച്ചു. ആക്രമിക്കപ്പെട്ട നടിയോട് ചർച്ചചെയ്യാതെ അപേക്ഷ നൽകിയതാണ് തങ്ങളുടെ ഭാഗത്ത് സംഭവിച്ച വീഴ്ചയെന്നും, അവരെ സഹായിക്കാൻ സുഹൃത്തുക്കൾ എന്ന നിലയിലാണ് തങ്ങൾ അപേക്ഷ നൽകിയതെന്നും രചന നാരായൺകുട്ടിയും പറഞ്ഞു. താൻ രാജി വെയ്ക്കാൻ സന്നദ്ധത അറിയിച്ചുവെന്ന തരത്തിൽ വന്ന വാർത്തകൾ തെറ്റാണെന്നും, എല്ലാവരും തല്ലിപിരിയേണ്ട അവസ്ഥ എത്തിയാൽ രാജി വെയ്ക്കുന്ന കാര്യം അപ്പോൾ ആലോചിക്കാമെന്നും മോഹൻലാൽ വ്യക്തമാക്കി. എല്ലാ അംഗങ്ങളുടേയും പിന്തുണയുമായി മുന്നോട്ട് പോകാനാണ് ആഗ്രഹിക്കുന്നതെന്നും മോഹൻലാൽ കൂട്ടിച്ചേർത്തു. രാജിക്കത്ത് നൽകിയ നടിമാരുമായി ചർച്ച നടത്തുന്ന കാര്യത്തിലും, യോഗം തീരുമാനമെടുത്തില്ല. എ.എം.എം.എ നേതൃത്വവുമായി നടത്തിയ ചർച്ചയിൽ സംതൃപ്തിയുണ്ടെന്നും, എല്ലാവരും തങ്ങളുടെ ആവശ്യങ്ങൾ കേൾക്കാൻ തയ്യാറായെന്നും ജോയ് മാത്യു ചർച്ചയ്ക്ക് ശേഷം മാധ്യമങ്ങളോട് പറഞ്ഞു.\nസേവന പ്രവർത്തനങ്ങൾക്കായി ഇന്നസെന്റും കൂട്ടരും രഹസ്യമായി യോഗം ചേർന്നു; താരങ്ങളുടെ സ്‌റ്റേജ് ഷോയിലൂടെ വീണ്ടും സജീവമാകാൻ ചർച്ച; ഇനി സംഘടനയിലേക്കില്ലെന്ന നിലപാടിൽ ഉറച്ച് ദിലീപ്; മമ്മൂട്ടിക്കും താൽപ്പര്യം കുറഞ്ഞു; പ്രസിഡന്റാകാൻ കരുക്കൾ നീക്കി ഗണേശ് കുമാർ; മധുവിന്റെ പേരും സജീവ ചർച്ചയിൽ; മോഹൻലാലിനെ അധ്യക്ഷനും പൃഥ്വി രാജിനെ ജനറൽ സെക്രട്ടറിയാക്കിയും കൂടിയാലോചന; 'അമ്മ'യിലെ പ്രശ്‌നങ്ങളിൽ ജൂൺ വരെ ആശയക്കുഴപ്പം തുടരും\nഅമ്മയുടെ മക്കൾ ആരെല്ലാമെന്ന് ഇന്നറിയാം! തമ്മിലടികൾക്ക് ശേഷം അമ്മയുടെ എക്‌സിക്യൂട്ടീവ് യോഗം ഇന്ന്; നിർണായകമാകുന്ന യോഗത്തിൽ മോഹൻലാൽ രാജിവച്ചേക്കുമെന്ന് സൂചന; മുഴുവൻ എക്‌സിക്യൂട്ടീവ് അംഗങ്ങളും യോഗത്തിന് എത്തിയേക്കില്ല; ട്രഷറർ ജഗദീഷും സെക്രട്ടറി സിദ്ദിഖും പങ്കെടുക്കുമെന്ന് വിവരം; അലൻസിയർക്കെതിരെ നടപടി വന്നേക്കും; ഡബ്‌ള്യൂ.സി.സിക്ക് ബദലായി വനിതാ സെല്ലിനും പരിഗണന\nമൂന്ന് മണിയോടെ ആരംഭിക്കുമെന്ന് നിശ്ചയിച്ച എക്‌സിക്യുട്ടീവ് യോഗം മൂന്നേ മുക്കാലോടെ ആരംഭിച്ചു. ഗണേശ് കുമാറും, ഉണ്ണി ശിവപാലും സ്ഥലത്തില്ലാത്തിനാൽ യോഗത്തിൽ പങ്കെടുത്തില്ല. നേരത്തെ ഹോട്ടലിൽ എത്തിയ പാർവതിയും രേവതിയും പത്മപ്രിയയും 4.15 ഓടെ എക്‌സിക്യുട്ടീവ് യോഗത്തിലേക്ക് പ്രവേശിച്ചു.2മണിക്കൂർ നീണ്ട ചർച്ചയ്ക്ക് ശേഷം തീരുമാനമാകാതെ പുറത്തിറങ്ങിയ നടിമാർ, പ്രത്യേകം ചർച്ച നടത്തി. തുടർന്ന് എഴുതി തയ്യാറാക്കിയ കത്ത്, എക്‌സിക്യൂട്ടീവിന് വീണ്ടും നൽകി. ഈ സമയം, ഷമ്മി തിലകനും ജോയ് മാത്യുവും പ്രത്യേകം പ്രത്യേകം എഎംഎംഎ എക്‌സിക്യൂട്ടീവുമായി ചർച്ച നടത്തി. ഇതിന് ശേഷമായിരുന്നു ഭാരവാഹികൾ മാധ്യമങ്ങളെ കണ്ടത്. മാധ്യമങ്ങളെ കണ്ടതിന് ശേഷവും കത്ത് നൽകിയ നടിമാരുമായുള്ള ചർച്ച തുടർന്നു.


വാജ്പേയി മുതല് ജയ്റ്റ്‌ലി വരെ; ഇന്ത്യന് രാഷ്ട്രീയത്തില് ശൂന്യത സൃഷ്ടിച്ച് ഒരു വര്‍ഷത്തിനിടെ ബിജെപിക്ക് നഷ്ടമായത് അഞ്ച് കരുത്തരായ നേതാക്കളെ :: Janmabhumi Daily\nവാജ്പേയി മുതല് ജയ്റ്റ്‌ലി വരെ; ഇന്ത്യന് രാഷ്ട്രീയത്തില് ശൂന്യത സൃഷ്ടിച്ച് ഒരു വര്‍ഷത്തിനിടെ ബിജെപിക്ക് നഷ്ടമായത് അഞ്ച് കരുത്തരായ നേതാക്കളെ\nSunday 25 August 2019 1:24 pm IST\nന്യൂദല്‍ഹി: മുന് കേന്ദ്രമന്ത്രി അരുണ് ജെയ്റ്റ്ലിയുടെ നിര്യാണത്തോടെ ഭാരതീയ ജനതാ പാര്‍ട്ടിക്ക് ഒരു വര്‍ഷത്തിനിടയില് നഷ്ടമായത് ശക്തരും ശ്രദ്ധേയരുമായ നിരവധി നേതാക്കളെ.മുന് പ്രധാനമന്ത്രി അടല് ബിഹാരി വാജ്പേയി, മുന് വിദേശകാര്യ മന്ത്രി സുഷമ സ്വരാജ്, ഗോവ മുന് മുഖ്യമന്ത്രി മനോഹര് പരീക്കര്, മുന് കേന്ദ്രമന്ത്രി അനന്ത് കുമാര് എന്നിവരുള്‍പ്പെടെയുള്ള ഭരണാധികാരികളെ ബിജെപിക്ക് നഷ്ടമായി.കഴിഞ്ഞ വര്‍ഷം ഓഗസ്റ്റ് 16നാണ് പാര്‍ട്ടിയുടെ ഏറ്റവും ബഹുമാന്യനായ നേതാക്കളിലൊരാളായ അടല് ബിഹാരി വാജ്പേയി വാര്‍ധക്യസഹജമായ അസുഖത്തെതുടര്‍ന്ന് (93) അന്തരിച്ചത്. മുന് പാര്‍ലമെന്ററി കാര്യ മന്ത്രി അനന്ത് കുമാര് നവംബറിലും (59) അന്തരിച്ചു.\n2019 മാര്‍ച്ചില് ഗോവ മുഖ്യമന്ത്രിയും മുന് പ്രതിരോധമന്ത്രിയുമായ മനോഹര് പരീക്കറുടെ മരണത്തോടെ പാര്‍ട്ടിക്ക് വലിയ ശൂന്യതകള് അനുഭവപ്പെട്ടു തുടങ്ങിരുന്നു. റഫേല് ഇടപാടും സര്‍ജിക്കല് സ്റ്റ്രൈക്കുമുള്‍പ്പടെയുള്ള നിരവധി നേട്ടങ്ങള് അദ്ദേഹത്തിന്റെ കാലയളവിലായിരുന്നു ഭാരതം കൈവരിച്ചത്. ബിജെപിയില് ഒരു ശൂന്യത അവശേഷിപ്പിച്ചാണ് സുഷമ സ്വരാജും, അരുണ് ജെയ്റ്റ്ലിയും അന്തരിച്ചത്. 18 ദിവസത്തിനിടെ ഭാരതീയ ജനതാ പാര്‍ട്ടിക്ക് നഷ്ടമായത് രണ്ട് ജനസ്വാധീനമുള്ള നേതാക്കളെ.\nഒന്നിനുപുറകെ ഒന്നായി രണ്ടാം മോദി സര്‍ക്കാര് ചരിത്രപരമായ തീരുമാനങ്ങള് നടപ്പാക്കുമ്പോഴും വിടവാങ്ങിയ നേതാക്കളുടെ നഷ്ടം പാര്‍ട്ടിയില് കനത്ത ശൂന്യതയാണ് ശ്രഷ്ടിക്കുന്നത്. ഭാരതീയ ജനതാ പാര്‍ട്ടിയുടെ വളര്‍ച്ചക്ക് മുഖ്യഘടകമായിരുന്ന നേതാക്കളാണ് ഈ ഒരു കാലയളവില് ഓര്‍മയായത്.\nനാഷണല് ഹൗസിങ് ബാങ്കിന്റെ ഒരു ലക്ഷം കോടി ഇന്ത്യാബുള്‍സ് തട്ടിയെന്ന് പ്രധാനമന്ത്രിക്ക് സുബ്രഹ്മണ്യന് സ്വാമിയുടെ കത്ത്; ഗ്രൂപ്പിന്റെ ഓഹരികള്5മുതല് 10 ശതമാനം വരെ തകര്‍ന്നു\nകോഴിക്കോട് വര്‍ഷങ്ങളുടെ ഇടവേളയില് ഒരു കുടുംബത്തില് കുഴഞ്ഞ് വീണ് മരിച്ചത് ആറ് പേര്; മരണത്തിന് ഇരയായത് വയോധികര് മുതല് പിഞ്ചുകുഞ്ഞ് വരെ; കല്ലറ തുറന്ന് പരിശോധിക്കാന് പോലീസ്


അക്കൗണ്ടില് അഞ്ചുലക്ഷം, താനറിയാതെ സഹോദരി പണം പിന്‍വലിച്ചു; പരാതിയുമായി രാജപ്പന്, കുടുംബം ഒന്നടങ്കം ഒളിവില്, ഫോണ് സ്വിച്ച് ഓഫ് - BIGNEWSLIVE | Latest Malayalam News\nകോട്ടയം: പ്രധാനമന്ത്രിയുടെ അഭിനന്ദനം നേടിയ കുമരകം സ്വദേശി എന്‍എസ് രാജപ്പന്റെ പണം തട്ടിയതായി പരാതി. സംഭവത്തില് പോലീസ് കേസെടുത്ത് അന്വേഷണം ആരംഭിച്ചു. രാജപ്പന്റെ സഹോദരിക്കെതിരെയാണ് പരാതി നല്‍കിയിരിക്കുന്നത്. കുടുംബം ഒന്നടങ്കം ഒളിവില് പോയിരിക്കുകയാണ്. ഇവരുടെ ഫോണ് സ്വിച്ച് ഓഫ് ആണ്. ഇവര്‍ക്കായുള്ള അന്വേഷണം നടത്തി വരികയാണ്.\nപോലീസ് ബാങ്കില് നിന്ന് അക്കൗണ്ട് വിവരങ്ങള് ശേഖരിച്ചു. കഴിഞ്ഞ ഫെബ്രുവരി പന്ത്രണ്ടിന് ബാങ്കില് നിന്ന് അഞ്ച് ലക്ഷം രൂപ പിന്‍വലിച്ചതിന്റെ രേഖകളും കണ്ടെത്തി. രാജപ്പന്റെ സഹോദരി വിലാസിനി, ഭര്‍ത്താവ് കുട്ടപ്പന്, മകന് ജയലാല് എന്നിവര്‍ക്കെതിരെ വഞ്ചനാക്കുറ്റം ചുമത്തിയാണ് അന്വേഷണം നടക്കുന്നത്. രാജപ്പനില് നിന്ന് പോലീസ് വിശദമായ മൊഴിയെടുത്തു.\nബാങ്ക് സ്റ്റേറ്റ്‌മെന്റ് പ്രകാരം ഫെബ്രുവരി 12നാണ് അക്കൗണ്ടില് നിന്ന് അഞ്ച് ലക്ഷം രൂപ പിന്‍വലിച്ചിട്ടുള്ളത്. ഇത് താനറിയാതെ സഹോദരി പിന്‍വലിച്ചതാണെന്നാണ് രാജപ്പന്റെ പരാതി. ബാങ്ക് അക്കൗണ്ട് സംബന്ധിച്ച കൂടുതല് വിവരങ്ങള് പോലീസിനു ലഭിക്കേണ്ടതുണ്ട്. ബാങ്കില് നിന്ന് ലഭിക്കുന്ന ഈ വിവരങ്ങള് അന്വേഷണത്തിന് സഹായകരമാകും.\nTags: against sisterfile complaintRajappan\n'രാഹുല്‍ജി..' രാജ്യം ആപത്തില് ആണെന്നറിയുമ്പോള് ഉയര്‍ന്നുകേള്‍ക്കുന്ന ഒരേയൊരു പേര്; രാഹുല്‍ഗാന്ധിക്ക് ജന്മദിനാശംസകള് നേര്‍ന്ന് രമ്യ ഹരിദാസ്


പേരുപോലെ മനോഹരമാണ് ചിത്രവും;'മനോഹര'ത്തെ കുറിച്ച് ഇന്ദ്രന്‍സ്! - metromatinee.com Lifestyle Entertainment & Sports\nവിനീത് നായകനാകുന്ന പുതിയ ചിത്രമാണ് മനോഹരം.ചിത്രത്തിലെ ഗാനത്തിൻ്റെ ടീസർ നേരത്തെ തന്നെ പുറത്ത് വിട്ടിരുന്നു. ‘അരവിന്ദൻ്റെ അതിഥികള്’ എന്ന ചിത്രത്തിന് ശേഷം വിനീത് ശ്രീനിവാസൻ നായകനാകുന്ന ചിത്രമാണ് മനോഹരം. ഒരു വർഷത്തെ ഇടവേളയ്ക്കു ശേഷമാണ് വിനീത് നായകനായി അഭിനയിക്കുന്നത്.’തണ്ണീർമത്തൻ ദിനങ്ങൾ’ എന്ന ചിത്രത്തിന് ശേഷം വിനീത് പ്രധാനകഥാപാത്രമായി പുറത്തിറങ്ങുന്ന ചിത്രമാണ് മനോഹരം. ലവ് ആക്ഷൻ ഡ്രാമയിലും വിനീത് മുഖ്യ കഥാപാത്രത്തെ അവതരിപ്പിച്ചിട്ടുണ്ടെങ്കിലും ‘അരവിന്ദൻ്റെ അതിഥികള്’ എന്ന ചിത്രത്തിന് ശേഷം വിനീത് ശ്രീനിവാസൻ നായകനാകുന്ന ചിത്രമാണ് മനോഹരം. ഒരു വർഷത്തെ ഇടവേളയ്ക്കു ശേഷം വിനീത് ശ്രീനിവാസൻ നായകനായി അഭിനയിക്കുന്ന ചിത്രം കൂടിയാണ് മനോഹരം എന്ന പ്രത്യേകതയുമുണ്ട്.\nമലയാള സിനിമയിൽ ഏറെ ആരാധകരുള്ള നടനാണ് വിനീത് ശ്രീനിവാസൻ.നല്ല നള ചിത്രങ്ങൾ മലയാള സിനിമയ്ക്കു സമ്മാനിച്ച നടൻ കൂടെയാണ് വിനീത്.സംവിധാനവും,നായകൻവേഷവും,പാട്ടുകളും ഈ കൈകളിൽ ഭദ്രമാണ്.മലയാള സിനിമ യൂത്തന്മാർക്ക് ഒരു പുതിയ കാഴ്ചതന്നെ ഒരുക്കിയ താരമാണ് വിനീത്.ആയതിനാൽ തന്നെ യൂത്തന്മാരുടെ കണ്ണിലുണ്ണിയാണ് വിനീത്.തന്റെ ചിത്രങ്ങൾ തന്റേതായ ശൈലിയിൽ പ്രേക്ഷകർക്ക് മുന്നിൽ എത്തിച്ചു കയ്യടിമേടിക്കുന്ന താരം. പേര് പോലെ തന്നെ മനോഹരമായ ഒരു ചിത്രമാണ് ‘മനോഹരം’ എന്ന് പറയുകയാണ് നടന് ഇന്ദ്രന്‍സ്. നാട്ടിന്‍പുറവും ഉത്സവങ്ങളും കോര്‍ത്തിണക്കി ഒരു പച്ചയായ ജീവിതമാണ് ചിത്രത്തിന്റെ പ്രമേയമെന്നാണ് ഇന്ദ്രന്‍സ് പറയുന്നത്. വിനീത് ശ്രീനിവാസന് നായകനായെത്തുന്ന മനോഹരത്തില് ഒരു കേന്ദ്ര കഥാപാത്രമായാണ് ഇന്ദ്രന്‍സ് എത്തുന്നത്.\n“എന്തൊക്കെയോ എവിടെയോ വല്ലാതെ സ്പര്‍ശിച്ച് പോകുന്ന ഒരു ചിത്രമാണ് മനോഹരം. വിനീതിന്റെ കൂടെ കുറേ സീനുകളില് അഭിനയിച്ചു അത് ഒരു പ്രത്യേക അനുഭവമായി തോന്നി. വിനീത്, ബോസില് എന്നിവരോടൊപ്പമുള്ള കോമ്ബിനേഷന് സീനുകളില് ജീവിച്ച് പോയതു പോലെ തോന്നി” എന്നാണ് ഇന്ദ്രന്‍സ് വ്യക്തമാക്കുന്നത്. കഥ നടക്കുന്ന പാലക്കാടു ജില്ലയിലെ ചിറ്റിലഞ്ചേരി ടൗണില് ബേക്കറി നടത്തുന്ന വര്‍ഗീസ് ചേട്ടന് എന്ന കഥാപാത്രമായാണ് ഇന്ദ്രന്‍സ് എത്തുന്നത്.\nടെക്നോളജിയുടെ കടന്നുവരവോടെ മനുഷ്യപ്രയത്നം ആവശ്യമില്ലാത്ത കുറെ മേഖലകള് ഉണ്ടായിട്ടുണ്ട്. ഇത്തരത്തില് ടെക്നോളജി മൂലം ജോലി നഷ്ടപ്പെട്ട ഒരു സാധാരണ മനുഷ്യന്റെ ജീവിതകഥയാണ് ചിത്രം പറയുന്നത്.അപര്‍ണ ദാസാണ് നായികയായെത്തുന്നത്. അന്‍വര് സാദിഖ് സംവിധാനം ചെയ്യുന്ന ചിത്രത്തില് ഇന്ദ്രന്‍സ്, ദീപക് പറമ്ബോല്, കലാരഞ്ജിനി, സംവിധായകരായ വി കെ പ്രകാശ്, ജൂഡ് ആന്റണി ജോസഫ്, ബേസില് ജോസഫ് പ്രധാന വേഷങ്ങളിലെത്തുന്നു. ചക്കാലക്കല് ഫിലിംസിന്റെ ബാനറില് ജോസ് ചക്കാലയ്ക്കല് സുനില് എ കെ എന്നിവര് ചേര്‍ന്നാണ് നിര്‍മാണം. സെപ്റ്റംബര് 20ന് ചിത്രം തീയേറ്ററുകളിലേക്കെത്തും.\nactor indrans talk about manoharam movie\nRelated Topics:Indrans, manoharam movie, Vineeth Sreenivasan\nമേഘങ്ങൾക്കിടയിൽ മോഹൻലാലിൻറെ രൂപം;പെട്ടന്നൊരു ഫോട്ടോയും എടുത്തു;ചിത്രം കണ്ടപ്പോ മോഹൻലാലും വിളിച്ചു!


വിവാഹിതരാണെങ്കില് തൊലിപ്പുറത്തെ കാന്‍സറില് നിന്ന് എളുപ്പം രക്ഷനേടാം - Samakalika Malayalam\nവിവാഹിതരാണെങ്കില് തൊലിപ്പുറത്തെ കാന്‍സറില് നിന്ന് എളുപ്പം രക്ഷനേടാം\nBy സമകാലികമലയാളം ഡെസ്‌ക് | Published: 20th April 2018 12:14 PM |\nLast Updated: 20th April 2018 12:26 PM | A+A A- |\nജീവന് ഭീഷണിയാകുന്ന, ഒരുപാട് വേദനയേകുന്ന അസുഖമാണ് കാന്‍സര്. ഓരോരുത്തരിലും കാന്‍സര് ഓരോ രൂപത്തിലാണ് വരിക. ശരീരത്തിന്റെ എല്ലാ ഭാഗങ്ങളെയും ബാധിക്കുന്ന വ്യത്യസ്ത കാന്‍സറുകളുണ്ട്. അതില്‍പ്പെടുന്ന ഒന്നാണ് തൊലിപ്പുറത്തെ കാന്‍സര്. നിങ്ങളുടെ ചര്‍മ്മത്തിന്റെ സ്വഭാവം, കുടുംബ പാരമ്പര്യം, വര്‍ഷങ്ങളോളം തുടര്‍ന്നു വരുന്ന ജീവിത രീതി എന്നിവയെല്ലാം ത്വക്കിലെ കാന്‍സറിന് കാരണമായി വരാവുന്നതാണ്.\nഎന്നാല് നിങ്ങള് വിവാഹിതരാണെങ്കില് കാന്‍സറില് നിന്ന് രക്ഷപ്പെടാനുള്ള സാധ്യത കൂടുതലാണെന്നാണ് പുതിയ പഠനം. തുടക്കത്തില് തന്നെ ത്വക്കിലെ കാന്‍സര് കണ്ടത്തിയാല്, അവര് പങ്കാളിയുള്ള ആളാണെങ്കില് കാന്‍സറില് നിന്നും എളുപ്പം അതിജീവിക്കാമെന്നാണ് ഈ പഠന റിപ്പോര്‍ട്ടില് പറയുന്നത്. വിവാഹിതരായവര് അവിവാഹിതരേക്കാളും വിവാഹമോചിതരേക്കാളും കൂടുതലായി കാന്‍സറിനെ അതിജീവിക്കുമെന്ന് പറയാന് കൃത്യമായ കാരണവുമുണ്ട്.\nമെലാനൊമയ്ക്ക് (ത്വക്ക് കാന്‍സര്) ചര്‍മ്മത്തിന്റെ നിറത്തിന്റെ കാര്യത്തില് അങ്ങനെ വ്യത്യാസമൊന്നുമില്ല. കറുത്ത നിറത്തിലുള്ള ചര്‍മ്മത്തില് മെലാനിന് നല്‍കുന്ന സണ് പ്രൊട്ടക്ഷന് ഫാക്ടര്(എസ്പിഎഫ്) 13.4 ആണ് അതേസമയം വെളുത്ത ചര്‍മ്മമുള്ളവരില് ഇത് 3.4 ആണ്. യഥാര്‍ത്ഥത്തില് ഒരാളുടെ ചര്‍മ്മത്തില് എസ്പിഎഫ് 15 ആവണമെന്നാണ്.\nപിന്നെ വെളുത്ത നിറമുള്ളവരില് കൂടുതലായി കാന്‍സര് വരാന് കാരണം ടാനിങ് ബെഡ് ആണ്. ഇത് വെളുത്ത നിറമുള്ളവരാണ് അധികം ചെയ്ത് വരാറുള്ളത്. അവരുടെ ശരീരത്തില് കാണപ്പെടുന്ന ചെറിയ കാക്കപ്പുള്ളികളും മറ്റും അകറ്റാനാണ് ടാനിങ് ബെഡ് ചെയ്യുന്നത്. അമേരിക്കക്കാര് എല്ലാം ടാനിങ് ബെഡ് ചെയ്യാറുണ്ട്.\nഇനി ത്വക്കിലെ കാന്‍സറും വിവാഹവും തമ്മിലുള്ള ബന്ധം എന്താണെന്നല്ലേ.. തുടക്കത്തില് കണ്ടെത്തിയാല് ഏത് കാന്‍സറും ഭേദമാക്കാം. പ്രത്യേകിച്ച് തൊലിപ്പുറത്തെ കാന്‍സര്. അപ്പോള് വിവാഹിതരാണെങ്കില് ശരീരത്തിലുണ്ടാകുന്ന ചെറിയ ചെറിയ ലക്ഷണങ്ങളെല്ലാം പങ്കാളിക്ക് പെട്ടെന്ന് മനസിലാകും. അതുകൊണ്ട് ഇത് മോശം അവസ്ഥയിലേക്ക് പോകുന്നതിന് മുന്‍പ് തന്നെ ചികിത്സ നേടാനുമാകും. പെന്‍സില്‍വാനിയ സര്‍വ്വകലാശലയിലെ ഗവേഷകരാണ് ഇക്കാര്യങ്ങള് വെളിപ്പെടുത്തിയത്.\nത്വക്കിലെ കാന്‍സറിനെ കുറിച്ച് പഠനം നടത്താന് 50000 മെലാനൊമ രോഗികളെയാണ് തെരഞ്ഞെടുത്തത്. 2010 മുതല് 2014 വരെ യുഎസ് ഗവണ്‍മെന്റ് ശേഖരിച്ചു വെച്ച വിവരങ്ങളുടെ അടിസ്ഥാനത്തിലാണ് ആളുകളെ തെരഞ്ഞെടുത്തത്. സ്‌കിന് കാന്‍സര് മറ്റ് കാന്‍സറുകളെ അപേക്ഷിച്ച് ശരീരത്തിന്റെ വ്യത്യസ്ത ഭാഗങ്ങളിലേക്ക് പടരാനുള്ള സാധ്യത വളരെ കൂടുതലാണ്.\nതെരഞ്ഞെടുക്കപ്പെട്ടവരില് 43% അവിവാഹിതരും 39% വിവാഹമോചിതരുമായിരുന്നു. എന്നാല് അതില് 3% മാത്രമേ വിവാഹിതരായവര് ഉണ്ടായുരുന്നു. ഇവര് നേരത്തേ രോഗം തിരിച്ചറിഞ്ഞവരും രോഗത്തില് നിന്ന് എളുപ്പത്തില് മുക്തി നേടാന് സാധ്യതയുള്ളവരുമായിരുന്നു.\nവിവാഹിതരായവര് skin cancer unmarried


: Marian Pathram\nഭയപ്പെടേണ്ട ഇതാ സകല ജനത്തിനും വേണ്ടിയുള്ള വലിയ സന്തോഷത്തിന്റെ സദ്വാര്‍ത്ത ഞാന് നിങ്ങളെ അറിയിക്കുന്നു. ദാവീദിന്റെ പട്ടണത്തില് നിങ്ങള്‍ക്കായി ഒരു രക്ഷകന് കര്‍ത്താവായ ക്രിസ്തു ഇന്ന് ജനിച്ചിരിക്കുന്നു. ( ലൂക്ക 2:10,11)\nഅതെ, ഭയപ്പെടരുത് എന്നതാണ് ക്രിസ്തുമസിന്റെ ഏറ്റവും ശ്രദ്ധേയമായ സന്ദേശങ്ങളിലൊന്ന്. പലവിധ കാര്യങ്ങള് കൊണ്ടും കാരണങ്ങള് കൊണ്ടും ഭയപ്പെട്ട് കഴിയുന്ന നമ്മോടുള്ള ദൈവത്തിന്റെ ആശ്വാസവചനമാണ് അത്. ആ വാക്കില് വിശ്വസിച്ച് നമുക്ക് മുന്നോട്ടുപോകാം. രക്ഷകനായ ക്രിസ്തുവിന്റെ ജനനത്തില് നമുക്ക് സന്തോഷിക്കാം… എല്ലാ പ്രിയപ്പെട്ടവര്‍ക്കും മരിയന് പത്രത്തിന്റെ ക്രിസ്തുമസ് ആശംസകള്.\nകശ്മീരിലെ സെന്റ് ലൂക്ക്‌സ് ദേവാലയം വീണ്ടും തുറന്നു


Five Infiltrators Shot Dead By BSF In Punjab |5നുഴഞ്ഞുകയറ്റക്കാരെ വെടിവച്ചു കൊന്നു; ആശങ്ക പുകഞ്ഞ് അതിര്‍ത്തി, സുരക്ഷ ശക്തമാക്കി - Malayalam Oneindia\n18 min ago തൃണമൂൽ പലതായി ഭിന്നിക്കപ്പെട്ടു; മമത മൃതദേഹം കൊണ്ട് രാഷ്ട്രീയം കളിക്കുകയാണെന്നും മോദി\n34 min ago സ്വകാര്യ ചടങ്ങുകൾക്ക് രജിസ്ട്രേഷൻ നിർബന്ധമാക്കി സർക്കാർ: ഉത്തരവ് പുറത്തിറങ്ങി\n37 min ago കോഴിക്കോട് ജില്ലയില് വീണ്ടും 1500 കടന്ന് കൊവിഡ് രോഗികള്, രോഗമുക്തി 402 പേര്‍ക്ക്\nUpdated: Sat, Aug 22, 2020, 15:10 [IST]\nഅമൃതസര്: പഞ്ചാബിലെ ഇന്ത്യ-പാകിസ്താന് അതിര്‍ത്തിയില് അഞ്ച് നുഴഞ്ഞുകയറ്റക്കാരെ ബിഎസ്എഫ് വെടിവച്ചുകൊന്നു. താന്‍തരണ് ജില്ലയിലെ ഖെംകരന് അതിര്‍ത്തിയിലാണ് സംഭവം. പാകിസ്താനില് നിന്ന് ഇന്ത്യയിലേക്ക് നുഴഞ്ഞുകയറാന് ശ്രമിച്ചവരെയാണ് സൈന്യം വെടിവച്ചു കൊലപ്പെടുത്തിയതെന്ന് ഉദ്യോഗസ്ഥര് പറഞ്ഞു. നുഴഞ്ഞുകയറ്റക്കാര് വെടിയുതിര്‍ത്തുവെന്നും ഈ വേളയില് തിരിച്ച് വെടിവയ്ക്കുകയായിരുന്നുവെന്നും അവര് അറിയിച്ചു.\nഅതിര്‍ത്തി വഴി ചിലര് നുഴഞ്ഞുകയറാന് ശ്രമിക്കുന്നുണ്ടെന്ന് രഹസ്യവിവരം ലഭിച്ചിരുന്നു. തുടര്‍ന്ന് മേഖലയില് നിരീക്ഷണം ശക്തമാക്കിയിരിക്കെയാണ് സംഭവം. കൂടുതല് പേര് സംഘത്തിലുണ്ടോ എന്ന് പരിശോധിച്ച് വരികയാണ്. അതിര്‍ത്തിയിലെത്തിയ ചിലരെ ബിഎസ്എഫ് വെള്ളിയാഴ്ച രാത്രി മുതല് നിരീക്ഷിക്കുന്നുണ്ടായിരുന്നു. ശനിയാഴ്ച രാവിലെയാണ് വെടിവച്ചത്.\nഅതിര്‍ത്തിയില് പുല്ല് നിറഞ്ഞ പ്രദേശത്തുകൂടെയാണ് നുഴഞ്ഞുകയറ്റക്കാര് എത്തിയത്. ഇവരില് നിന്ന് എകെ 47നും പിസ്റ്റളുകളും ബിഎസ്എഫ് കണ്ടെടുത്തു. കൂടുതല് ആയുധങ്ങള് ഇവര് കൊണ്ടുവന്നിട്ടുണ്ടാകാം എന്നാണ് ബിഎസ്എഫിന്റെ സംശയം. തുടര്‍ന്ന് മേഖലയില് വ്യാപകമായ പരിശോധന നടത്തിവരികയാണ്. അതിര്‍ത്തിയില് ഒരു സംഭവത്തില്5നുഴഞ്ഞുകയറ്റക്കാര് കൊല്ലപ്പെടുന്നത് ആദ്യമാണ്.\nപാകിസ്താനുമായി 3300ലധികം കിലോമീറ്റര് വരുന്ന അതിര്‍ത്തിയാണ് ഇന്ത്യയ്ക്കുള്ളത്. പഞ്ചാബ് മാത്രം 553 കിലോമീറ്റര് പങ്കിടുന്നുണ്ട്. കൂടാതെ ജമ്മു കശ്മീര്, രാജസ്ഥാന്, ഗുജറാത്ത് എന്നിവയുമായും പാകിസ്താന് അതിര്‍ത്തി പങ്കിടുന്നു. പുതിയ സംഭവത്തിന്റെ പശ്ചാത്തലത്തില് അതിര്‍ത്തിയില് സുരക്ഷ ശക്തമാക്കിയിരിക്കുകയാണ്. ദില്ലിയിലും യുപിയിലും പ്രത്യേകം സുരക്ഷ വര്‍ധിപ്പിച്ചു. ദില്ലിയില് ഐസിസ് ഭീകരനെന്ന് സംശയിക്കുന്ന വ്യക്തിയെ പോലീസ് പിടികൂടിയതിനെ തുടര്‍ന്നാണിത്.\nFive Infiltrators Shot Dead By BSF In Punjab


Malayalam news || കോട്ടയത്ത് സ്‌കൂള് കൂട്ടികളില് വൃക്കരോഗം കൂടുന്നതായി പഠനം\nകോട്ടയം ജില്ലയില് സ്‌കൂള് കുട്ടികളില് നടത്തിയ പരിശോധനയില് വൃക്കരോഗം റിപ്പോര്‍ട്ടു ചെയ്‌തു. ലോക വൃക്കദിനത്തോടനുബന്ധിച്ച് മെഡിക്കല്‍കോളജ് ആശുപത്രി നെഫ്രോളജി വിഭാഗത്തിന്റെ നേതൃത്വത്തിലാണ് പരിശോധന നടത്തിയത്. 100 കുട്ടികളില് നടത്തിയ പരിശോധനയില് 16 വിദ്യാര്‍ഥികള്‍ക്കു പ്രാഥമിക വൃക്കരോഗം കണ്ടെത്തി. മൂന്നു ട്രൈബല് സ്‌കൂളുകളിലെ കുട്ടികളെയാണ് ഡോ.കെ.പി.ജയകുമാറിന്റെ നേതൃത്വത്തിലുള്ള ഡോക്ടര്‍മാരും ആരോഗ്യവകുപ്പ് പ്രവര്‍ത്തകരും പരിശോധിച്ചത്. രക്തം, മൂത്രം, രക്തസമ്മര്‍ദ്ദം എന്നിവയുടെ പരിശോധനയില് രോഗം സ്ഥിരീകരിക്കുകയായിരുന്നു. വൃക്കരോഗം കണ്ടെത്തിയ 16 വിദ്യാര്‍ഥികളെ മെഡിക്കല്‍കോളജ് നെഫ്രോളജി വിഭാഗം ഏറ്റെടുത്തു. അവര്‍ക്കു സൗജന്യമായി ചികിത്സ നല്‍കുമെന്നു വകുപ്പു മേധാവി ഡോ.കെ.പി.ജയകുമാര് വ്യക്തമാക്കി. പ്രാഥമിക വൃക്കരോഗം കണ്ടെത്തിയ കുട്ടികള്‍ക്കു ശരിയായ ചികിത്സ നല്‍കിയാല് ഭാവിയില് ഉണ്ടാകാന് സാധ്യതയുള്ള വൃക്കരോഗത്തില്‍നിന്നു രക്ഷപ്പെടാനാകും. അടുത്ത അധ്യയനവര്‍ഷം മുതല് കോട്ടയം ജില്ലയിലെ എല്ലാ സ്‌കൂള് കുട്ടികള്‍ക്കും വൃക്കപരിശോധന നടത്തുമെന്നും ഡോക്ടര്‍മാര് വ്യക്തമാക്കി.


ഇന്റർആഡ്‌സ്, റോയൽ ചാരിറ്റി ഓർഗനൈസേഷന്റെ രക്ഷകർതൃത്വത്തിൽ അവതരിപ്പിക്കുന്ന ഭൗമി എന്ന നൃത്തശില്പം നവംബർ 15 ന് ബഹ്‌റൈൻ കൾച്ചറൽ ഹാളിൽ വച്ച് വൈകുന്നേരം7മണിക്ക് അരങ്ങേറുന്നു. H.E. Dr. Musthafa Al Sayed ആണ് ഈ പരിപാടിയുടെ മുഖ്യ അതിഥി. കൂടാതെ Sree. Hareesh Sivaramakrishnan, കർണാടിക് റോക്ക് ബാൻട് "അഗം" ത്തിന്റെ ഗായകനാണ് വിശിഷ്ടാതിഥി.\nരാമായണത്തിലെ കേന്ദ്രകഥാപാത്രമായ സീതയുടെ ജീവിതത്തെ ആസ്പദമാക്കി ചിട്ടപ്പെടുത്തിയ ഭൗമിയുടെ ആശയവും സ്ക്രിപ്റ്റും പ്രീതി ശ്രീകുമാറിന്റേതാണ്. ഭൗമിയുടെ സംവിധാനം ശ്യാം രാമചന്ദ്രൻ, സഹസംവിധാനം നന്ദൻ വാര്യർ, കൊറിയോഗ്രാഫി വിപിൻ സി കൃഷ്ണ എന്നിവരാണ്. ബാലചന്ദ്രൻ കൊന്നക്കാട് ഭൗമിയുടെ സംഭാഷണം തയ്യാറാക്കിയിരുന്നു. സന്തോഷ് കടമ്പാട്ട് കൺവീനർ ആയ പരിപാടിയുടെ മുഖ്യരക്ഷാധികാരി ജ്യോതികുമാർ മേനോനാണ്. മുഹമ്മദ് മാട്ടൂലും വിപിൻ വത്സനും ആണ് ഭൗമിയുടെ ക്രീയറ്റീവ് വിഭാഗം കൈകാര്യം ചെയ്യുന്നത്. ഒന്നര മണിക്കൂർ ദൈർഘ്യമുള്ള ഈ നൃത്തശില്പം ഇംഗ്ലീഷിലാണ് അവതരിപ്പിക്കുന്നത്. ഈ പരിപാടിയിലേക്ക് പരിപാടിയിലേക്ക് പ്രവേശനം സൗജന്യമാണ്. കൂടുതൽ വിവരങ്ങൾക്ക് 32239488, 3334 9522 എന്ന നമ്പറിൽ ബന്ധപ്പെടുക\nസമസ്ത ബഹ്റൈന് പെരുന്നാള് നിസ്കാരത്തില് പങ്കെടുത്തത് ആയിരങ്ങള്..


അണ്ടർ-19 ലോകകപ്പ്: ഇംഗ്ലണ്ട് ക്വാർട്ടറിൽ |\nThursday, January 18, 2018 4:22 PM IST\nക്വീൻസ്ടൗണ്: അണ്ടർ-19 ക്രിക്കറ്റ് ലോകകപ്പിൽ ഇംഗ്ലണ്ട് ക്വാർട്ടർ ഫൈനലിൽ കടന്നു. രണ്ടാം മത്സരത്തിൽ ഇംഗ്ലണ്ട് ബംഗ്ലാദേശിനെ ഏഴ് വിക്കറ്റിന് തകർത്തു. ആദ്യം ബാറ്റ് ചെയ്ത ബംഗ്ലാദേശ് 49.2 ഓവറിൽ 175 റണ്‍സിന് ഓൾ ഒൗട്ടായി. ഇംഗ്ലണ്ട് 29.3 ഓവറിൽ മൂന്ന് വിക്കറ്റ് നഷ്ടത്തിൽ ലക്ഷ്യം മറികടന്നു.\nസെഞ്ചുറി (പുറത്താകാതെ 102) നേടിയ നായകൻ ഹാരി ബ്രൂക്കാണ് ഇംഗ്ലീഷ് വിജയം അനായാസമാക്കിയത്. 48 റണ്‍സോടെ യുവാൻ വുഡ്സ് നായകന് കൂട്ടായി നിന്നു. 49/3 എന്ന നിലയിൽ പതറിയ ഇംഗ്ലണ്ടിനെ ഇരുവരും ചേർന്ന് നാലാം വിക്കറ്റിൽ ഒത്തുചേർന്ന് വിജയതീരത്ത് എത്തിക്കുകയായിരുന്നു.\nആദ്യം ബാറ്റ് ചെയ്ത ബംഗ്ലാദേശിന്‍റെ തുടക്കം തകർച്ചയോടെയായിരുന്നു. ആദ്യ നാല് ബാറ്റ്സ്മാൻമാർക്കും പിടിച്ചുനിൽക്കാൻ കഴിഞ്ഞില്ല. അഞ്ചാമനായി ക്രീസിലെത്തിയ ആഫിഫ് ഹൊസൈൻ നേടിയ അർധ സെഞ്ചുറിയാണ് (63) അവരെ കരകയറ്റിയത്.\nഅണ്ടർ-19 ലോകകപ്പ്: ഓസീസും കിവീസും വിജയിച്ചു\nഅണ്ടർ-19 ലോകകപ്പ്: ഇന്ത്യയ്ക്ക് രണ്ടാം ജയം\nഅണ്ടർ-19 ലോകകപ്പ്: ഇംഗ്ലണ്ടിനും ബംഗ്ലാദേശിനും വിജയത്തുടക്കം\nഅണ്ടർ 19 ലോകകപ്പ്: ഓസീസ് ടീമിൽ സ്റ്റീവ് വോയുടെ മകനും\nപത്തനംതിട്ട: ശബരിമലയിൽ അയ്യപ്പഭക്തരുടെ പേരിൽ ആർഎസ്എസ് ക്രിമിനലുകൾ അഴിഞ്ഞാടുകയാണെന്ന് ദേവസ്വം മ...


UK VARTHA | Suicide-Health Minister-negligence\n10 മാസത്തെ ശമ്പളകുടിശ്ശിക കിട്ടിയില്ല; ആരോഗ്യമന്ത്രിയുടെ ഓഫീസിലെത്തിയപ്പോള് മോശം സമീപനവും; യുവാവ് ലോഡ്ജ് മുറിയില് തൂങ്ങിമരിച്ചു\n2017-03-24 02:48:51am |\nതിരുവനന്തപുരം: ജോലിയില്‍നിന്നു പിരിച്ചുവിട്ട് 10 മാസമായിട്ടും ശമ്പളക്കുടിശിക ലഭിക്കാത്തതില് മനംനൊന്ത് യുവാവ് ലോഡ്ജ് മുറിയില് തൂങ്ങിമരിച്ചു. മൃതദേഹവുമായി സെക്രട്ടേറിയറ്റിനുമുന്നില് സുഹൃത്തുക്കളുടെ പ്രതിഷേധം. കാസര്‍ഗോഡ് തൃക്കരിപ്പൂര് സ്വദേശി ജഗദീഷ് കുമാറാ(41)ണു തലസ്ഥാനത്തെ ലോഡ്ജ് മുറിയിലെ ഫാനില് തൂങ്ങിമരിച്ചത്.\nനാലു വര്‍ഷമായി കാസര്‍ഗോഡ് ജില്ലാ മെഡിക്കല് ഓഫീസില് താല്‍ക്കാലിക ജീവനക്കാരനായിരുന്നു ജഗദീഷ്. ജൂനിയര് ഹെല്‍ത്ത് ഇന്‍സ്‌പെക്ടര് തസ്തികയിലാണു ജോലി ചെയ്തിരുന്നത്. ഒക്‌ടോബറില് ജഗദീഷടക്കം 954 പേരെ ആരോഗ്യ വകുപ്പ് പിരിച്ചുവിട്ടു. തൊഴില് നഷ്ടപ്പെട്ടതിനുപുറമേ ശമ്പളവും കുടിശികയായതോടെ മുഖ്യമന്ത്രിയെയും ആരോഗ്യമന്ത്രിയെയും കണ്ടെങ്കിലും ഫലമുണ്ടായില്ല. െഹെക്കോടതിയെ സമീപിച്ചപ്പോള് മൂന്നു മാസത്തിനകം ശമ്പളം നല്‍കാന് ഉത്തരവിട്ടെങ്കിലും അഞ്ചുമാസമായിട്ടും നടപടിയുണ്ടായില്ല. തുടര്‍ന്നാണ് മന്ത്രിസഭാ യോഗം നടക്കുന്നെന്നറിഞ്ഞ് ജഗദീഷ് തിരുവനന്തപുരത്ത് എത്തിയത്.\nതനിക്കൊപ്പം ജോലി നഷ്ടപ്പെട്ടവരോടു തിരുവനന്തപുരത്ത് എത്താനും ജഗദീഷ് അറിയിച്ചിരുന്നു. രാവിലെ ആരോഗ്യമന്ത്രിയുടെ ഓഫീസിലെത്തിയ ജഗദീഷിന് മോശം സമീപനമാണ് ഉദ്യോഗസ്ഥരുടെ ഭാഗത്തുനിന്ന് ഉണ്ടായത്. പണം നല്‍കാനാകില്ലെന്നു പറഞ്ഞ ജീവനക്കാര് നിങ്ങള് ചെയ്തതു സേവനമായി കണ്ടാല് മതിയെന്നു പറഞ്ഞ് ആക്ഷേപിച്ച് ഇറക്കിവിട്ടു. ഇതില് മനംനൊന്ത് ഓഫീസില്‍നിന്ന് ഇറങ്ങി സുഹൃത്ത് കൃഷ്ണ വര്‍മ രാജയോടൊപ്പം ലോഡ്ജ് മുറിയിലെത്തിയ ജഗദീഷ് പിന്നീട് പുറത്തു പോയില്ല. സുഹൃത്തിനോട് തലവേദനയാണെന്നു പറഞ്ഞ് മുറിക്കുള്ളില്‍ത്തന്നെ കഴിയുകയായിരുന്നു. കൃഷ്ണ വര്‍മ തിരിച്ചെത്തിയപ്പോള് മുറി അകത്തുനിന്നു പൂട്ടിയ നിലയിലായിരുന്നു. ലോഡ്ജ് ജീവനക്കാരുടെ സഹായത്തോടെ വാതില് പൊളിച്ചപ്പോള് ജഗദീഷിനെ ഫാനില് തൂങ്ങി മരിച്ച നിലയില് കണ്ടെത്തുകയായിരുന്നു.\nതാന് മരിച്ചാലെങ്കിലും കുടുംബത്തിനു പണം ലഭിക്കുമെന്നു ജഗദീഷ് പറഞ്ഞിരുന്നതായി സുഹൃത്തുക്കള് പറഞ്ഞു. അവിവാഹിതനായ ജഗദീഷിനു പ്രായമായ അമ്മയുമുണ്ട്. പോസ്റ്റ്‌മോര്‍ട്ടം ചെയ്തശേഷം ബന്ധുക്കള്‍ക്കു വിട്ടുനല്‍കിയ ജഗദീഷിന്റെ മൃതദേഹവുമായി സുഹൃത്തുക്കള് സെക്രട്ടേറിയറ്റിനുമുന്നില് പ്രതിഷേധിച്ചു.\nആത്മഹത്യയ്ക്ക് സര്‍ക്കാരാണ് കാരണക്കാരെന്ന് ആരോപിച്ചു നടത്തിയ പ്രതിഷേധത്തില് വി.എസ്. ശിവകുമാര് എം.എല്.എ. അടക്കമുള്ളവര് പങ്കെടുത്തു. തുടര്‍ന്ന് ആരോഗ്യമന്ത്രി കെ.കെ. െശെലജയെ നേരില്‍ക്കണ്ടപ്പോള് കുടിശികത്തുക മുഴുവന് നല്‍കാനാകില്ലെന്ന നിലപാടാണു മന്ത്രി സ്വീകരിച്ചതെന്ന് ആക്ഷേപമുണ്ട്. പകര്‍ച്ചവ്യാധി പ്രതിരോധ പ്രവര്‍ത്തനങ്ങള്‍ക്കായാണ് ജഗദീഷ് അടക്കമുള്ളവരെ താല്‍ക്കാലികമായി ജോലിക്കെടുത്തത്. ആരോഗ്യമേഖലയില് നിലവില് നിരവധി ഒഴിവുകളുണ്ടെന്നിരിക്കെയാണ് ഇവരെ പിരിച്ചുവിട്ടത്. മുഴുവന് പണവും അടിയന്തരമായി ലഭിച്ചില്ലെങ്കില് ആത്മഹത്യ ചെയ്യേണ്ട അവസ്ഥയിലാണ് തങ്ങളെന്ന് ജഗദീഷിന്റെ സുഹൃത്തുക്കള് പറഞ്ഞു.


ട്വിസ്റ്റ്; ആർച്ചർ ഇംഗ്ലണ്ട് ടീമിൽ : Deepika.com Sports News\nWednesday, May 22, 2019 12:16 AM IST\nലണ്ടൻ: ഏകദിന ക്രിക്കറ്റ് ലോകകപ്പിനുള്ള ഇംഗ്ലീഷ് ടീമിൽ വന്പൻ ട്വിറ്റ്. ആരാധകരുടെയും നിരീക്ഷകരുടെയും ആഗ്രഹം സഫലീകരിച്ച് യുവ പേസർ ജോഫ്ര ആർച്ചർ അവസാന പതിനഞ്ചംഗ ടീമിൽ ഇടംപിടിച്ചു. കഴിഞ്ഞ മാസം പ്രഖ്യാപിച്ച പതിനഞ്ചംഗ സംഘത്തിൽ മൂന്ന് മാറ്റങ്ങൾ വരുത്തിയാണ് ഇംഗ്ലണ്ടിന്‍റെ അന്തിമ ടീം പ്രഖ്യാപനം. ആർച്ചറിന് പുറകേ ജയിംസ് വിൻസ്, ലിയാം ഡോസണ് എന്നിവരും ടീമിൽ ഇടംപിടിച്ചു. അതേസമയം, പ്രിലിമിനറി സ്ക്വാഡിലുണ്ടായിരുന്ന ഡേവിഡ് വില്ലി, അലക്സ് ഹെയ്ൽസ്, ജോ ഡെൻലി എന്നിവരെ ഒഴിവാക്കി.\nമൂന്ന് ഏകദിന മത്സരങ്ങൾ മാത്രം കളിച്ചിട്ടുള്ള ആർച്ചറെ ലോകകപ്പ് ടീമിൽ ഉൾപ്പെടുത്തണമെന്ന് മുൻ താരമടക്കമുള്ളവർ അഭിപ്രായപ്പെട്ടിരുന്നു. 140 കിലോമീറ്റർ വേഗത്തിൽ സ്ഥിരതയോടെ പന്തെറിയാൻ കഴിവുള്ള ആർച്ചർ യോർക്കർ സ്പെഷലിസ്റ്റ് കൂടിയാണ്. ഐപിഎലിൽ മികച്ച പ്രകടനം താരം കാഴ്ചവച്ചിരുന്നു.\nജോ ഡെൻലിക്ക് പകരം ടീമിലെത്തിയ ലിയാംഡോസണ് 2018 ഒക്ടോബറിലാണ് അവസാനമായി ഒരു ഏകദിന മത്സരം കളിച്ചത്. ഇടം കൈയൻ സ്പിന്നർ കൂടിയാണ് ഡോസണ്. ഉത്തേജകമരുന്ന് പരിശോധനയിൽ കുടുങ്ങിയതാണ് അലക്സ് ഹെയ്ൽസിന് വിനയായത്. ഹെയ്ൽസിനെ ഉത്തേജകമരുന്ന് പരിശോധനയിൽ പരാജയപ്പെട്ടതിനെത്തുടർന്നാണ് ഒഴിവാക്കിയത്. ഹെയിൽസിന് പകരം ജയിംസ് വിൻസ് ടീമിലെത്തി.\nടീം: ഇയോൻ മോർഗൻ (ക്യാപ്റ്റൻ), ജേസണ് റോയ്, ജോണി ബെയർസ്റ്റോ, ജോ റൂട്ട്, ജയിംസ് വിൻസ്, ജോസ് ബട്‌ലർ, ബെൻ സ്റ്റോക്സ്, മോയീൻ അലി, ആദിൽ റഷീദ്, ക്രിസ് വോക്സ്, ലിയാം പ്ലങ്കറ്റ്, ടോം കറൻ, ലിയാൻ ഡോസണ്, ജോഫ്ര ആർച്ചർ, മാർക്ക് വുഡ്.\nജംഷഡ്പുർ: ഐഎസ്എൽ ഫുട്ബോളിൽ തുടർച്ചയായ രണ്ട് മിന്നും ജയങ്ങൾക്കുശേഷം കേരള ബ്ലാസ്റ...


മലയാളിയടക്കം 13 പേരുമായി വ്യോമസേന വിമാനം കാണാതായിട്ട്4ദിവസം. പ്രാർത്ഥനയോടെ നാട്. – Pravasi Corner\nമലയാളിയടക്കം 13 പേരുമായി വ്യോമസേന വിമാനം കാണാതായിട്ട്4ദിവസം. പ്രാർത്ഥനയോടെ നാട്.\nഇറ്റാനഗര്: അരുണാചൽ പ്രദേശിൽ കാണാതായ എ എൻ 32 വ്യോമസേന വിമാനത്തിനായി നാലാം ദിവസവും വ്യോമസേന തിരച്ചിൽ തുടരുന്നു. ഇന്നലെ രാത്രിയും നാവികസേനയും വ്യോമസേനയും സംയുക്തമായി തെരച്ചിൽ നടത്തി.\nമഴ തുടരുന്നത് തെരച്ചിൽ ദുഷ്ക്കരമാക്കുകയാണ്. ഐഎസ്ആര്‍ഒ ഉപഗ്രഹത്തിന്‍റെ സഹായവും തേടിയിട്ടുണ്ട്. അതെ സമയം വിമാനത്തിന്റെ എമർജൻസി ലൊക്കേറ്റർ ബീക്കൺ പ്രവർത്തച്ചിരുന്നില്ല എന്നും അതിനാലാണ് കണ്ടെത്തുന്നതിന് കാലതാമസം ഉണ്ടാകുന്നതെന്നും ആക്ഷേപമുണ്ട്.\nഅരുണാചൽ പ്രദേശിലെ മെചുകയിലെ അഡ്വാൻസ്ഡ് ലാൻഡിംഗ് ഗ്രൗണ്ടിലിറങ്ങേണ്ടിയിരുന്ന വിമാനമാണ് യാത്രമധ്യേ ചൊവ്വാഴ്ച്ച ഉച്ചയ്ക്ക് ഒരുമണിയോടെയാണ് കാണാതായത്. ഇന്ത്യ-ചൈന അതിർത്തിയിൽനിന്ന് 30 കിലോമീറ്റർ മീറ്റർ മാത്രം അകലെയാണ് ഈ ഗ്രൗണ്ട്. ജോർഹട്ടിലെ വ്യോമസേനാ വിമാനത്താവളത്തിൽ നിന്ന് 12.25-നാണ് വിമാനം പറന്നുയർന്നത്. ഒരു മണിയോടെ വിമാനത്തിൽ നിന്ന് അവസാനസന്ദേശമെത്തി. പിന്നീട് ഒരു വിവരവും ലഭ്യമായിട്ടില്ല.\nവിമാനത്തിൽ കൊല്ലം അഞ്ചൽ സ്വദേശിയും ഫ്‌ളൈറ്റ് എൻജിനീയറുമായ ഏരൂർ ആലഞ്ചേരി വിജയ വിലാസത്തിൽ (കൊച്ചു കോണത്ത് വീട് ) എസ് അനൂപ് കുമാറടക്കം പതിമൂന്നു പേർ ഉണ്ടായിരുന്നു എന്ന് സ്ഥിരീകരിച്ചിരുന്നു. പതിനൊന്ന് വർഷം മുമ്പാണ് അനൂപ് സൈന്യത്തിൽ ചേർന്നത്. ഒന്നര മാസം മുമ്പാണ് അവസാനമായി നാട്ടിലെത്തിയത്. വൃന്ദയാണ് ഭാര്യ. ആറു മാസം പ്രായമായ ഒരു കുട്ടിയുണ്ട്.\nവിമാനം തകർന്നു വീണിട്ടുണ്ടാകുമെന്ന് തന്നെയാണ് നിഗമനം. പക്ഷെ തകർന്നു വീണുവെന്ന് കരുതപ്പെടുന്ന പ്രദേശം നിബിഢ വനപ്രദേശമായത് കൊണ്ട് പെട്ടെന്ന് കണ്ടു പിടിക്കൽ ഏറെ ശ്രമകരമാണ്. വിമാനത്തിന്റെ അവശിഷ്ടങ്ങൾ കണ്ടെത്തിയെന്ന് ആദ്യം റിപ്പോർട്ടുണ്ടായിരുന്നെങ്കിലും വ്യോമസേന ആ വാർത്ത നിഷേധിക്കുകയായിരുന്നു.\nഅവശനായ സഹോദരനെ കാണാൻ ചുള്ളിക്കാട് എത്തി. സഹോദര വിവാദത്തിന് വിരാമം\nപശുവിനെ ആക്ഷേപിച്ചെന്ന പരാതിയിൽ കാസർകോട് യുവാവിനെതിരെ കേസെടുത്തു.


Ramya Nambeesan singing for Kavya Madhavan in Akashavani - Malayalam Filmibeat\nരമ്യ കാവ്യയ്ക്ക് വേണ്ടി പാടുന്നു\n| Updated: Friday, April 10, 2015, 8:01 [IST]\nതമിഴില് ഇപ്പോള് രമ്യ നമ്പീശന് അറിയപ്പെടുന്ന ഗായികയാണ്. തെലുങ്കില് നിന്നും താരത്തിന് ഓഫര് വരുന്നുണ്ടെന്നാണ് കേള്‍ക്കുന്നത്. തട്ടത്തിന് മറയത്ത് എന്ന ചിത്രത്തിലെ മുത്തുച്ചിപ്പി എന്ന പാട്ടും ബാച്ചിലര് പാര്‍ട്ടിയിലെ വിജനസുരഭി എന്ന പാട്ടും ശ്രദ്ധിക്കപ്പെട്ടത് രമ്യയുടെ വ്യത്യസ്തമായ ശബ്ദമാധുര്യം കൊണ്ടാണ്. ഓം ശാന്തി ഓശാനയിലെ ഈ മഴ മേഖം എന്ന പാട്ടുള്‍പ്പടെ ഒത്തിരി പാട്ടുകള് പിന്നെയും മലയാളത്തില് രമ്യ പാടി.\nഇപ്പോഴിതാ വീണ്ടുമൊരുപാട്ടുമായി രമ്യ നമ്പീശന് മലയാള സിനിമയിലെത്തുന്നു. കാവ്യ മാധവന് നായികയാകുന്ന ആകാശവാണി എന്ന ചിത്രത്തിന് വേണ്ടിയാണ് രമ്യ ഇനി പാടുന്നത്. അനില് ഗോപാലാണ് ചിത്രത്തിന്റെ സംഗീത സംവിധായകന്.\nനവാഗതനായ ഖൈസ് മിലന് സംവിധാനം ചെയ്യുന്ന ചിത്രത്തില് നടനും നിര്‍മാതാവുമായ വിജയ് ബാബുവാണ് നായക വേഷത്തിലെത്തുന്നത്. കാവ്യയും വിജയ് ബാബും ഭാര്യാ ഭര്‍ത്താക്കന്മാരായെത്തുന്ന ചിത്രത്തില് ഇവരുടെ ടോം ആന്റ് ജെറി റിലേഷന്‍ഷിപ്പിനെ കുറിച്ചാണ് പറയുന്നത്. ഇവര്‍ക്കൊപ്പം ശ്രീജിത്ത് രവി, സൈജു കുറുപ്പ്, ലാലു അലക്‌സ് തുടങ്ങിയവരും കേന്ദകഥാപാത്രങ്ങളായി എത്തുന്നു.\nരമ്യ നമ്പീശനിപ്പോള് തമിഴിലും മലയാളത്തിലും ധാരാളം അവസരങ്ങള് അഭിനയിക്കാന് തന്നെ വന്നു നില്‍ക്കുകയാണ്. രണ്ടാവത് പടം, നാലു പൊലീസും നല്ല ഇരുന്ത ഓരം എന്നീ തമിഴ് ചിത്രങ്ങള്‍ക്ക് പുറമെ ലൈല ഓ ലൈല (അതിഥി താരം) ലുക്ക ചുപ്പി, ജിലേബി എന്നീ മലയാള സിനിമകളിലും രമ്യ അഭിനയിക്കുന്നുണ്ട്.\nRead more about: ramya nambeesan actress singer music akashavani kavya madhavan vijay babu രമ്യ നമ്പീശന് സിനിമ നടി ഗായിക പാട്ട് ആകാശവാണി കാവ്യ മാധവന് വിജയ് ബാബു\nRamya Nambeesan singing for Kavya Madhavan in Akashavani


kerala nun rape case: യൂട്യൂബ് ചാനൽ വഴി അപമാനിക്കുന്ന വീഡിയോകൾ പ്രചരിപ്പിക്കുന്നതിന് പിന്നിൽ ഫ്രാങ്കോയെന്ന് കന്യാസ്ത്രീ; വീണ്ടും പരാതി - raped nun gives new complaint against bishop franco for spreading insulting visuals about her | Samayam Malayalam\nraped nun gives new complaint against bishop franco for spreading insulting visuals about her\nയൂട്യൂബ് ചാനൽ വഴി അപമാനിക്കുന്ന വീഡിയോകൾ പ്രചരിപ്പിക്കുന്നതിന് പിന്നിൽ ഫ്രാങ്കോയെന്ന് കന്യാസ്ത്രീ; വീണ്ടും പരാതി\nSamayam Malayalam | Updated: 23 Oct 2019, 12:02:00 PM\nഈ മാസം 19നാണ് ബലാത്സംഗത്തിന് ഇരയായ കന്യാസ്ത്രീ വനിതാ കമ്മീഷനുകൾക്കും വുമൺ പ്രൊട്ടക്ഷൻ ഓഫീസർക്കും ഫ്രാങ്കോക്കെതിരെ കേസ് നൽകിയത്. അടുത്ത മാസം കേസിൽ വിചാരണ തുടങ്ങാനിരിക്കെയാണ് ഫ്രാങ്കോക്കെതിരെ പുതിയ പരാതി.\nകോട്ടയം: ജലന്ധർ ബിഷപ്പ് ഫ്രാങ്കോ മുളക്കലിനെതിരെ വീണ്ടും പരാതിയുമായി പീഡനത്തിന് ഇരയായ കന്യാസ്ത്രീ. സമൂഹ മാധ്യമങ്ങൾ വഴി ഫ്രാങ്കോയും അനുയായികളും ചേർന്ന് തന്നെ അപമാനിക്കുന്നുവെന്ന് ചൂണ്ടിക്കാട്ടിയാണ് കന്യാസ്ത്രീ പരാതി നൽകിയിരിക്കുന്നത്. ദേശീയ - സംസ്ഥാന വനിതാകമ്മീഷനുകൾക്കാണ് കന്യാസ്ത്രീ പരാതി നൽകിയത്.\nമനുഷ്യാവകാശ കമ്മീഷനും കന്യാസ്ത്രീ പരാതി നൽകിയിട്ടുണ്ട്. തന്നെ അപമാനിക്കാനായി ഫ്രാങ്കോയുടെ നേതൃത്വത്തിൽ യൂട്യൂബ് ചാനൽ തുടങ്ങിയെന്നും അതിലൂടെ അപകീർത്തികരമായ കാര്യങ്ങൾ പ്രചരിപ്പിക്കുന്നുവെന്നുമാണ് പരാതി. ബലാത്സംഗക്കേസ് ഉൾപ്പടെ എട്ട് കേസുകൾ ഇത് വരെ ഫ്രാങ്കോക്കെതിരെ റജിസ്റ്റർ ചെയ്തിട്ടുണ്ട്.\nനേരത്തെ ഫ്രാങ്കോയുടെ അനുയായികൾ ഇരയായ കന്യാസ്ത്രീയുടെ പേരും ചിത്രവും വെച്ച് അപകീർത്തികരമായ വാർത്ത പ്രചരിപ്പിക്കുന്നുവെന്ന് കാണിച്ച് മറ്റൊരു കേസ് കന്യാസ്ത്രീ നൽകിയിരുന്നു. തന്നെ തിരിച്ചറിയുന്ന രീതിയിൽ പേരും ചിത്രങ്ങളും പ്രചരിപ്പിച്ചെന്നാണ് കേസ്. അതിനിടെ, ബിഷപ്പ് ഫ്രാങ്കോ നേരിട്ട് ഹാജരാകണമെന്ന് കുറവിലങ്ങാട് പോലീസ് സമൻസ് നൽകി.\nനവംബർ 11ന് കോട്ടയം അഡീഷണൽ ജില്ലാ സെഷൻസ് കോടതിയിൽ ഫ്രാങ്കോ നേരിട്ട് ഹാജരാകണമെന്ന് കാണിച്ചാണ് സമൻസ് നൽകിയിരിക്കുന്നത്. ജലന്ധറിലെത്തിയ പോലീസ് നേരിട്ട് ബിഷപ്പ് ഫ്രാങ്കോക്ക് സമൻസ് നൽകി. അടുത്ത മാസം ഫ്രാങ്കോ പ്രതിയായ ബലാത്സംഗക്കേസിൽ വിചാരണ തുടങ്ങാനിരിക്കുകയാണ്.\nകന്യാസ്ത്രീയെ ബലാത്സംഗം ചെയ്ത കേസിൽ ജാമ്യത്തിലാണ് ഫ്രാങ്കോ ഇപ്പോൾ. കേസ് റജിസ്റ്റർ ചെയ്ത ശേഷമാണ് പ്രത്യേക ഉദ്ദേശ്യം വെച്ച് യൂട്യൂബ് ചാനൽ തുടങ്ങിയതെന്നും പരാതിയിൽ പറയുന്നു. തനിക്കെതിരെ യൂട്യൂബ് വഴി പ്രചരിപ്പിച്ച വീഡിയോകളുടെ ലിങ്കുകളും കന്യാസ്ത്രീ പരാതിയിൽ നൽകിയിട്ടുണ്ട്. ഒരിക്കൽ പീഡനത്തിന് ഇരയായ തന്നെ വീണ്ടും വീണ്ടും അപമാനിക്കുന്നുവെന്ന് കാണിച്ചാണ് കന്യാസ്ത്രീയുടെ പരാതി. വുമൺ പ്രൊട്ടക്ഷൻ ഓഫീസർക്കും കന്യാസ്ത്രീ ഈ മാസം 19ന് പരാതി നൽകി.\nAK 416 Lottery: അക്ഷയ ലോട്ടറി നറുക്കെടുപ്പ് ഇന്ന് മൂന്ന് മണിയ്‍ക്ക് ആര്‍ട്ടിക്കിള് ഷോ\nബിഷപ്പ് ഫ്രാങ്കോ മുളക്കല് കന്യാസ്ത്രീ പീഡനക്കേസ് nun rape case kerala nun rape case franco mulakkal Bishop Franco Mulakkal\nWeb Title : raped nun gives new complaint against bishop franco for spreading insulting visuals about her


വീട്ടമ്മമാര് കൊല്ലപ്പെട്ട നിലയില്! ഒറ്റപ്പാലത്ത് വെട്ടിക്കൊന്നു; ഹരിപ്പാട് കഴുത്തറുത്തു കൊന്നു; ഗുരുതരമായ മുറിവുകളോടെയാണ് ഇരുവരുടെയും മൃതദേഹം കണ്ടെത്തിയത് : Rashtradeepika\nവീട്ടമ്മമാര് കൊല്ലപ്പെട്ട നിലയില്! ഒറ്റപ്പാലത്ത് വെട്ടിക്കൊന്നു; ഹരിപ്പാട് കഴുത്തറുത്തു കൊന്നു; ഗുരുതരമായ മുറിവുകളോടെയാണ് ഇരുവരുടെയും മൃതദേഹം കണ്ടെത്തിയത്\nഒറ്റപ്പാലം: അന്പലപ്പാറയിൽ വീട്ടമ്മയെ കൊല്ലപ്പെട്ട നിലയിൽ കണ്ടെത്തി. വേങ്ങശേരി ജവാൻ നഗറിൽ അകവണ്ട വളർത്തുകാട് പള്ളിയാലിൽ ബാലന്‍റെ ഭാര്യ ധനലക്ഷ്മി(40)യാണ് കൊല്ലപ്പെട്ടത്. ഇന്നു രാവിലെയാണ് സംഭവം. വീടിനോടുചേർന്നുള്ള ചാണക കുഴിയിലാണ് കഴുത്തിനേറ്റ ഗുരുതരമായ മുറിവുകളോടെ ഇവരുടെ മൃതദേഹം കണ്ടെത്തിയത്.\nബാലൻ രാവിലെ പാൽ വിൽപ്പനയ്ക്കുപോയി മടങ്ങിവന്നപ്പോഴാണ് കൊലപാതക കാര്യം പുറത്തറിഞ്ഞത്. ബാലന്‍റെയും ധനലക്ഷ്മിയുടെയും രണ്ടാം വിവാഹമാണ്. വിജനമായ പ്രദേശത്ത് ഒറ്റപ്പെട്ട വീട്ടിലാണ് ഇവർ കഴിഞ്ഞുവന്നിരുന്നത്. ബന്ധുക്കളുമായി കാര്യമായ ബന്ധവും ഉണ്ടായിരുന്നില്ല. നല്ലരീതിയിൽ തന്നെയാണ് ഇവർ ജീവിച്ചുവന്നതെന്ന് നാട്ടുകാർ പറയുന്നു.\nഒറ്റപ്പാലം പോലീസ് സ്ഥലത്തെത്തി അന്വേഷണം ആരംഭിച്ചു. ബാലൻ പാൽവിൽപ്പന കഴിഞ്ഞുവരുന്പോൾ രണ്ടു യുവാക്കൾ ബൈക്കിൽ ഇവരുടെ വീടിനു സമീപത്തുകൂടി കടന്നുപോയെന്ന് പോലീസിൽ മൊഴി നൽകിയിട്ടുണ്ട്. സംഭവത്തെക്കുറിച്ച് മറ്റു സൂചനകളൊന്നും ലഭിച്ചിട്ടില്ല. ധനലക്ഷ്മിയുടെ വാരിയെല്ലിനും ഗുരുതരമായി വെട്ടേറ്റിട്ടുണ്ട്.\nഒറ്റപ്പാലത്ത് വെട്ടിക്കൊന്നു, ഹരിപ്പാട്ട് കഴുത്തറുത്തു\nഹരിപ്പാട്: യുവതിയെ കൊലപ്പെടുത്തിയ നിലയിൽ കാണപ്പെട്ടു. മാവേലിക്കര കറ്റാനം സ്വദേശി ലക്ഷ്മി (35)യെയാണ് കഴുത്തറുത്ത് കൊലപ്പെടുത്തിയനിലയിൽ കാണപ്പെട്ടത്. ഹരിപ്പാട് മാധവ ജംഗ്ഷന് സമീപമുള്ള വാടകവീട്ടിലായിരുന്നു സംഭവം. സംഭവവുമായി ബന്ധപ്പെട്ട് ഹരിപ്പാട് സ്വദേശി വേണുവിനെ പോലീസ് കസ്റ്റഡിയിലെടുത്തിട്ടുണ്ട്. മൃതദേഹം മറവുചെയ്യാനായി പള്ളിപ്പാട് സ്വദേശിയായ ഒരാളെ വേണു വിളിച്ചുവരുത്തിയിരുന്നു.\nമറവ് ചെയ്യേണ്ടത് മൃതദേഹമാണെന്ന് മനസിലായതിനെത്തുടർന്ന് പള്ളിപ്പാട് സ്വദേശി ഹരിപ്പാട് പോലീസ് സ്റ്റേഷനിലെത്തി വിവരം നൽകുകയായിരുന്നു. ഇതേത്തുടർന്ന് പോലീസ് സ്ഥലത്തെത്തി മേൽനടപടികൾ സ്വീകരിച്ചുവരുന്നു.


rodenticide paste | ടൂത്ത് പേസ്റ്റാണെന്ന് കരുതി എലിവിഷമെടുത്ത് പല്ല് തേച്ച വീട്ടമ്മ മരിച്ചു; ടൂത്ത് പേസ്റ്റും എലിവിഷത്തിന്റെ ട്യൂബും അടുത്തടുത്തടുത്ത് ഇരുന്നത് അപകടമായെന്ന് നിഗമനം - MarunadanMalayalee.com\nNovember 26, 201902:14 PM IST Permalink\nഉഡുപ്പി: ടൂത്ത് പേസ്റ്റാണെന്ന് കരുതി എലിവിഷം ഉപയോഗിച്ച് പല്ലു തേച്ച യുവതി മരിച്ചു. കർണാടകയിലെ ഉഡുപ്പിയിലാണ് സംഭവം. മാൽപെ സ്വദേശിയായ വീട്ടമ്മയാണ് മരിച്ചത്. രാവിലെ പല്ല് തേയ്ക്കുമ്പോൾ അബദ്ധത്തിൽ പേസ്റ്റിന് പകരം എലിവിഷമാണ് ഇവർ ബ്രഷിൽ തേച്ചത്. ടൂത്ത് പേസ്റ്റും എലിവിഷത്തിന്റെ ട്യൂബും അടുത്തടുത്തായാണ് ഇരുന്നത്. ഇതാണ് അബദ്ധം പറ്റാൻ ഇടയാക്കിയതെന്ന് കരുതുന്നു.\n57 വയസ്സുകാരിയായ ലീല കർക്കേര എന്ന വീട്ടമ്മയാണ് എലിവിഷം ഉള്ളിൽ ചെന്ന് മരിച്ചതെന്ന് മാൽപെ പൊലീസ് അറിയിച്ചു. സംഭവത്തിൽ അസ്വാഭാവിക മരണത്തിന് പൊലീസ് കേസെടുത്തിട്ടുണ്ട്. കഴിഞ്ഞ ചൊവ്വാഴ്ച പുലർച്ചെ5മണിയോടെയാണ് സംഭവമുണ്ടായത്. രാവിലെ പല്ല് തേയ്ക്കാനെത്തിയ വീട്ടമ്മ അബദ്ധത്തിൽ എലിവിഷം ഉപയോഗിച്ച് പല്ല് തേയ്ക്കുകയായിരുന്നെന്നാണ് സംശയിക്കുന്നത്.\nആന്മേരിയെ കൊന്ന ആൽബി കുടുങ്ങുമ്പോൾ


കണ്‍മണിയെ കാക്കാന് വീട്ടിലൊരുക്കാം ഈ കാര്യങ്ങള് | baby proofing products| baby proofing furniture| baby proofing the house\nകണ്‍മണിയെ കാക്കാന് വീട്ടിലൊരുക്കാം ഈ കാര്യങ്ങള്\nകുഞ്ഞുങ്ങളുടെ സുരക്ഷ ഉറപ്പാക്കാന് ചെറിയ വിലയില് പലതരം ഉപകരണങ്ങള് ഇന്ന് വിപണിയിലുണ്ട്.\nകുഞ്ഞുങ്ങള് വീട്ടിലുണ്ടോ അമ്മമാര്‍ക്ക് പണിയും കൂടുതലാണ്. പ്രത്യേകിച്ചും രണ്ട് വയസ്സുവരെയുള്ളവര്. അവരൊപ്പിക്കാത്ത വികൃതിയുണ്ടാവില്ല. ഒരു കണ്ണ് എപ്പോഴും അവരുടെ മേല് വേണം. കുഞ്ഞുങ്ങളുടെ സുരക്ഷ ഉറപ്പാക്കാന് ചെറിയ വിലയില് പലതരം ഉപകരണങ്ങള് ഇന്ന് വിപണിയിലുണ്ട്.\nകുഞ്ഞിനെ ഒറ്റയ്ക്കാക്കി പോകുമ്പോള് മുറിയില് ഒരു ബേബിമോണിറ്റര് ഉണ്ടെങ്കില് ടെന്‍ഷന് ഇത്തിരികുറയ്ക്കാം. കുഞ്ഞിന്റെ കളിചിരികള്, കരച്ചില് ഇവയൊക്കെ നിങ്ങളുടെ സ്മാര്‍ട് ഫോണിലോ, ടാബിലോ മുറികളില് സ്ഥാപിച്ചിരിക്കുന്ന മോണിറ്ററിലോ കാണാം കേള്‍ക്കാം. കുഞ്ഞിനോട് നിങ്ങള്‍ക്കും സംസാരിക്കാം, താരാട്ട് പാടാം.. അമ്മ അരികിലുണ്ടെന്ന ഫീല് കുഞ്ഞിനും ഉണ്ടാവും. 2000 രൂപമുതലാണ് ഇതിന്റെ വില. ഓണ്‍ലൈനില് ആമസോണ്, ഫസ്റ്റ് ക്രൈ ഇന്ത്യ തുടങ്ങിയ വെബ്‌സൈറ്റുകളില് ലഭിക്കും.\nപണ്ട് ഓടി നടക്കാറായ കുഞ്ഞുങ്ങള് വീട്ടിലുണ്ടെങ്കില് മുത്തശ്ശിമാരുടെ ഒരു സൂത്രപ്പണിയുണ്ട്. അടുക്കളവാതില്, മുറ്റത്തേയ്ക്കുള്ള വാതില്, പടിക്കെട്ട്.. ഇതിനൊക്കെ മുന്നില് ചെറിയ മരക്കമ്പുകള് കൂട്ടികെട്ടിയ ഒരു ഗേറ്റ് വയ്ക്കും. അതിന്റെ ആധുനിക രൂപമാണ് സ്റ്റെയര്‍ഗാര്‍ഡ്‌സ്. നമ്മുടെ കണ്ണെത്തിയില്ലെങ്കിലും പടിക്കെട്ടിലൂടെ ഓടിക്കയറാനും അടുക്കളയില് കയറി തീയിലൊക്കെ തൊടാനും മുറ്റത്തിറങ്ങാനുമൊക്കെ ഇഷ്ടമുള്ള വിരുതന്‍മാരെ സേഫാക്കാന് ഇത് മതി. ഫസ്റ്റ് ക്രൈ ഇന്ത്യയില് 3000 മുതല് മുകളിലേയ്ക്ക് വാങ്ങാനാകും.\nകയ്യെത്തുന്നിടത്തുള്ള സ്വിച്ചുകള് ഓണാക്കിയും ഓഫാക്കിയും കളിക്കാന് കുഞ്ഞുങ്ങള്‍ക്ക് ഏറെയാണ് ഇഷ്ടം. ചിലരാകട്ടെ പ്ലഗ്‌പോയിന്റുകളില് കൈയില് കിട്ടുന്നവ വരെ ഇട്ടുകളയും, ചിലപ്പോള് വിരലും. അശ്രദ്ധമൂലം ഇതൊക്കെ ഏറെ അപകടമുണ്ടാക്കാം. അവരെ പലപ്പോഴും തിരുത്താനുമാകില്ല. അതിന് പകരം സ്വിച്ചുകള്‍ക്കുള്ള കവറിങുകള് വാങ്ങാം. സ്വിച്ചും സേഫ്. കുഞ്ഞും സേഫ്. 200 രൂപ തൊട്ട് മുകളിലേയ്ക്കാണ് ഇവയുടെ വില ഫസ്റ്റ് ക്രൈ ഇന്ത്യയില് നിന്ന് ഓണ്‍ലൈനായും വാങ്ങാനാവും.\nഡ്രോയര് ക്യാച്ചേഴ്‌സും കാബിനറ്റ് ലോക്ക്‌സും\nവീടിനുള്ളിലെ മരുന്നും കത്തിയും വരെ കുഞ്ഞിക്കൈകള്‍ക്ക് പ്രിയമാണ്. ഇവയൊക്കെ സേഫായി അലമാരയില് വച്ചാലും കൈയെത്തുമെങ്കില് അവരെടുക്കും. എപ്പോഴും താക്കോലിട്ട് പൂട്ടിവയ്ക്കുന്നതിന്റെ ബുദ്ധിമുട്ടുകള് വേറെയും. പകരം സിമ്പിളായി ലോക്ക് വീഴുന്ന കാബിനറ്റ് ലോക്കുകള് വിപണിയിലുണ്ട്. മരുന്നുകള്, ക്ലീനിങ് ലോഷനുകള്, കത്തികള് ഇവയൊക്കെ ഡ്രോയറില് ഭദ്രമായി വച്ച് ഈസിയായി ലോക്ക് ചെയ്യാം.ഫ്രിഡ്ജ്, വേസ്റ്റ് ബിന് എന്നിവയും ലോക്ക് ചെയ്യാനാവും. വില 300 രൂപയ്ക്ക് മുകളില്.\nടേബിള് എഡ്ജ് ക്യാപ്‌സ്\nഓടിനടക്കാന് പ്രായമായോ... എങ്കില് മേശ, അടുക്കളയിലെ സ്ലാബ്. ഇങ്ങനെ അറ്റം കൂര്‍ത്ത ഇടങ്ങളിലൊക്കെ തലമുട്ടുന്നതും പതിവാകും. ഈ അപകടമൊഴിവാക്കാന് മേശയുടെയും മറ്റും അരികുകള് ക്യാപ്‌സ്‌കൊണ്ട് കവര് ചെയ്യാം. ടേബിള് എഡ്ജ് ക്യാപ്‌സ് ഓണ്‍ലൈനിലും വിപണിയിലും ലഭിക്കും. ആമസോണിലും ഫഌപ്കാര്‍ട്ടിലും ഫസ്റ്റ്‌ക്രൈ ഇന്ത്യയിലും 200 രൂപ മുതല് വാങ്ങാം.\nകുഞ്ഞുങ്ങള് കണ്ണുവെട്ടിച്ച് കളിക്കാന് ഇടമുള്ള സ്ഥലമാണ് ബാത്ത് റൂം. ഫ്‌ളഷ് ബട്ടണ് മുതല് ടോയിലറ്റ് സീറ്റ്, കവര്, അടപ്പ്, ടബ് എല്ലാം അപകടമുണ്ടാക്കാം. ക്ലോസറ്റിന്റെ സൈഡില് ചവുട്ടി കയറാന് ശ്രമിച്ച് തെന്നി വീഴാം. ഇതൊഴിവാക്കാന് ടോയിലറ്റ് അടപ്പ് താഴ്ത്തിവച്ച് ടോയിലറ്റ് ലോക്ക് വച്ചാല് മതി. ഫ്‌ളഷ് ബട്ടണ് ലോക്കുകള് മറ്റൊരു വഴിയാണ്. ടബില് വെള്ളമെത്തിക്കുന്ന പൈപ്പിനും വേണം ലോക്ക്. മുതിര്‍ന്നവര്‍ക്ക് എളുപ്പത്തില് കൈകാര്യം ചെയ്യാവുന്നവയാണ് ഈ ലോക്കുകളെല്ലാം.\nകട്ടിലില് കിടത്തി അമ്മയുടെ കണ്ണൊന്ന് തെറ്റിയാല് മതി ഉരുണ്ട് മറിഞ്ഞ് താഴെ വീഴാന്. തൊട്ടിലിന് മുകളില് ചവുട്ടി കയറി താഴെ വീഴും. അല്ലെങ്കില് അഴികള്‍ക്കിടയിലൂടെ തലയിടും... എല്ലാം അപകടം തന്നെ. ഒന്നും പറ്റിയില്ലെങ്കില് തൊട്ടിലിന്റെ കൈവരികളില് കടിക്കുന്നതും കുഞ്ഞുങ്ങളിലെ ദുശ്ശീലമാണ്. കൈവിരികള് കവര് ചെയ്യുന്ന പാഡുകള് വാങ്ങാന് കിട്ടും. കുഞ്ഞുങ്ങള്‍ക്ക് ഹാനികരമാകാത്ത തുണികളില് ഉണ്ടാക്കിയവ. ഇവ കഴുകിയെടുക്കാനും പറ്റും. 1000 രൂപയ്ക്ക് മുകളിലേയ്ക്കാണ് ഓണ്‍ലൈനില് ഇവയുടെ വില. അഴികള് അടുപ്പമുള്ള തൊട്ടിലുകള് നോക്കി വാങ്ങാം. ഫസ്റ്റ് ക്രൈ ഇന്ത്യയിലും ആമസോണിലുമൊക്കെ നോക്കി ഇഷ്ടമുള്ളവ വാങ്ങാം. 2000 രൂപയ്ക്ക് മുകളിലേയ്ക്കാണ് വില. ഏറ്റവും നല്ലത് നമ്മുടെ പഴയ തുണിത്തൊട്ടിലുകള് തന്നെയാണ്. അവയും ഇപ്പോള് കുറച്ച് പരിഷ്‌ക്കാരമൊക്കെ വരുത്തി വിപണിയില് വാങ്ങാന് കിട്ടും. 1000 രൂപ മുതല്.\nകോര്‍ഡ്‌ലെസ് വിന്‍ഡോ കവറിങ്\nകര്‍ട്ടന് പുള്‍സ്, കോര്‍ഡുകള് ഇവയൊക്കെ പലപ്പോഴും കുഞ്ഞുങ്ങള്‍ക്ക് അപകടം വരുത്താറുണ്ട്. കളിക്കുന്നതിനിടെ കര്‍ട്ടന്റെ കോര്‍ഡുകള് കഴുത്തില് കുരുങ്ങുകയോ മറ്റോ ചെയ്താലോ. ഇതൊഴിവാക്കാന് കോര്‍ഡലെസ് വിന്‍ഡോ കവറിങുകള് ലഭിക്കും. ടസ്സല്‍സ് മോഡലിലുള്ള കര്‍ട്ടനുകളും കുറച്ച് കാലത്തേയ്ക്ക് ഒഴിവാക്കാം. ഓണ്‍ലൈനില് 1000 രൂപയ്ക്ക് മുകളിലേയ്ക്കാണ് വില. ആമസോണ്, ഫഌപ്കാര്‍ട്ട്, ഫസ്റ്റ് ക്രൈ ഇന്ത്യ, ആലിബാബ എന്നിവയിലെല്ലാം ഇത്തരം കര്‍ട്ടനുകളുണ്ട്. വില ഒരു സെറ്റിന് 1500 രൂപ മുതല് ലഭിക്കും\nവെര്‍ച്വല് നൈറ്റ് നാനി\nകുഞ്ഞുങ്ങള് വേറെ മുറിയില് തനിയെ ഉറങ്ങിത്തുടങ്ങുമ്പോള് അമ്മമാര്‍ക്ക് ആധിയേറെയാണ്. ഇവിടെ വെര്‍ച്വല് നൈറ്റ് നാനിയെ വാങ്ങി വയ്ക്കാം. ഇരുട്ടില് അവരുടെ ചലനങ്ങള് ഓരോന്നായി നിരീക്ഷിച്ച് നമ്മുടെ സ്മാര്‍ട്‌ഫോണില് അപ്‌ഡേറ്റുകള് തരും. ഒപ്പം അവര്‍ക്കിഷ്ടമുള്ള പാട്ട് വച്ചുകൊടുക്കാനും കഥ കേള്‍പ്പിക്കാനുമൊക്കെ ഇത് മതി. ഓണ്‍ലൈനായി 1000 രൂപമുതല് വാങ്ങാം.\nതുറന്നിട്ട ജനാലയില് കയറിക്കളിക്കാന് കുട്ടികള്‍ക്ക് വലിയ ഇഷ്ടമാണ്. വീഴ്ചകള് മാത്രമല്ല, ജനാലകളുടെ സ്‌ളൈഡിങ് ഡോര് പെട്ടന്ന് അടയുക, വാതിലുകള് അടഞ്ഞ് കൈ ഇടയില്‍പ്പെടുക... ഇവ ഒഴിവാക്കാന് പലതരം വിന്‍ഡോ ഗാര്‍ഡുകള് സഹായത്തിനെത്തും. അഴികളില്ലാത്ത ജനാലകളില് വിന്‍ഡോ ഗേറ്റ്, സ്‌ളൈഡിങ് ഡോര് ജാമാക്കി വയ്ക്കാന് പറ്റുന്ന ലോക്കുകള്, വിന്‍ഡോ ബാറുകള്, വാതില് ലോക്കുകള്, കര്‍ട്ടന് പെട്ടന്ന് താഴേയ്ക്ക് വീഴാതെ തടയുന്ന ലോക്കുകള്... ഇങ്ങനെ വഴികളേറെയുണ്ട്. വലിയ വില നല്‍കാതെ ഓണ്‍ലൈനായോ കടകളില് നിന്ന് നേരിട്ടോ വാങ്ങാം. പുതിയ വീട് പണിയുമ്പോള് തന്നെ ഇത്തരം സംവിധാനങ്ങള് ഒരുക്കാനാകും. 200 മുതല് 4000 രൂപ വരെ വിലയുള്ള ലോക്കുകള് ലഭിക്കും.\nContent Highlights: Child Safty home\nപ്രകൃതിയിലേയ്ക്ക് തിരിച്ചു പോകുന്ന ഇന്റീരിയര് ട്രെന്‍ഡുകളാണ് ഇനി വരാന് ..


« കലാകൗമുദി എഡിറ്റര്‍ക്ക് ഒരു ഓണ്‍ലൈന് പെറ്റിഷന്\nRubber Statistics Jan 2008 »\nരാജു മാത്യു ആണ് ഡപ്യൂട്ടി എഡിറ്റര്. സ്ഥാപക ചീഫ് എഡിറ്റര് എം.സി.വര്‍ഗീസിന്റെ മരണ ശേഷം സാബു വര്‍ഗീസ് ചീഫ് എഡിറ്റര് ആയി. സാജന് വര്‍ഗീസ് മാനേജിംഗ് ഡയറക്ടറും സജി വര്‍ഗീസ് എഡിറ്ററും ബിജു വര്‍ഗീസ് മാനേജിംഗ് എഡിറ്ററുമാണ്.\nഭാഗികമായി യുണികോഡിലേക്ക് വന്ന “മാതൃഭൂമി” ദിനപത്രത്തിന് ശേഷം പൂര്‍ണമായും യൂണികോഡിലേക്ക് മാറിയത് മംഗളം ആണ്. ധാരാളം സവിശേഷതകളോടെയാണ് മംഗളം സൈറ്റ് രംഗപ്രവേശം ചെയ്തിരിക്കുന്നത്. അതില് പ്രധാനം പൊതുവേദിയാണ്. ചില നിബന്ധനകള്‍ക്ക് വിധേയമായിട്ടാണെങ്കിലും വായനക്കാര്‍ക്ക് ചര്‍ച്ച ചെയ്യുവാനും അഭിപ്രായ പ്രകടനം നടത്തുവാനും അനുയോജ്യമായ ഒരു പേജാണ് പൊതുവേദി. മംഗളത്തെക്കുറിച്ച് വിക്കിയിലും പേജുകള് ഉണ്ട്.\nപൊതുവേദിയില് മൈപ്രൊഫൈല് മറ്റ് വായനക്കാരില് എത്തുവാനുള്ള മാര്‍ഗങ്ങളില് ഒന്നാണ്. ഉദാഹരണത്തിന് എന്റെ പ്രൊഫൈല് ഞാന് പ്രസിദ്ധീകിച്ചത് ശ്രദ്ധിക്കുക. ലോഗിന് ചെയ്യാതെതന്നെ പ്രൊഫൈല് ലഭ്യമാണ്.\nNo comments yet to മംഗളംഡോട്കോമിനെക്കുറിച്ച്\n2 February 2008 at 5:21 PM\nദയവായി Stop attacking blogs/ബ്ലോഗുകളെ അക്രമിക്കുന്നതു നിര്‍ത്തുക എന്ന ഹരജിയില് ഒപ്പുവയ്ക്കുകകയും കൂടുതല് പേര്‍ക്ക് ലിങ്ക് അയക്കുകയും ചെയ്യുമല്ലോ.


ജെ.എൻ.യു വിദ്യാർഥികളുടെ രാഷ്ട്രപതി ഭവൻ മാർച്ചിന് നേരെ ലാത്തിച്ചാർജ്; നിരവധി പേർക്ക് പരിക്ക് | JNU Students March to Rashtrapati Bhavan -India News | Madhyamam\ndate_range9Jan 2020 12:40 PM GMT\nജെ.എൻ.യു വിദ്യാർഥികളുടെ രാഷ്ട്രപതി ഭവൻ മാർച്ചിന് നേരെ ലാത്തിച്ചാർജ്; നിരവധി പേർക്ക് പരിക്ക്\nപ്രതിഷേധക്കാർ രാഷ്ട്രപതി ഭവന്‍റെ സമീപമെത്തി\nമലയാളി വിദ്യാർഥികളടക്കം നിരവധി പേർ അറസ്റ്റിൽ\nന്യൂഡൽഹി: വൈസ് ചാൻസലറെ മാറ്റണമെന്ന് ആവശ്യപ്പെട്ട് രാഷ്ട്രപതി ഭവനിലേക്ക് ജെ.എൻ.യു വിദ്യാർഥികൾ നടത്തിയ മാർച്ച ിന് നേരെ പൊലീസ് ലാത്തിച്ചാർജ്. പൊലീസ് നടപടിയിൽ നിരവധി വിദ്യാർഥികൾക്ക് പരിക്കേറ്റു. ഏറെ പേർക്കും തലക്കാണ് ലാത് തിയടിയേറ്റത്. മലയാളി വിദ്യാർഥികളടക്കം നിരവധി പേരെ പൊലീസ് അറസ്റ്റ് ചെയ്തു.\nറോഡിൽ കുത്തിയിരുന്നു പ്രതിഷേധി ച്ച വിദ്യാർഥികളെ വാഹനത്തിൽ കയറ്റാൻ പൊലീസ് റോഡിലൂടെ വലിച്ചിഴച്ചു. വിദ്യാർഥികളും പൊലീസും തമ്മിൽ ഉന്തുംതള്ളുമു ണ്ടായി. ലാത്തിചാർജിൽ വിദ്യാർഥികൾ ആദ്യം ചിതറിയോടിയെങ്കിലും പിന്നീട് സംഘടിച്ച് തിരിച്ചെത്തി.\nഇതിനിടെ ചെറു സംഘങ്ങൾ ഇട റോഡുകളിലൂടെ രാഷ്ട്രപതി ഭവനിലേക്ക് പോകാൻ ശ്രമിച്ചു. പൊലീസ് തടയാൻ ശ്രമിച്ചെങ്കിലും പ്രതിഷേധക്കാർക്ക് രാഷ്ട്ര പതി ഭവന്‍റെ സമീപത്ത് വരെ എത്താൻ സാധിച്ചു. പൊലീസിന്‍റെ ലോറികളിലും ബസിലും സർക്കാർ ബസുകളിലുമാണ് കസ്റ്റഡിയിലെടുത്ത വിദ്യാർഥികളെ പ്രദേശത്ത് നിന്ന് നീക്കുന്നത്.\nകേന്ദ്ര മാനവവിഭവശേഷി മന്ത്രാലയം അധികൃതരുമായി നടത്തിയ ചർച്ച പരാജയപ്പെട്ട സാഹചര്യത്തിലാണ് ജെ.എൻ.യുവിലെ വിദ്യാർഥികൾ രാഷ്ട്രപതി ഭവനിലേക്ക് മാർച്ച് നടത്തിയത്. പൊലീസ് തടഞ്ഞതോടെ ശാസ്ത്രി ഭവനിലും രാഷ്ട്രപതി ഭവനിലേക്കുള്ള പ്രധാന പാതയിലും സംഘർഷം ഉടലെടുത്തു.\nമുദ്രാവാക്യ വിളികളുമായി മുന്നോട്ടു നീങ്ങിയ വിദ്യാർഥികളെ പൊലീസ് തടഞ്ഞു. എണ്ണത്തിൽ കുറവായിരുന്ന പൊലീസിന് പ്രതിഷേധക്കാരെ നിയന്ത്രിക്കാൻ ആദ്യം സാധിച്ചില്ല. പൊലീസ് പ്രതിരോധം മറികടന്ന് മുന്നോട്ടു പോയ പ്രതിഷേധക്കാർക്ക് നേരെ പൊലീസ് ലാത്തിവീശുകയായിരുന്നു.\nവിദ്യാർഥികൾ ചിതറിയോടിയ സാഹചര്യത്തിൽ ഇവരെ ബലം പ്രയോഗിച്ച് കസ്റ്റഡിയിലെടുക്കാനുള്ള പൊലീസ് ശ്രമം പാളുകയായിരുന്നു. തുടർന്ന് കൂടുതൽ പൊലീസുകാർ എത്തിയതോടെയാണ് പ്രതിഷേധക്കാരെ കസ്റ്റഡിയിലെടുത്തത്. കസ്റ്റഡിയിലായ വിദ്യാർഥികളുടെ പ്രതികരണം ആരാഞ്ഞ മാധ്യമപ്രവർത്തകരെ പൊലീസ് തടഞ്ഞു. കസ്റ്റഡിയിലെടുത്ത വിദ്യാർഥികളെ പിന്നീട് വിട്ടയച്ചു.\nരാഷ്ട്രപതി ഭവന് മുമ്പിലും നോർത്ത് സൗത്ത് ബ്ലോക്കിലും പൊലീസ് സുരക്ഷ ശക്തമാക്കി. കൂടുതൽ സേനയെ പ്രദേശത്ത് വിന്യസിച്ചിട്ടുണ്ട്.\nജെ.എൻ.യു വൈസ് ചാൻസലറെ മാറ്റുക എന്നതാണ് വിദ്യാർഥികളുടെ അടിയന്തരാവശ്യമെന്ന് ജെ.എൻ.യു.എസ്.യു പ്രസിഡന്‍റ് ഐഷി ഘോഷ് മാർച്ചിന് മുന്നോടിയായി മാധ്യമങ്ങളോട് പറഞ്ഞു. വി.സിയുടെ അനാസ്ഥയാണ് വിദ്യാർഥിക്കെതിരായ ആക്രമണത്തിൽ കലാശിച്ചത്. നിലവിലെ വി.സിയിൽ നിന്ന് നീതി കിട്ടില്ലെന്നും ഐഷി ഘോഷ് വ്യക്തമാക്കി.\nആക്രമിക്കപ്പെട്ട് തീവ്രപരിചരണ വിഭാഗത്തിൽ കിടക്കുമ്പോൾ കാണാനോ കാര്യമന്വേഷിക്കാനോ വി.സി തയാറായില്ല. കേന്ദ്ര മാനവവിഭവശേഷി മന്ത്രാലയം വി.സിയെ പുറത്താക്കണം. അക്രമത്തെ കുറിച്ച് അന്വേഷിക്കാൻ സമിതിയെ നിയോഗിച്ചിട്ടുണ്ടെന്നും ഐഷി ഘോഷ് പറഞ്ഞു.\nമാസങ്ങളായി ഫീസ് വർധനവിനെതിരെ വിദ്യാർഥികൾ സമരത്തിലാണ്. വർധിപ്പിച്ച ഫീസ് പിൻവലിക്കണമെന്നും ഐഷി ഘോഷ് ആവശ്യപ്പെട്ടു.\nTAGS:JNU Students March rashtrapati bhavan JNU abvp Attack india news malayalam news\nNews Summary - JNU Students March to Rashtrapati Bhavan -India News


പ്രവാചക ശബ്‌ദം - നഷ്ട്ടപ്പെട്ട് പോയതിന്റെ തിരിച്ചുവരവിനായി കാത്തിരിക്കുന്ന ദൈവം\nസ്വന്തം ലേഖകന് 21-04-2016 - Thursday\n"ദൈവമായ കർത്താവ് അരുളിച്ചെയ്യുന്നു: ഇതാ ഞാൻ തന്നെ എന്റെ ആടുകളെ അന്വേഷിച്ചു കണ്ടുപിടിക്കും" (എസെക്കിയേൽ 34:11).\nവിശുദ്ധ ജോൺ പോള് രണ്ടാമൻ മാർപാപ്പായോടൊപ്പം ധ്യാനിക്കാം: ഏപ്രില്-23\nനമുക്കറിയാവുന്നത് പോലെ, യേശു തന്റെ പ്രബോധനങ്ങൾക്കിടയിൽ മിക്കപ്പോഴും ഉപമകൾ പറഞ്ഞിരുന്നു. സാധാരണക്കാരിൽ സാധാരണക്കാരായ കേൾവിക്കാർക്ക് താൻ പറയുന്നത് എളുപ്പത്തിൽ മനസിലാക്കുവാൻ വേണ്ടിയായിരുന്നു അവിടുന്നു ഉപമകളിലൂടെ സംസാരിച്ചത്. അതിനാല് തന്നെ നല്ല ഇടയന്റെ ഉപമ അവർക്ക് സുപരിചിതമായിരുന്നു.\nആട്ടിടയർ തങ്ങളുടെ ആടുകളെ മേയ്ക്കുവാനായി മേച്ചിൽ പുറങ്ങളിലേക്ക് കൊണ്ട് പോകുന്നു. എന്നിട്ട് ആ ഗ്രീഷ്മകാലം മുഴുവൻ ആടുകളോട് ഒത്ത് അവിടെ കഴിയുന്നു. ഒരു മേച്ചിൽ സ്ഥലത്ത് നിന്നും മറ്റു മേച്ചിൽ സ്ഥലങ്ങളിലേയ്ക്ക് അവർ പോയികൊണ്ടിരിക്കും. അപ്പോഴെല്ലാം ഒരാടുപോലും കൂട്ടം തെറ്റാതെയിരിക്കുവാനും വന്യമൃഗങ്ങളുടെ ആക്രമണത്തിൽ പെടാതെയിരിക്കുവാനും അവര് പ്രത്യേകം ശ്രദ്ധ വയ്ക്കുന്നു.\nതന്റെ സൃഷ്ട്ടിയായ മനുഷ്യന് നന്മയുടെ വഴിയില് നിന്നും കൂട്ടം തെറ്റാതിരിക്കുവാനും തിന്മയുടെ ആക്രമണങ്ങളില് അകപ്പെട്ട് പോകാതിരിക്കുവാനും അവന് സ്വയം ബലിയായി മാറി. ഒരു മനുഷ്യന് പോലും തിന്മക്ക് കീഴ്പ്പെടുവാന് അവിടുന്ന് ആഗ്രഹിക്കുന്നില്ല. എന്നിരിന്നാലും ദൈവം അവന് നല്കിയ വ്യക്തി സ്വാതന്ത്ര്യം മനുഷ്യന് ദുര്‍വിനിയോഗം ചെയ്ത് പാപത്തിന് കീഴ്പ്പെട്ടു പോകുന്നത് അവിടുത്തെ ദുഃഖിപ്പിക്കുന്നു. ഇങ്ങനെ തിന്മയുടെ സ്വാധീനത്തില് അകപ്പെട്ട് കഴിയുന്ന ഓരോ വ്യക്തിയുടെയും തിരിച്ച് വരവിനായി ദൈവം കാത്തിരിക്കുന്നു.\n(വിശുദ്ധ ജോൺ പോള് രണ്ടാമൻ മാർപാപ്പ, റോം, 9.5.79)\nദൈവത്തില് ആശ്രയിച്ചു തിന്മയെ എതിര്‍ക്കണം: ആര്‍ച്ച് ബിഷപ്പ് സൂസപാക്യം\nവ്യാജവാര്‍ത്തകള് തിന്മയുടെ ശക്തിയാണെന്നു വത്തിക്കാന് കമ്മ്യൂണിക്കേഷന്റെ അധ്യക്ഷന്\nഗര്‍ഭഛിദ്രം തിന്മയുടെ നിര്‍വചനം: ഹോളിവുഡ് താരം കെവിന് സോര്‍ബോ\nഭ്രൂണഹത്യയ്ക്കെതിരായ പോരാട്ടത്തിൽ തിന്മയെന്ന യാഥാർത്ഥ്യത്തെ തിരിച്ചറിയണം: കർദ്ദിനാൾ ഡോളൻ


Sathyan Anthikad about Mohanlal's Odiyan - Malayalam Filmibeat\n| Updated: Tuesday, March 20, 2018, 17:18 [IST]\nമോഹന്‍ലാലിന്റെ ഒടിയന് വേണ്ടിയുള്ള കാത്തിരിപ്പിലാണ് ആരാധകര്. സിനിമയുടെ അവസാനത്തെ ഷെഡ്യൂള് ഇപ്പോള് പാലക്കാട് നിന്ന് നടക്കുകയാണ്. ചിത്രത്തില് മൂന്ന വ്യത്യസ്ത ഗെറ്റപ്പുകളിലഭിക്കുന്ന മോഹന്‍ലാലിന്റെ ചെറുപ്പക്കാരനായിട്ടുള്ള രൂപമാറ്റമാണ് ഇപ്പോള് ചിത്രീകരിക്കുന്നത്. സിനിമയുടെ ലൊക്കേഷനില് നിന്നുള്ള ചിത്രങ്ങളും വീഡിയോസും കഴിഞ്ഞ ദിവസങ്ങളിലായി പുറത്ത് വന്നിരുന്നു.\nഇപ്പോള് സിനിമയുടെ ലൊക്കേഷനില് സംവിധായകന് സത്യന് അന്തിക്കാടും എത്തിയിരിക്കുകയാണ്. ഒടിയന്റെ ഫേസ്ബുക്ക് പേജിലൂടെ പുറത്ത് വിട്ട വീഡിയോയില് ഒടിയനെ കുറിച്ചും മോഹന്‍ലാലിനെ കുറിച്ചും സംവിധായകന് തുറന്ന് പറഞ്ഞിരിക്കുകയാണ്. അത് മാത്രമല്ല മോഹന്‍ലാലിനെ പ്രണവിന്റെ ചേട്ടനായിട്ടാണ് സത്യന് അന്തിക്കാട് ഉപമിച്ചിരിക്കുന്നത്.\nസത്യന് അന്തിക്കാട് പറയുന്നതിങ്ങനെ...\nമോഹന്‍ലാലിന്റെ ചെറുപ്പക്കാരന് ലുക്കിലുള്ള ഒടിയന് മാണിക്യന്റെ രംഗങ്ങളാണ് ഇപ്പോള് ചിത്രീകരിക്കുന്നത്. പാലക്കാട്ട് തേന്‍ക്കുറിശ്ശിയില് നിന്നുമാണ് ഇപ്പോള് ഷൂട്ടിംഗ് നടക്കുന്നത്. മോഹന്‍ലാല്, പ്രകാശ് രാജ്, മഞ്ജു വാര്യര്, നരേന് എന്നിവരുടെ അവസാന രംഗങ്ങളാണ് ഇപ്പോള് ചിത്രീകരിച്ച് കൊണ്ടിരിക്കുന്നത്. ലൊക്കേഷനില് നിന്നുള്ള മോഹന്‍ലാലിന്റെ ചിത്രങ്ങളും വീഡിയോസും സോഷ്യല് മീഡിയ വഴി പുറത്ത് എത്തിയിരുന്നു. അതിവേഗം ചിത്രീകരണം പൂര്‍ത്തിയാക്കി ഈ വര്‍ഷം തന്നെ സിനിമ റിലീസിനെത്തിക്കാനുളള തയ്യാറെടുപ്പിലാണ് അണിയറ പ്രവര്‍ത്തകര്. ഒടിയന് വേണ്ടി മോഹന്‍ലാല് ആരാധകരുടെ നീണ്ട കാത്തിരിപ്പാണ്..\nRead more about: mohanlal va shrikumar menon sathyan anthikad odiyan manju warrier മോഹന്‍ലാല് ഒടിയന് മഞ്ജു വാര്യർ വിഎ ശ്രീകുമാര് മേനോന് സത്യന് അന്തിക്കാട്\nSathyan Anthikad about Mohanlal's Odiyan


16 Nov 2017 3:51 AM GMT\nസി പി എമ്മും സി പി ഐയും തമ്മിലുള്ള പോരിന്റെ ചരിത്രം തിരഞ്ഞു 1964 വരെ പോകേണ്ടതില്ല. കഴിഞ്ഞ പത്തു വര്‍ഷത്തെ കാലയളവില് രണ്ടു പാര്‍ട്ടികളുടെയും ഉന്നത നേതാക്കള് പരസ്പരം പോര് വിളിച്ചതിന്റെ ന്യൂസ് ക്ലിപ്പുകള് എടുത്തു നോക്കിയാല് മതി.\nതോമസ് ചാണ്ടി എന്ന അത്ര ഇടതല്ലാത്ത മന്ത്രിയുടെ ബാധ ഒഴിപ്പിക്കല് ചടങ്ങില് സിപിഐയുടെ കടും പ്രയോഗമാണ് ഒടുവില് ഫലം കണ്ടത് എന്നാണ് മാധ്യമങ്ങള് വിലയിരുത്തുന്നത്. “സിപിഐ നിലപാട് കടുപ്പിച്ചു, ചാണ്ടി രാജി വെച്ചു” എന്നാണ് ദി ഹിന്ദുവിന്റെ ഒന്നാം ലീഡ് തലക്കെട്ട്.\nമുന്നണിയിലെ രണ്ടാമത്തെ വലിയ കക്ഷിയായ സി പി ഐയുടെ നാല് മന്ത്രിമാര് മന്ത്രിസഭാ യോഗം ബൊയ്ക്കോട്ട് ചെയ്തതാണ് കാര്യങ്ങളെ ഒടുവില് ഒരു തീരുമാനത്തിലെത്തിച്ചത് എന്നാണ് ഹിന്ദു പറയുന്നത്.\nഎന്നാല് പിണറായിയുടെ വാദം അതല്ല. 'കഴിഞ്ഞ ദിവസം കോടതി വിമര്‍ശനം വന്ന ഉടനെ എന് സി പി നേതാക്കളെ ബന്ധപ്പെട്ടിരുന്നു. കൊച്ചിയില് ആയതുകൊണ്ട് തന്നെ വന്നു കാണാന് ഇന്നത്തേക്ക് സമയം ചോദിച്ചു. അതിന്റെ അടിസ്ഥാനത്തില് അവരുമായി മീറ്റിംഗ് ഇരുന്നു. ആ യോഗത്തില് തങ്ങളുടെ ദേശീയ നേതൃത്വവുമായി കൂടിയാലോചിക്കാന് അവസരം തരണം എന്നു അവര് ആവശ്യപ്പെട്ടു. മുന്നണി മര്യാദയുടെ പുറത്തു അവര്‍ക്ക് അവസരം കൊടുത്തിരിക്കുകയാണ്.' ഇത് പിണറായി പറയുന്നത് ഇന്നലെ രാവിലെ പത്തരയ്ക്ക്.\nമന്ത്രിസഭാ യോഗം നടക്കുന്നതിനിടെ സി പി ഐ മന്ത്രിമാര് പ്രതിഷേധിച്ചത് റവന്യൂ മന്ത്രി ഇ ചന്ദ്രശേഖരന്റെ മുറിയില് യോഗം ചേര്‍ന്നാണ്. മുഖ്യമന്ത്രിയുടെ പത്രസമ്മേളനത്തിന് ശേഷം ചന്ദ്രശേഖരന് മാധ്യമങ്ങളോട് പറഞ്ഞു, “അസാധാരണം എന്നു മുഖ്യമന്ത്രി പറഞ്ഞതിനെ വലിയ കാര്യമായി എടുക്കേണ്ടതില്ല. സാധാരണയായി നടക്കാത്ത കാര്യം എന്നെ മുഖ്യമന്ത്രി ഉദ്ദേശിച്ചിട്ടുള്ളൂ.”\nപിണറായി 'അസാധാരണം' എന്നു പറഞ്ഞതിന്റെ രാഷ്ട്രീയ അര്‍ത്ഥം എന്തായാലും കേരളത്തിലെ മുന്നണി രാഷ്ട്രീയം അറിയുന്ന ഏവര്‍ക്കും മനസിലായിട്ടുണ്ടാകും എന്ന കാര്യത്തില് സംശയമില്ല.\nതോമസ് ചാണ്ടിയുടെ കൈയേറ്റ വാര്‍ത്തകള് പുറത്തുവരികയും കളക്ടര് ടി വി അനുപമയുടെ അന്വേഷണത്തില് നിയമ ലംഘനം വ്യക്തമാവുകയും ചെയ്തതതു മുതല് സി പി ഐ മന്ത്രി രാജിവെക്കണം എന്ന നിലപാടില് ഉറച്ചു നില്‍ക്കുകയായിരുന്നു. മന്ത്രിസഭാ യോഗത്തില് വെച്ചു റവന്യൂ മന്ത്രിയും തോമസ് ചാണ്ടിയും തമ്മില് വാക്ക് തര്‍ക്കം പോലും ഉണ്ടായി.\nഇതിന്റെ തുടര്‍ച്ചയായാണ് കുട്ടനാട് കാനത്തിന്റെ ജനജാഗ്രതാ യാത്രയുടെ വേദിയില് വെച്ചു ഒരാള്‍ക്കും തന്നെ ഒരു ചുക്കും ചെയ്യാന് പറ്റില്ല എന്ന മട്ടില് തോമസ് ചാണ്ടി വെല്ലുവിളിച്ചത്.\nഏറ്റവും ഒടുവില് സി പി ഐ നേതാവ് പന്ന്യന് രവീന്ദ്രനും ചാണ്ടിയുമായി ഒന്നു കോര്‍ത്തു.\n“നിങ്ങള്‍ക്ക് പണമുണ്ടെങ്കില് ആ വലുപ്പം ഇവിടെ വന്ന് എല്‍ഡിഎഫ് യോഗത്തില് കാണിക്കേണ്ട. അത് ഇവിടെ ചെലവാകില്ല.” എല് ഡി എഫ് യോഗത്തില് പന്ന്യന് ചാണ്ടിയുടെ മുഖത്തുനോക്കി തുറന്നടിച്ചതായി മലയാള മനോരമ റിപ്പോര്‍ട്ട് ചെയ്തു.\n“നിങ്ങള് സീനിയര് നേതാവാണ്. ഇങ്ങനെ സംസാരിക്കരുത്” എന്നായിരുന്നു ചാണ്ടിയുടെ മറുപടി. “സീനിയറാണെന്ന് തോന്നുന്നുണ്ടെങ്കില് നിങ്ങള് ആദ്യം ആ മര്യാദ കാണിക്ക്. അവിടെ ഇരിക്കെന്നായി” പന്ന്യന്.\nഎന്തായാലും പന്ന്യന്‍റെ അറ്റാക്കിംഗ് മോഡോടെ സി പി ഐയുടെ നിലപാട് എന്തെന്ന് പൂര്‍ണ്ണമായും വ്യക്തമായും. മന്ത്രിസഭയ്ക്കുള്ളിലെ പ്രശ്നം എന്നതിലുപരിയായി കയ്യേറ്റക്കാര്‍ക്കും അഴിമതിക്കാര്‍ക്കും എതിരെയുള്ള തങ്ങളുടെ ജനപക്ഷ രാഷ്ട്രീയ നിലപാടായി സി പി ഐ ഇതിനെ ഏറ്റെടുത്തിരിക്കുന്നു.\nഇന്നലത്തെ തോമസ് ചാണ്ടിയുടെ ഉച്ഛാടനത്തോടെ അവര് രാഷ്ട്രീയ നേട്ടം കൊയ്യുകയും ചെയ്തു.\nഇനി വരാന് പോകുന്നത് ഇടതു മുന്നണിയുടെ പരീക്ഷണ കാലമാണ് എന്നാണ് ആര് ഹരികുമാര് മാതൃഭൂമിയില് എഴുതുന്നത്. കാരണം മുറിവേറ്റിരിക്കുന്നത് പിണറായിക്കാണ്. “തിരഞ്ഞെടുപ്പില് വമ്പന് ഭൂരിപക്ഷത്തോടെ അധികാരത്തില് വന്ന പിണറായി മന്ത്രിസഭയ്ക്ക് പ്രതിപക്ഷത്തിന്റെ രാഷ്ട്രീയ നീക്കങ്ങളല്ല. മറിച്ച് സി പി എം-സി പി ഐ ഭിന്നതയാണ് പലപ്പോഴും തലവേദനയാകുന്നതെന്നാണ് സത്യം. മൂന്നാറിലെ കയ്യേറ്റം ഒഴിപ്പിക്കല്, ലോ അക്കാദമിയുടെ ഭൂമി പ്രശ്നം, ജിഷ്ണു പ്രണോയ് കേസ് എന്നിവയിലെല്ലാം ഇരു കക്ഷികളും വിരുദ്ധ ധ്രുവങ്ങളിലാണ് നിലയുറപ്പിച്ചത്”, മാതൃഭൂമി എഴുതുന്നു.\nമേല് വിഷയങ്ങളില് എല്ലാം അന്തിമമായി പിണറായി പറഞ്ഞിടത്ത് കാര്യങ്ങള് എത്തിക്കാന് അദ്ദേഹത്തിന് ആയി. എന്നാല് തോമസ് ചാണ്ടിയുടെ വിഷയത്തില് കാനത്തിന്റെ മുണ്ടൂരി അടിയാണ് വിജയം കണ്ടത്.\nഅതാണ് ഇന്നത്തെ ഒന്നാം പേജില് തന്നെ പ്രസിദ്ധീകരിച്ച ജനയുഗം എഡിറ്റോറിയല് വ്യക്തമാക്കുന്നത്. തലക്കെട്ട് ഇങ്ങനെ “അസാധാരണ നടപടി അനിവാര്യമാക്കിയ അസാധാരണ സാഹചര്യം”\nകോടതിയുടെ പരാമര്‍ശം വന്നതോടെ തോമസ് ചാണ്ടി മന്ത്രിസഭാ യോഗത്തില് പങ്കെടുക്കുന്നത് ഉന്നതമായ ജനാധിപത്യ മൂല്യങ്ങളുടെ ലംഘനമാണ് എന്നാണ് ജനയുഗം എഡിറ്റോറിയല് എഴുതുന്നത്. “മന്ത്രിപദവിയില് ഇരുന്നുകൊണ്ട് സര്‍ക്കാരിന്റെ നടപടികളെ ചോദ്യം ചെയ്യുന്നത് കൂട്ടുതരവാദിത്വത്തിന്റെ ലംഘനമാണ് എന്നു തിരിച്ചറിയാന് കോടതി വിധി വരെ കാത്തിരിക്കേണ്ടതില്ല” എന്നും എഡിറ്റോറിയല് പറയുന്നു.\nഅപ്പോള് യഥാര്‍ത്ഥത്തില് കൂട്ടുത്തരവാദിത്തം തകര്‍ത്തത് ഞങ്ങളോ അതോ ചാണ്ടിയോ എന്ന ചോദ്യമാണ് സി പി ഐ ചോദിക്കുന്നത്.\nഇനി ചില കണക്കിലെ കളികള്.\nകേരള നിയമസഭയില് എല് ഡി എഫിന് 91 സീറ്റ്. അതില് സിപിഐക്ക് 19. ബാക്കിയെത്ര 72.\nഎന്‍സിപിക്ക് 2. ബാക്കിയെത്ര 70.\nഗണേഷ് കുമാര് എന്ന കയ്യാലപ്പുറത്തെ തേങ്ങ-1\nവിജയന് പിള്ള മുതലാളി-1\nപിണറായി ശരിക്കും ചാക്കോ മാഷാണ്; കാനം ആടുതോമയും. ഇടതു സര്‍ക്കാരിന്റെ സ്പന്ദനം മാത്തമറ്റിക്സും\ncpi cpm encroachment government KanamRajendran ldf NCP pinarayivijayan resgnation ThomasChandy


സഞ്ജു ഓപ്പണർ? പരിശീലകന്റെ ആവശ്യം, ട്വിസ്റ്റ് സംഭവിക്കുമോ?\nചൊവ്വ,3ഡിസം‌ബര് 2019 (11:51 IST)\nവെസ്റ്റിൻഡീസിനെതിരായ ട്വിന്റി 20 പരമ്പരയ്ക്കുള്ള ടീമിൽ സഞ്ജു സാംസണുമുണ്ട്. പരിക്കേറ്റ് പുറത്തായ ശിഖർ ധവാന് പകരമാണ് സഞ്ജു ടീമിലെത്തിയിരിക്കുന്നത്. സഞ്ജുവിനെ ഓപ്പണറായി ഇറക്കണമെന്ന് താരത്തിന്റെ ബാല്യകാല പരിശീലകൻ ബിജു ജോർജ്.\n‘വിൻഡീസിനെതിരായ പരമ്പരയിലെ ആദ്യ മത്സരം മുതൽ സഞ്ജുവിന് അവസരം നൽകണം. ശിഖർ ധവാനു പകരമാണ് സഞ്ജുവിനെ ടീമിലേക്ക് എടുത്തിരിക്കുന്നത്. അതിനാൽ ഓപ്പണറായി വേണം സഞ്ജുവിനെ ഇറക്കാൻ. ആത്മവിശ്വാസവും ആധിപത്യവുമാണ് അവന്റെ വിജയമന്ത്രമെന്നാണ് ബിജു പറയുന്നത്.\nമികച്ച പ്രകടനങ്ങൾ നടത്തിയിട്ടും തുടർച്ചയായി അവഗണിക്കപ്പെടുന്ന താരമാണ് സഞ്ജു. സ്ഥിരത പുലർത്തി ബാറ്റ് ചെയ്യൂ എന്നതാണ് സഞ്ജു കേൾക്കുന്ന ഒരു പ്രധാന ഉപദേശം. എന്നാൽ, അങ്ങനെ കളിക്കാൻ ഉദ്ദേശമില്ലെന്നാണ് സഞ്ജു വെളിപ്പെടുത്തുന്നത്.\nഐപിഎല് ഉപേക്ഷിക്കാന് തീരുമാനിച്ചത് വെറും പത്ത് മിനിറ്റ് ഫോണ് കോളില്\nകോ‌ഹ്‌ലിയുടെ കൂടെ നില്‍ക്കും, അത് എന്‍റെ ഉത്തരവാദിത്തം: രോഹിത്\nഐപിഎൽ റദ്ദാക്കില്ല, പകരം മത്സരങ്ങൾ ഒരു സ്ഥലത്ത് മാത്രമാക്കാനൊരുങ്ങി ബിസിസിഐ\n‘സെവാഗിന് വട്ട് ‘ - വാർണറിന്റെ വെളിപ്പെടുത്തലിൽ ആദ്യം ഞെട്ടൽ, പിന്നെ കയ്യടി !\nലാറയുടെ ആ റെക്കോർഡ് തകർക്കാൻ കരുത്തുള്ളവൻ ഇന്ത്യയിൽ ഉണ്ട്, ഒരേയൊരു താരം !\nധോണി വരും,2വർഷത്തേക്ക് തീരുമാനമായി; ഇനിയൊരു ചോദ്യമില്ല !\nഇന്ത്യൻ ക്രിക്കറ്റ് ടീം ഉപദേശകസമിതിയിലേക്ക് സച്ചിൻ തിരിച്ചെത്തുന്നുവെന്ന് സൂചന\n73 വർഷത്തെ റെക്കോർഡ് തിരുത്തി സ്റ്റീവ് സ്മിത്ത്; ടെസ്റ്റിലെ വെടിക്കെട്ട് വീരൻ\nപാകിസ്ഥാൻ ഉടൻ തന്നെ എല്ലാ ഫോർമാറ്റിലും ഒന്നോ,രണ്ടോ സ്ഥാനങ്ങളിലെത്തും: അബ്‌ദുൾ റസാഖ്\nഐപിഎൽ ഇംഗ്ലണ്ടിലായാൽ ജോക്ക്‌പോട്ട് അടിക്കുന്നത് രാജസ്ഥാൻ റോയൽസിന്\nലോറസ് പുരസ്‌കാരങ്ങൾ പ്രഖ്യാപിച്ചു, നദാലും ഒസാക്കയും മികച്ച താരങ്ങൾ\nഇംഗ്ലണ്ട് പര്യടനത്തിനുള്ള ഇന്ത്യൻ ടീമിലേക്ക് വിളി കാത്ത് പടിക്കലും പൃഥ്വിയും ഹർഷൽ പട്ടേലും, ടീം പ്രഖ്യാപനം ഇന്ന്\nകടുപ്പമേറിയ സീസണായിരുന്നു, ശക്തമായി തന്നെ തിരിച്ചുവരും: സഞ്ജു സാംസൺ


adoor film festival march 18-22 | അടൂരില് നടക്കുന്ന ചലച്ചിത്രമേള മാര്‍ച്ച് 18 മുതല് 22 വരെ നടക്കും - Malayalivartha.com Widgets Magazine\nഅടൂരില് നടക്കുന്ന ചലച്ചിത്രമേള മാര്‍ച്ച് 18 മുതല് 22 വരെ നടക്കും\n13 MARCH 2018 02:52 PM IST\nമാര്‍ച്ച് 18 മുതല് 22 വരെ അടൂരില് ചലച്ചിത്രോല്‍സവം നടക്കുകയാണ്. അടൂര് പീപ്പിള്‍സ് ഫെസ്റ്റിവല് എന്നാണ് മേള അറിയപ്പെടുന്നത്. മലയാളസിനിമയ്ക്ക് ഒരുപാട് പ്രതിഭകളെ നല്‍കിയ മണ്ണാണ് അടൂര്. അടൂര് എന്ന സ്ഥലനാമം മലയാള സിനിമയുടെ ചരിത്രത്തില് ആദ്യംഎഴുതി ചേര്‍ത്തത് താരസഹോദരിമാരായ ഭവാനിയും പങ്കജവുമാണ്..\nഅടൂര് ഭവാനിയും അടൂര് പങ്കജവും. ഇരുവരും ജീവിതത്തിന്റെ 'സെറ്റില്' നിന്ന് വിടവാങ്ങിയെങ്കിലും ചെമ്മീനിലെ 'ചക്കി മരയ്ക്കാത്തിക്കും'\n'നല്ല പെണ്ണിനും' ( പങ്കജം) മരണമില്ല .\nഒരു വാരികയുടെ വാര്‍ഷിക പതിപ്പില് അടൂര് ഭാസിയെഴുതിയ അടൂര്‍കഥ പ്രസിദ്ധമാണ്. കോട്ടയത്ത് നിന്ന്‌ന് തിരുവനന്തപുരത്തേക്കുള്ള യാതയിക്കിടെ അടൂരില് ഇറങ്ങിയപ്പോള് അടൂരിനെ കണ്ടു. അടൂരിനെയും കൂട്ടി അടൂരിന്റെ വീട്ടിലേക്കു പോയി എന്നും മറ്റുമാണ് കഥ പറയുന്ന രീതി.\nസിനിമയിലഭിനയിക്കുന്നത് ഏതോ മോശപ്പെട്ട ഏര്‍പ്പാടാണെന്ന് കരുതിയിരുന്ന കാലത്താണ് അടൂര് പാറപ്പുറത്ത് വീട്ടില് കുഞ്ഞുരാമന് പിള്ളയുടെയും കുഞ്ഞൂഞ്ഞമ്മയുടെയും എട്ടു മക്കളില് രണ്ടു പേര് സിനിമാക്കാരികളായി മാറിയത്.ക്യാമറയ്ക്കു മുന്നില് ആദ്യമെത്തിയത് ഇളയവള് പങ്കജം. ഷൂട്ടിംഗ് സ്ഥലത്ത് അനിയത്തിക്കു കൂട്ടു പോയ ഭവാനിയാണ് പിന്നീട് അടൂര് ഭവാനിയെന്ന പേരില് പ്രശസ്തയായത് .തിക്കുറിശ്ശി സുകുമാരന് നായരുടെ 'ശരിയോ തെറ്റോ ' ആണ് ഭവാനിയുടെ ആദ്യ ചിത്രം. കള്ളിചെല്ലമ്മ, കടല്‍പ്പാലം എന്നീ ചിത്രങ്ങളിലെ അഭിനയത്തിന് ഭവാനിക്ക് സംസ്ഥാന അവാര്‍ഡ് ലഭിച്ചു. തകഴിയുടെ ചെമ്മീനിലെ ചക്കിക്കു ജീവന് നല്കിയതോടെ ഭവാനിയുടെ അഭിനയത്തിന് അഖിലേന്ത്യാ പ്രശസ്തി കൈവന്നു.\nനൂറിലധികം ചിത്രങ്ങള്. നാല് പതിറ്റാണ്ട് ദൈര്‍ഘ്യമുള്ള അഭിനയ ജീവിതം .തിക്കുറിശ്ശി മുതല് മമ്മൂട്ടി, മോഹന്‍ലാല് ഒടുവില് ദിലീപ് വരെയുള്ള വര്‍ക്കൊപ്പം അഭിനയിച്ചു. പക്ഷെ ,മികച്ച നടിയെന്ന ഖ്യാതി മാത്രമായിരുന്നു മിച്ചം. കണക്കു പറഞ്ഞ് കാശ് വാങ്ങാനറിയില്ലായാരുന്നു അടുര് ഭവാനിക്ക്. രോഗബാധിതയായായി വീണുപോയപ്പോള് ചികിത്സയ്ക്കു പോലും മറ്റുള്ളവരുടെ സഹായം വേണ്ടിവന്നു. അറം പറ്റിയ പോലെ അഭിനയിച്ചു ഫലിപ്പിച്ച ദുരന്തരംഗങ്ങളുടെ തുടര്‍ച്ചയായി വാര്‍ദ്ധക്യം.\n2009 ഒക്ടോബര് 25ന് അടൂര് ഭവാനി അന്തരിച്ചു.80 വയസ്സായിരുന്നു. ഭര്‍ത്താവ് : പരേതനായ ജനാര്‍ദ്ദനന് പിള്ള . ഏകമകന്: രാജീവ് കമാര് . മരുമകള്: കവിത .\nപങ്കജത്തിന്റെ കഥയും വ്യത്യസ്തമല്ല.\nപങ്കന്‍പിള്ളയും (ട.ജ.പിള്ള) പങ്കജവും മലയാള സിനിമയിലെ ആദ്യ ഹാസ്യ ജോടികളാണ്. സിനിമയില് തിരക്കു കുറഞ്ഞതോടെ വീണ്ടും നാടകാഭിനയമാരംഭിച്ചു. പങ്കജവും ഭവാനിയും ചേര്‍ന്ന് രൂപവത്കരിച്ച ജയാ തീയേറ്റേഴ്‌സില് നിന്നു മാറി ഭവാനി മറ്റൊരു ട്രൂപ്പ് തുടങ്ങി. മാതാ തീയേറ്റേഴ്‌സ് . അതിനും ആയുസ്സ് കുറവായിരുന്നു. ഭവാനിയും പങ്കജവും ഒട്ടനവധി ചിത്രങ്ങളില് ഒരുമിച്ചഭിനയിച്ചിട്ടുണ്ട്. ഇവയില് ചെമ്മീനിലെ വേഷങ്ങളാണ് ഏറ്റവും ശ്രദ്ധേയമായത് . ഭവാനിയുടെ ആദ്യ ചിത്രമായ 'ശരിയോ തെറ്റോയിലും' പങ്കജം ഉണ്ടായിരുന്നു. 'കരകാണാക്കടലില്' സത്യന് അവതരിപ്പിച്ച കഥാപാത്രത്തിന്റെ അമ്മയായി ഭവാനിയും കള്ളു കച്ചവടക്കാരി 'കടുക്കാമറിയ'മായി പങ്കജവും അഭിനയിച്ചു. ആദ്യ കിരണങ്ങള്, ഭാഗ്യജാതകം തുടങ്ങിയ ചിത്രങ്ങളിലും അടൂര് സഹോദരിമാരൊരുമിച്ചു.\n500 ഓളം ചിത്രങ്ങളിലഭിനയിച്ച അടൂര് പങ്കജത്തെയും അന്ത്യനാളുകളില് സിനിമാലോകം മറന്ന മട്ടായിരുന്നു. ഭര്‍ത്താവ് : അന്തരിച്ച ദേവരാജന് പോറ്റി.\nആര്.സുകുമാരന്. അടൂര് തെങ്ങമം സ്വദേശി .\nനീണ്ട ജുബ്ബയും തോള്‍സഞ്ചിയും നരച്ച താടിമീശയും. അടൂര് കെ.എസ്.ആര്.ടി.സി.സ്റ്റാന്‍ഡില് ബസ് കാത്തു നില്ക്കുന്നവരുടെ കൂട്ടത്തില് വല്ലപ്പോഴും ഇദ്ദേഹത്തെ കാണാം. പരിചയക്കാരെ കണ്ടാല് മുഖത്ത് ഹൃദ്യമായ ചിരി വിടരും.കുശലം പറയാന് ഒട്ടും പിശുക്ക് കാട്ടില്ല. അറിയാത്തവര്, ഏതോ യാത്രക്കാരന് എന്ന സാധാരണ ഗണത്തില് പെടുത്തുമ്പോള് സ്‌നേഹാദരങ്ങളോടെ കുറെ പേര് ചുറ്റിലും കൂടും. അദ്ദേഹത്തെ തിരിച്ചറിയുന്നവര് .\nചിത്രകാരനും സിനിമാ സംവിധായനുമായ സുകുമാരന് സാര്. മലയാള സിനിമയില് ആദ്യ ചിത്രം കൊണ്ട് നല്ല സംവിധായകരുടെ നിരയില് ഇടം പിടിച്ച ചലച്ചിത്രകാരന്. ആര്.സുകുമാരന്റെ ആദ്യ സിനിമയായ 'പാദമുദ്ര' യിലെ അഭിനയം മോഹന്‍ലാലിന് ഫിലിം ഫെയര് അവാര്‍ഡും കേരളാ സ്‌റ്റേറ്റ് ഫിലിം അവാര്‍ഡും (സ്‌പെഷ്യല് ജൂറി അവാര്‍ഡ്) നേടിക്കൊടുത്തു .\n'പാദമുദ്ര'യ്ക്കു ശേഷം 'രാജശില്പി', പിന്നീട് 'യുഗപുരുഷന്', സംവിധാനം ചെയ്ത സിനിമകള് എണ്ണത്തില് കറവാണെങ്കിലും മലയാള\nസിനിമാ ചരിത്രത്തില് 1988ല് എഴുതി ചേര്‍ത്ത ആര്. സുകുമാരന് എന്ന പേരിന് മങ്ങലേറ്റിട്ടില്ല . അടുത്ത ചിത്രത്തിന്റെ പണിപ്പുരയിലാണ് അദ്ദേഹമിപ്പോള് .\nകടമ്പനാട് ഹൈസ്‌കൂളില് നിന്ന് എസ്.എസ്.എല്.സി. പാസായ ശേഷം ചിത്രകല പഠനവിഷയമായി തിരഞ്ഞെടുത്തു. അടൂര് ഗോപാലകൃഷ്ണന്റെ മാതൃസഹോദരനായ അന്തരിച്ച മൗട്ടത്ത് കെ. രാമന് ഉണ്ണിത്താനാണ് (പള്ളിക്കല് മേടയില് ബംഗഌവ്) ഗുരു. ചിത്രകലയില് ഡാപ്‌ളോമ എടുത്തു. തുടര്‍ന്ന് 25 വര്‍ഷത്തോളം ചിത്രകലാ അധ്യാപകനായിരുന്നു. ഇക്കാലത്ത് വരച്ച ചിത്രങ്ങള് കേരളത്തിലെ വിവിധ നഗരങ്ങളില് പ്രദര്‍ശിപ്പിച്ചു. പിന്നീട് ജര്‍മ്മനി, ഇറ്റലി, ഫ്രാന്‍സ് തുടങ്ങിയ രാജ്യങ്ങളില് ചിത്രപ്രദര്‍ശനം നടത്തി. ജര്‍മ്മനിയിലെ ചിത്രപ്രദര്‍ശന സമയത്താണ് 'പാദമുദ്ര' സംവിധാനം ചെയ്യാന് ക്ഷണം വന്നത്. കലാമൂല്യം ഒട്ടും ചോരാതെ നിര്‍മ്മിച്ച 'പാദമുദ്ര' ബോക്‌സ് ഓഫീസില് വന് വിജയം നേടി. മോഹന്‍ലാല്, നെടുമുടിവേണു, സീമ എന്നിവരാണ് മുഖ്യ കഥാപാതങ്ങളെ അവതരിപ്പിച്ചത്.\nമലയാള സിനിമയ്ക്ക് അന്താരാഷ്ട്ര മുഖം നല്‍കിയ സംവിധായകനാണ് അടൂര് ഗോപാലകൃഷ്ണന്. അടൂര് എന്നാല് വിദേശങ്ങളില് ഇന്ത്യന് സിനിമയുടെ തന്നെ ഐക്കണാണ്. പൈക്കിളി, ഭക്തി, സ്റ്റണ്ട് പടങ്ങള് മാത്രം നിറഞ്ഞ് നിന്ന മലയാളസിനിമയ്ക്ക് സ്വയംവരത്തിലൂടെ അടൂര് നവഭാവുകത്വം നല്‍കി. ഇപ്പോള് ഡോ.ബിജുവിനെ പോലെ നിരവധി അന്താരാഷ്ട്ര മേളകളില് സിനിമകള് പ്രദര്‍ശിപ്പിക്കുകയും പുരസ്‌ക്കാരങ്ങള് നേടുകയും ചെയ്ത സംവിധായകനും അടൂരില് നിന്നുണ്ടായി.\nകോണ്‍ഗ്രസിന് പണികൊടുത്ത് മായാവതി; ചത്തീസ്ഗഢില് അജിത് ജോഗിയുമായി കൈകോര്‍ക്കാന് തീരുമാനം; ചത്തീസ്ഗഢില് അജിത് ജോഗിയായിരിക്കും തങ്ങളുടെ മുഖ്യമന്ത്രി സ്ഥാനാര്‍ഥിയെന്നും മായാവതി കോണ്‍ഗ്രസ് പ്രതീക്ഷകള് മ (3 minutes ago)\nകര്‍ണാടകയില് എം.എല്.എമാരെ കടത്താന് സൈനിക വിമാനം ഏര്‍പ്പാടാക്കിയെന്ന് കുമാരസ്വാമി; മഹാരാഷ്ട്രയിലെ ബി.ജെ.പി സര്‍ക്കാര് എം.എല്.എമാര്‍ക്ക് താവളമൊരുക്കാന് സന്നദ്ധത അറിയിച്ചിട്ടുണ്ടെന്നും കുമാരസ്വാമിയ (14 minutes ago)\nമാഡം തുസാഡ്‌സ് മ്യൂസിയത്തില് ഇനി സണ്ണി ലിയോണും (24 minutes ago)\nഎമ്മി അവാര്‍ഡ് വേദിയില് വിവാഹാഭ്യാര്‍ത്ഥന നടത്തി താരമായി ഗ്ലെന് വെയ്‌സ് (33 minutes ago)\nപ്രധാനമന്ത്രി കാവല്‍ക്കാരനല്ല കള്ളനാണെന്ന് രാഹുല് ഗാന്ധി; വിമര്‍ശനം റാഫേല് ഇടപാട്, മല്ല്യയുടെ വെളിപ്പെടുത്തല്, ഇന്ധന വില വര്‍ധന എന്നിവ പരാമര്‍ശിച്ച് (38 minutes ago)\nഎവര്‍ഗ്രീന് ബ്യൂട്ടി ഐക്കണ് മാധുരിക്കെതിരേ സോഷ്യല് മീഡിയ (39 minutes ago)\nനടിയുമായുള്ള സ്വകാര്യ ദൃശ്യങ്ങള് പുറത്തുവിട്ട കാമുകന് ഒടുവില് സംഭവിച്ചത് (44 minutes ago)\nമല്യയ്ക്കും മോദിക്കും സാവകാശം കൊടുക്കും പട്ടിണിപ്പാവങ്ങളെ ചവിട്ടിമെതിക്കും; വേവിച്ചുവച്ച ചോറുപോലും പുറത്തിറക്കിവയ്ക്കാൻ അനുവദിക്കാതെ വികാലംഗനായ വയോധികനേയും ഭാര്യയെയും സ്വന്തം വീട്ടിൽനിന്നും പുറത്താക്ക (52 minutes ago)\nബിഗ് ബോസിലെ പ്രിയപ്പെട്ട മത്സരാര്‍ത്ഥിയെ കുറിച്ച് ആര്യ പറയുന്നത്... (55 minutes ago)


ശ്രദ്ധയുണ്ടാവണം അവർ പറഞ്ഞു, പക്ഷേ എന്റെ മനസ്സ്; രസകരമായ വീഡിയോയുമായി പാർവതി -Parvathy Thiruvothu shares funny video Instagram post\nനടിയും സംവിധായികയുമായ ഗീതു മോഹൻദാസ് ഉൾപ്പടെ നിരവധിപേർ വീഡിയോക്ക് കമന്റ് ചെയ്തിട്ടുണ്ട്\nUpdated: June 22, 2021 6:19:06 pm\nശ്രദ്ധയും ഏകാഗ്രതയും നല്ലപോലെ വേണ്ട ഒന്നാണ് യോഗയും ധ്യാനവും. എന്നാൽ അതിനു ആദ്യമായി ശ്രമിക്കുന്ന പലരും അനുഭവിക്കുന്ന പ്രശ്നമായിരിക്കും മനസ് മറ്റു വിഷയങ്ങളിലേക്ക് തെന്നി മാറി പോകുന്നത്. ഒരിക്കലെങ്കിലും ധ്യാനത്തിൽ ഇരിക്കാൻ ശ്രമിച്ചിട്ടുള്ളവർക്ക് അറിയാൻ കഴിയും ഈ പ്രശ്നം. അതിനെ രസകരമായ ഒരു വീഡിയോയിലൂടെ അവതരിപ്പിച്ചിരിക്കുകയാണ് പാർവതി.\n“ശ്രദ്ധവേണമെന്ന് അവർ പറയും, ധ്യാനം ചെയ്യാൻ അവർ പറയും, പക്ഷേ എന്റെ മനസ് എപ്പോഴും” എന്ന് നൽകി കൊണ്ട് വിവിധ എക്സ്പ്രഷനിലുള്ള വിഡിയോയാണ് പാർവതി പോസ്റ്റ് ചെയ്തിരിക്കുന്നത്. വീഡിയോക്ക് അടികുറിപ്പായി ‘കമ്മോൺ എവരിബഡി’ എന്നും പാർവതി കുറിച്ചിട്ടുണ്ട്. വീഡിയോയുടെ ബാക്ക്ഗ്രൗണ്ട് മ്യൂസിക്കും രസമാണ്.\nനടിയും സംവിധായികയുമായ ഗീതു മോഹൻദാസ് ഉൾപ്പടെ നിരവധിപേർ വീഡിയോക്ക് കമന്റ് ചെയ്തിട്ടുണ്ട്. പലരും ഇതേ അവസ്ഥയാണ് തങ്ങളും അനുഭവിക്കുന്നത് എന്ന് കമന്റ് ചെയ്തിട്ടുണ്ട്.\nപാർവതി സമൂഹ മാധ്യമങ്ങളിൽ വളരെ സജീവമാണ്. ഇടക്ക് യാത്ര വിശേഷങ്ങളും ചിത്രങ്ങളും പാർവതി പങ്കുവെക്കാറുണ്ട്. ഒപ്പം സാമൂഹിക രാഷ്ട്രീയ വിഷയങ്ങളിലും തന്റെ ഉറച്ച നിലപാടുകൾ സമൂഹ മാധ്യമങ്ങളിൽ പങ്കുവക്കാറുള്ള താരം കൂടിയാണ് പാർവതി.\nWeb Title: Parvathy thiruvothu shares funny video instagram post